Linji Gwida

Evalwazzjoni tal-Innovazzjoni   
fil-Programmi tal-Iżvilupp Rurali 2014-2020

Diċembru 2017

*Dan id-dokument fih it-traduzzjoni tal-verżjoni ta’ Diċembru 2017 tal-“Linji Gwida: Evalwazzjoni tal-Innovazzjoni fil-Programmi tal-Iżvilupp Rurali 2014-2020”. Din it-traduzzjoni hija pprovduta sabiex tagħmel il-Linji Gwida aktar utli u aċċessibbli għall-partijiet ikkonċernati kollha. Għandu jiġi nnotat li l-verżjoni bl-Ingliż għandha tintuża bħala t-test ta’ referenza definittiv. Il-verżjoni bl-Ingliż hija disponibbli fuq* [*il-link li ġejja*](https://enrd.ec.europa.eu/evaluation/publications/evaluation-innovation-rural-development-programmes-2014-2020_en).

Avviż tad-dritt tal-awtur

© L-Unjoni Ewropea, 2017

Ir-riproduzzjoni hija awtorizzata kemm-il darba jiġi rikonoxxut is-sors oriġinali.

Kwotazzjoni rrakkomandata:

IL-KUMMISSJONI EWROPEA, Id-Direttorat Ġenerali għall-Agrikoltura u l-Iżvilupp Rurali, Unità C.4 (2017): Linji gwida. Evalwazzjoni tal-innovazzjoni fil-programmi tal-iżvilupp rurali 2014-2020.

Dikjarazzjoni ta’ ċaħda ta’ responsabbiltà:

L-informazzjoni u l-opinjonijiet ippreżentati f’dan ir-rapport huma tal-awtur(i) u mhux neċessarjament jirriflettu l-opinjoni uffiċjali tal-Kummissjoni. Il-Kummissjoni ma tiggarantixxix il-preċiżjoni tad-data inkluża f’dan ir-rapport. La l-Kummissjoni u lanqas xi persuna oħra li taġixxi f’isem il-Kummissjoni ma jistgħu jinżammu responsabbli għall-użu li jista’ jsir mill-informazzjoni li tinsab fiha.

Il-Helpdesk ta’ Evalwazzjoni huwa responsabbli għall-funzjoni ta' evalwazzjoni fi ħdan in-Netwerk Ewropew għall-Iżvilupp Rurali (ENRD) billi jipprovdi gwida dwar l-evalwazzjoni tal-PŻR u tal-politiki li jaqgħu taħt il-mandat u l-gwida tal-Unità C.4 ‘Monitoraġġ u evalwazzjoni’ tad-DĠ AGRI tal-Kummissjoni Ewropea (KE). Sabiex titjieb l-evalwazzjoni tal-politika ta’ żvilupp rurali tal-UE, il-Helpdesk ta’ Evalwazzjoni jappoġġja lill-partijiet ikkonċernati tal-evalwazzjoni kollha, b’mod partikolari lid-DĠ AGRI, lill-awtoritajiet nazzjonali, lill-awtoritajiet maniġerjali u l-evalwaturi tal-PŻR, permezz tal-iżvilupp u t-tixrid tal-metodoloġiji u l-għodod xierqa; il-ġbir u l-iskambju ta’ prattiki tajba; il-bini ta’ kapaċità, u l-komunikazzjoni mal-membri tan-netwerk dwar suġġetti relatati mal-evalwazzjoni.

Informazzjoni addizzjonali dwar l-attivitajiet tal-Helpdesk ta’ Evalwazzjoni Ewropew għall-Iżvilupp Rurali hija disponibbli fuq l-Internet permezz tas-server Europa (http://enrd.ec.europa.eu).

Linji Gwida

Evalwazzjoni tal-Innovazzjoni   
fil-Programmi tal-Iżvilupp Rurali 2014-2020

Diċembru 2017

**Kontenut**

[1. QAFAS KUNĊETTWALI 3](#_Toc508960910)

[1.1 L-Innovazzjoni u l-Iżvilupp Rurali 3](#_Toc508960911)

[1.2 Il-qafas ta’ politika tal-UE 9](#_Toc508960912)

[1.2.1 Il-qafas ta’ politika għall-innovazzjoni fl-UE u l-Politika ta’ Żvilupp Rurali 9](#_Toc508960913)

[1.2.2 L-elementi komuni tal-evalwazzjoni għall-innovazzjoni 12](#_Toc508960914)

[1.3 L-isfidi fl-evalwazzjoni tal-innovazzjoni 14](#_Toc508960915)

[2. Kif tevalwa l-innovazzjoni fil-PŻR 16](#_Toc508960916)

[2.1 Approċċ suġġerit għall-evalwazzjoni tal-innovazzjoni fil-PŻR 2014-2020 (ħarsa ġenerali) 16](#_Toc508960917)

[2.2 Skrinjar tal-potenzjal ta’ innovazzjoni tal-miżuri/submiżuri tal-PŻR (irrakkomandat) 19](#_Toc508960918)

[2.3 L-ikkomplementar tal-elementi komuni tal-evalwazzjoni għall-innovazzjoni (irrakkomandat) 22](#_Toc508960919)

[2.4 Tweġiba għall-mistoqsijiet komuni tal-evalwazzjoni rilevanti (obbligatorja) 23](#_Toc508960920)

[2.4.1 CEQ nru. 1: “Sa liema punt l-interventi tal-PŻR appoġġjaw l-innovazzjoni, il-kooperazzjoni u l-iżvilupp tal-bażi tal-għarfien fiż-żoni rurali?” 24](#_Toc508960921)

[2.4.2 CEQ nru. 2: “Sa liema punt l-interventi tal-PŻR appoġġaw it-tisħiħ tar-rabtiet bejn l-agrikoltura, il-produzzjoni tal-ikel, il-forestrija u r-riċerka u l-innovazzjoni, inkluż għall-fini ta’ ġestjoni u prestazzjoni ambjentali mtejba?” 33](#_Toc508960922)

[2.4.3 CEQ nru. 21: “Sa liema punt in-netwerk rurali nazzjonali kkontribwixxa sabiex jintlaħqu l-objettivi stipulati fl-Artikolu 54(2) tar-Regolament (UE) Nru 1305/2013? 41](#_Toc508960923)

[2.4.4 CEQ nru. 23: “Sa liema punt il-PŻR ikkontribwixxa għall-kisba tal-mira ewlenija tal-UE 2020 li jiġi investit 3 % tal-PDG tal-UE fir-riċerka u l-iżvilupp u fl-innovazzjoni?” 51](#_Toc508960924)

[2.4.5 CEQ nru. 30: “Sa liema punt l-interventi tal-PŻR ikkontribwixxew għat-trawwim tal-innovazzjoni?” 58](#_Toc508960925)

[3. ANNESSI 71](#_Toc508960926)

[3.1 Glossarju 71](#_Toc508960927)

[3.2 L-identifikazzjoni tal-potenzjal tal-innovazzjoni tal-PŻR: pass pass 73](#_Toc508960928)

**Tabelli u figuri**

[Tabella 1. Tabella 1. Elementi tal-evalwazzjoni u sorsi ta’ informazzjoni fir-rigward tas-CEQ nru. 1 28](#_Toc508964832)

[Tabella 2. Metodi rrakkomandati għas-CEQ nru. 1 30](#_Toc508964833)

[Tabella 3. Il-kriterji tal-ġudizzju, l-indikaturi u l-ħtiġijiet u s-sorsi tad-data 37](#_Toc508964834)

[Tabella 4. Metodi rrakkomandati għas-CEQ nru. 2 39](#_Toc508964835)

[Tabella 5. Kriterji, indikaturi u data addizzjonali tal-ġudizzju proposti sabiex tiġi mwieġba s-CEQ nru. 21 45](#_Toc508964836)

[Tabella 6. Metodi rrakkomandati għas-CEQ nru. 21 49](#_Toc508964837)

[Tabella 7. Kriterji tal-ġudizzju, indikaturi u data meħtieġa sabiex tiġi mwieġba s-CEQ nru. 23 54](#_Toc508964838)

[Tabella 8. Eżempju tal-valuri ppjanati u attwali tal-indikaturi komuni u addizzjonali 57](#_Toc508964839)

[Tabella 9. Elementi tal-evalwazzjoni marbuta mas-CEQ nru. 30 62](#_Toc508964840)

[Figura 1. Stampa ssimplifikata ta’ kif il-PŻR irawmu l-innovazzjoni 4](#_Toc508964961)

[Figura 2. Il-qafas ta’ politika għall-innovazzjoni fl-UE u l-Politika ta’ Żvilupp Rurali 9](#_Toc508964962)

[Figura 3. L-elementi komuni tal-evalwazzjoni għall-evalwazzjoni tal-innovazzjoni 13](#_Toc508964963)

[Figura 4. Il-ġestjoni tal-evalwazzjoni tal-innovazzjoni fil-PŻR 2014-2020 16](#_Toc508964964)

[Figura 5. L-obbligi ta’ rapportar fir-rigward tal-innovazzjoni 17](#_Toc508964965)

[Figura 6. Approċċ għall-evalwazzjoni tal-innovazzjoni fil-PŻR 19](#_Toc508964966)

[Figura 7. Il-passi tal-iskrinjar tal-miżuri/submiżuri tal-PŻR għall-potenzjal tal-innovazzjoni tagħhom 20](#_Toc508964967)

[Figura 8. Eżempju ta’ loġika tal-intervent marbuta mas-CEQ nru. 1 27](#_Toc508964968)

[Figura 9. Eżempju tal-potenzjal tal-innovazzjoni ta’ kull submiżura ta’ M16 35](#_Toc508964969)

[Figura 10. Il-loġika tal-intervent tan-NRN fir-rigward tal-innovazzjoni 44](#_Toc508964970)

[Figura 11. Eżempju ta’ loġika tal-intervent għas-CEQ nru. 30 60](#_Toc508964971)

**Rikonoxximenti**

*Il-linji gwida ġew abbozzati minn tim ta’ esperti mill-Helpdesk Ewropew ta’ Evalwazzjoni għall-Iżvilupp Rurali, inklużi Boru Douthwaite, Marili Parissaki, Andreas Resch, Jela Tvrdonova, Valérie Dumont, Matteo Metta, Myles Stiffler, Hannes Wimmer.*

*Diversi esperti aġixxew bħala analizzaturi pari (Anna Maria Augustyn, Simona Cristiano, Anikó Juhász, Bill Slee) jew ikkontribwixxew bl-għarfien tagħhom dwar il-prattiki ta’ evalwazzjoni (Bart Van Herck, Dimitris Skuras).*

*Ir-rappreżentanti tad-DĠ Agrikoltura u Żvilupp Rurali żguraw il-koerenza tal-linji gwida mal-qafas ta’ politika tal-UE.*

*Ir-rappreżentanti mill-Istati Membri kkummentaw fuq l-abbozz ta’ verżjonijiet tal-linji gwida matul il-laqgħa tas-Sounding Board fit-22 ta’ Marzu 2017 u matul il-11-il laqgħa tal-Grupp ta’ Esperti dwar il-Monitoraġġ u l-Evalwazzjoni tal-PAK fl-10 ta’ Mejju 2017.*

*Il-Punt ta’ Kuntatt tal-ENRD u l-Punt ta’ Servizz tal-EIP ġew mistiedna wkoll sabiex jikkummentaw dwar il-linji gwida.*

INTRODUZZJONI

**Għaliex għandha tiġi evalwata l-innovazzjoni fil-PŻR?**

**L-innovazzjoni hija wieħed mit-tliet objettivi trażversali tal-politika rurali[[1]](#footnote-1)u tista’ tiġi indirizzata bl-interventi implimentati taħt il-miżuri u l-oqsma ta’ prijorità (OP) fil-programmi tal-iżvilupp rurali (PŻR) 2014-2020*[[2]](#footnote-2)*.**

**Il-kisbiet ta’ dan l-objettiv trażversali huma s-suġġett tal-evalwazzjoni tal-innovazzjoni**[[3]](#footnote-3). F’dan il-kuntest, il-kontribuzzjonijiet tal-innovazzjonijiet appoġġjati mill-Fond Agrikolu Ewropew għall-Iżvilupp Rurali (FAEŻR) lejn il-PŻR u l-objettivi tal-politika tal-UE huma vvalutati sabiex iwieġbu għall-mistoqsijiet komuni ta’ evalwazzjoni relatati mal-innovazzjoni.

Hemm diversi raġunijiet għaliex għandha tiġi evalwata l-innovazzjoni:

* **Sabiex tiġi pprovduta r-responsabbiltà tal-interventi tal-iżvilupp rurali** u jintwera kif dawn rawmu l-innovazzjoni fiż-żoni rurali u kkontribwixxew għar-riżultati u l-impatti tal-programm għall-politika rurali u l-objettivi tal-istrateġija UE 2020.
* **Sabiex l-appoġġ mill-FAEŻR jiġi mmirat aħjar għall-innovazzjoni** billi jintgħażlu l-aktar territorji u benefiċjarji tal-programm rilevanti u l-aktar azzjonijiet xierqa u eliġibbli.
* **Sabiex jissaħħaħ it-tagħlim komuni bejn il-partijiet ikkonċernati** dwar kif l-aħjar li jiġu appoġġati u implimentati proġetti innovattivi permezz ta’ tagħlim minn esperjenzi tal-passat u fehim tal-kundizzjonijiet għas-suċċess.

**Għaliex huma meħtieġa dawn il-linji gwida?**

L-objettiv ewlieni tad-dokument huwa li jikkomplementa linji gwida oħrajn u joffri pariri lill-partijiet ikkonċernati tal-evalwazzjoni tal-PŻR dwar kif għandhom jitwettqu l-attivitajiet ta’ evalwazzjoni sabiex **jiġu mwieġba l-mistoqsijiet komuni tal-evalwazzjoni relatati mal-innovazzjoni.** Billi l-effetti tal-PŻR fuq l-innovazzjoni fiż-żoni rurali x’aktarx jistgħu jkunu mistennija li jinħassu fuq **medda twila ta’ żmien**, il-linji gwida jiffokaw b’mod partikolari fuq dawk l-attivitajiet relatati mal-evalwazzjoni, li se jiġu rrapportati fir-Rapport Annwali ta’ Implimentazzjoni (AIR) sottomess fl-2019 u fl-evalwazzjoni ‘ex post’.

**L-evalwazzjoni tal-innovazzjoni kisbet importanza** fil-perjodu ta’ programmazzjoni 2014-2020, minħabba l-prominenza li kiseb is-suġġett fuq l-aġenda tal-politika ġenerali. Il-programmi tal-iżvilupp rurali jistgħu jappoġġaw il-proċessi ta’ innovazzjoni, jiġġeneraw diversi eżiti tanġibbli u intanġibbli fil-qasam tal-programm u fis-sistema ta’ innovazzjoni kollha kemm hi.

**Il-kopertura ta’ dawn l-effetti ġġib magħha diversi sfidi metodoloġiċi** għall-evalwazzjoni:Kif tidentifika s-suġġett tal-evalwazzjoni? Liema effetti li jikkontribwixxu għall-proċessi ta’ innovazzjoni fiż-żoni rurali jistgħu jiġu attribwiti lill-PŻR? Kif jistgħu jiġu vvalutati l-kontribuzzjonijiet tal-innovazzjonijiet iġġenerati mill-appoġġ mill-FAEŻR għar-riżultati u l-impatti usa’ tal-PŻR? Kif jistgħu jitkejlu l-kisbiet tal-objettivi tal-politika reġjonali / nazzjonali / tal-UE?

Ir-**4 Grupp ta’ Ħidma Tematiku** tal-Helpdesk ta’ Evalwazzjoni **“Evalwazzjoni tal-innovazzjoni fil-PŻR 2014-2020”** kien immirat sabiex (1) jeżamina u jindirizza l-isfidi ewlenin fl-evalwazzjoni tal-innovazzjoni; (2) jirrieżamina l-esperjenzi tal-evalwazzjoni eżistenti fil-qasam; (3) jidentifika u jfassal soluzzjonijiet prattiċi għall-evalwazzjoni tal-innovazzjoni ġewwa l-PŻR; (4) jiżviluppa **linji gwida mhux vinkolanti sabiex jiġu mwieġba l-mistoqsijiet komuni tal-evalwazzjoni relatati mal-innovazzjoni** billi jikkomplementa l-gwida eżistenti u s-Sistema Komuni ta’ Monitoraġġ u ta’ Evalwazzjoni (CMES).

**Min huma l-gruppi fil-mira għal dawn il-linji gwida?**

Il-linji gwida, *Evalwazzjoni tal-innovazzjoni fil-PŻR 2014-2020*, huma abbozzati għal gruppi differenti ta’ partijiet ikkonċernati tal-iżvilupp rurali:

**L-Awtoritajiet Maniġerjali** se jsibu informazzjoni dwar l-evalwazzjoni tal-innovazzjoni fil-livell tal-PŻR: il-kunċett, il-qafas ta’ politika u l-fokus tal-mistoqsijiet tal-evalwazzjoni relatati mal-innovazzjoni. Hija pprovduta gwida prattika li turi kif għandha titħejja, tiġi ġestita u kkoordinata l-evalwazzjoni u kif għandhom jiġu vvalutati l-kontribuzzjonijiet tal-innovazzjonijiet lejn l-objettivi tal-PŻR.

**L-esperti tal-evalwazzjoni** se jsibu soluzzjonijiet għal diversi sfidi marbuta mal-evalwazzjoni tal-innovazzjoni (eż. kif jiġi skrinjat il-potenzjal tal-innovazzjoni tal-PŻR meta tiġi definita l-loġika tal-intervent tal-innovazzjoni tal-PŻR, kif jiġu analizzati l-kontribuzzjonijiet tal-innovazzjonijiet għall-kisbiet tal-objettivi tal-PŻR u r-riżultati u l-impatti tal-PŻR). L-evalwaturi se jsibu wkoll appoġġ dwar kif jagħżlu l-aħjar approċċ tal-evalwazzjoni u jiġbru l-evidenza sabiex iwieġbu l-mistoqsijiet tal-evalwazzjoni.

**Partijiet ikkonċernati oħrajn** jistgħu jużaw ukoll il-linji gwida bħala dokument ta’ referenza: **Uffiċjali tal-Kummissjoni Ewropea (KE)** (għal mistoqsijiet li jqumu rigward l-evalwazzjoni tal-innovazzjoni); **Gruppi operazzjonali (GO) tas-Sħubija Ewropea għall-Innovazzjoni (EIP)** (bħala informazzjoni ta’ sfond fit-tfassil tal-proġetti u l-fehim tal-potenzjal tal-innovazzjoni tagħhom); **membri tal-gruppi ta’ azzjoni lokali (GAL)** (fl-evalwazzjoni / awtovalutazzjoni tal-karatteristiċi innovattivi fl-istrateġiji tagħhom ta’ żvilupp lokali mmexxi mill-Komunità (CLLD) u l-effetti tagħhom fuq l-innovazzjoni fiż-żoni rurali); **netwerks rurali nazzjonali (NRN)** meta jitħejjew u jiġu appoġġati l-GAL u l-Gruppi Operazzjonali tal-EIP.

**Kif inhuma strutturati l-linji gwida?**

Il-linji gwida huma magħmula minn tliet partijiet:

**Il-Kapitolu 1** jispjega s-sistema ta’ innovazzjoni fiż-żoni rurali u l-kunċett tal-evalwazzjoni tal-innovazzjoni fl-iżvilupp rurali. Il-kunċett jintroduċi l-qafas ta’ politika tal-UE tal-PŻR u kif dawn jirrelataw ma’ xulxin, kif ukoll il-ħarsa ġenerali lejn l-elementi komuni tal-evalwazzjoni. Il-Kapitolu 1.3 jiddiskuti wkoll l-isfidi marbuta mal-evalwazzjoni tal-innovazzjoni fil-politika ta’ żvilupp rurali.

**Il-Kapitolu 2** jinforma lill-Awtoritajiet Maniġerjali dwar l-ispeċifiċitajiet marbuta mal-ġestjoni tal-evalwazzjoni tal-innovazzjoni u l-obbligi ta’ rapportar. Il-Kapitolu 2.2 jispjega l-approċċi li għandhom jintużaw sabiex jiġu mwieġba l-mistoqsijiet tal-evalwazzjoni relatati mal-innovazzjoni u jipprovdi gwida speċifika għal kull waħda mill-mistoqsijiet komuni tal-evalwazzjoni: in-numri 1, 2, 21, 23 u 30 jikkonċernaw dawk l-aspetti li huma relatati mal-innovazzjoni. Dan jinkludi d-deskrizzjoni tal-metodi adegwati għall-evalwazzjoni tal-innovazzjoni.

**Il-Kapitolu 3** (l-Annessi) jinkludi l-glossarju u l-passi għall-identifikazzjoni tal-potenzjal ta’ innovazzjoni tal-PŻR.

1. QAFAS KUNĊETTWALI
   1. L-Innovazzjoni u l-Iżvilupp Rurali

“Innovazzjoni ta’ spiss tiġi deskritta bħala **idea ġdida li tirnexxi fil-prattika.** L-innovazzjoni tista’ tkun teknoloġika, iżda wkoll mhux teknoloġika, organizzattiva jew soċjali. L-innovazzjoni tista’ tkun ibbażata kemm fuq prattiki ġodda kif ukoll tradizzjonali f’kuntest ġeografiku jew ambjentali ġdid. L-idea ġdida tista’ tkun prodott, prattika, servizz jew proċess tal-produzzjoni ġodda jew inkella mod ġdid ta’ kif jiġu organizzati l-affarijiet, eċċ. Tali idea ġdida tinbidel f’innovazzjoni biss jekk tkun adottata b’mod wiesa’ u turi l-utilità tagħha fil-prattika”.4

Kif nistgħu nifhmu l-innovazzjoni?

**Fil-kuntest tal-iżvilupp rurali tal-UE**, kien hemm fehim pjuttost wiesa’ tal-innovazzjoni[[4]](#footnote-4):**Il-fehim wiesa’ tal-innovazzjoni** deskritt jagħmilha adattabbli għal sitwazzjonijiet soċjoekonomiċi u ambjentali differenti madwar l-UE kollha. Hija tirrigwardja l-arkitettura tal-PŻR u l-kapaċità tagħha li timpenja ruħha fil-kuntest eżistenti u li tiżgura soluzzjonijiet ġodda għall-isfidi u l-ħtiġijiet rurali. Soluzzjonijiet bħal dawn mhux bilfors ikunu radikali u kbar, iżda jistgħu jinvolvu bidliet iżgħar li xi drabi jħejju l-bażi għal affarijiet akbar.

L-interventi tal-PŻR kif qegħdin jikkontribwixxu għall-innovazzjoni?

**Il-politika ta’ żvilupp rurali hija maħsuba biex trawwem l-innovazzjoni** (teknoloġika, istituzzjonali u soċjali) bħala fattur abilitanti sabiex jintlaħqu l-objettivi u l-prijoritajiet tal-iżvilupp rurali u sabiex jiġu indirizzati l-isfidi rurali. Il-miżuri/submiżuri tal-PŻR u l-benefiċjarji (eż. gruppi operazzjonali tal-EIP, GAL, bdiewa, eċċ.) jipproduċu outputs, riżultati u impatti li jikkontribwixxu sabiex jintlaħqu l-objettivi tal-PŻR, li jinfluwenzaw u jiġu influwenzati mis-sistema ta’ innovazzjoni li huma parti minnha.

**Is-sistema ta’ innovazzjoni** f’livell lokali, reġjonali, nazzjonali jew supra-nazzjonali tinvolvi grupp pjuttost eteroġenu ta’ atturi ta’ innovazzjoni, inklużi intraprendituri rurali (eż. bdiewa, forestiera), industriji tal-input u tat-turiżmu, proċessuri, kummerċjanti, regolaturi, riċerkaturi, servizzi konsultattivi, organizzazzjonijiet tal-gvern u tas-soċjetà ċivili. It-tagħlim sperimentali interattiv fost dawn l-atturi għandu rwol vitali fis-sistema tal-innovazzjoni billi dawn jużaw ideat ġodda (ġodda għas-sistema). Il-fluss tat-teknoloġija u tal-informazzjoni fost l-atturi huwa fundamentali għall-proċess ta’ innovazzjoni ġewwa s-sistema ta’ innovazzjoni.

Minbarra l-politika ta’ żvilupp rurali, is-**sistema ta’ innovazzjoni tista’ tiġi affettwata minn ħafna fatturi oħrajn** preżenti f’żoni rurali, bħalma huma r-riċerka, l-edukazzjoni, il-politiki fiskali u programmi oħrajn iffinanzjati minn Fondi tal-UE (Orizzont 2020, Programmi operazzjonali ffinanzjati minn Fondi SIE) li jappoġġjaw azzjonijiet u proċessi innovattivi. Id-domanda tas-suq għall-innovazzjonijiet jista’ jkollha wkoll irwol determinanti.


Sabiex innovazzjoni ssir mainstream, ma tiddependix biss fuq is-saħħa ta’ idea kreattiva, iżda tiddependi wkoll fuq il-possibbiltajiet tas-suq, ir-rieda tas-settur li jadottaha, il-kosteffikaċja, l-għarfien u l-perċezzjonijiet, fatturi esterni aċċidentali, eċċ. Huwa impossibbli li wieħed ibassar kif dawn il-fatturi jinteraġixxu sabiex idea ġdida tinbidel f’innovazzjoni. Għalhekk, wieħed jista’ jistabbilixxi biss wara jekk idea ġdida wasslitx għal innovazzjoni reali.

**Il-proċess ta’ innovazzjoni jinvolvi tliet perkorsi:**

* **Perkors 1:** jinvolvi l-kopertura u l-iżvilupp ta’ ideat ġodda (jiġifieri fehmiet, approċċi, prodotti, prattiki, servizzi, proċessi tal-produzzjoni / teknoloġiji ġodda, modi ġodda ta’ organizzazzjoni jew forom ġodda ta’ kooperazzjoni u tagħlim);
* **Perkors 2:** jikkonċerna l-kapaċità tal-individwi u tas-sistema ta’ għarfien u innovazzjoni nnifisha li jesperimentaw, jorganizzaw huma stess u jagħmlu użu minn ideat u approċċi ġodda;
* **Perkors 3:** jirrikjedi l-abilitazzjoni tal-ambjent istituzzjonali u tal-politika għall-proċessi innovattivi emerġenti.

It-tliet perkorsi ma għandhomx jitqiesu bħala każijiet iżolati, iżda pjuttost bħala punti tad-dħul li jidħlu f’xulxin u interkonnessi b’mod reċiproku għall-innovazzjoni (Figura 1).

1. Stampa ssimplifikata ta’ kif il-PŻR irawmu l-innovazzjoni



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

Il-miżuri/submiżuri tal-PŻR u l-kombinament tagħhom jistgħu jikkontribwixxu għal perkors wieħed, żewġ perkorsi jew it-tliet perkorsi kollha b’mod differenti, skont l-approċċ speċifiku tal-PŻR għall-appoġġ għall-innovazzjoni (ara [t-Taqsima 1.2.1](#Policy_framework)).

L-**ewwel perkors** jista’ jiġi deskritt bħala l-kapaċità li jiġu identifikati u jitrawmu ideat promettenti li jistgħu jwasslu għal innovazzjoni ta’ kwalunkwe tip (teknoloġika, mhux teknoloġika, soċjali, organizzazzjonali, eċċ.). Tali idea ġdida tieħu l-amplitudni biex issir innovazzjoni reali, li idealment tirrispondi għal ħtieġa speċifika jew tipprovdi opportunità li tista’ tiġi applikata minn ħafna. Iż-żewġ modi ewlenin għat-trawwim tal-ideat sabiex jinbnew proċessi ta’ innovazzjoni huma: (1) approċċ individwali (il-kopertura u t-trawwim ta’ raġel/mara b’idea); (2) permezz ta’ partijiet ikkonċernati differenti li jaħdmu fi gruppi sabiex jiskopru ideat ġodda li jridu jitrawmu (permezz tat-tlaqqigħ flimkien tal-aħjar imsieħba sabiex jifformaw grupp, li jikkombina l-kompetenzi komplementarji meħtieġa sabiex jinbena proġett ta’ innovazzjoni).

 **Eżempji ta’ appoġġ possibbli mill-PŻR għall-Perkors 1**

* L-iżvilupp, l-ittestjar u l-promozzjoni ta’ magna li tikkontrolla b’mod mekkaniku l-infestazzjonijiet ta’ ħaxix ħażin fuq art agrikola (eż. operazzjonijiet imwettqa skont l-Art. 17 u 35 tar-Regolament (UE) Nru. 1305/2013);
* L-ittestjar u l-forniment ta’ tipi ġodda ta’ servizzi f’żoni rurali (eż. operazzjonijiet imwettqa skont l-Art. 20 u 35 tar-Regolament (UE) Nru. 1305/2013);
* L-introduzzjoni ta’ mod ġdid ta' kif jiġu organizzati l-laqgħat, il-konferenzi u t-taħriġ (eż. l-użu ta’ tekniki ta’ faċilitazzjoni ġodda, konferenzi madwar mejda) (eż. operazzjonijiet imwettqa skont l-Art. 14 tar-Regolament (UE) Nru. 1305/2013).

Sabiex ikunu innovattivi, l-ideat, jew għall-inqas xi aspetti tagħhom, għandhom ikunu ġodda għall-ambjent jew għall-post inkwistjoni, u joffru xi wegħda plawsibbli li se jkunu utli (jiġifieri jgħinu lil waħda jew aktar mill-partijiet ikkonċernati jagħmlu xi ħaġa differenti, aħjar jew orħos, jirrispondu għal ħtieġa jew jiżviluppaw opportunità).

**It-tieni perkors** huwa dwar il-bini tal-kapaċità għall-innovazzjoni. F’xi ċirkostanzi, il-perkors ikun riżultat tat-twettiq tal-ewwel perkors. Il-PŻR jista’ jiffaċilita l-proċess ta’ identifikazzjoni tal-isfidi u l-opportunitajiet ta’ żvilupp sabiex jitlaqqgħu flimkien l-atturi tal-innovazzjoni interessati u rilevanti (eż. permezz ta’ gruppi operazzjonali tal-EIP[[5]](#footnote-5) li jittestjaw prattiki innovattivi permezz ta’ kooperazzjoni bejn l-atturi rilevanti b’għarfien komplementari ((eż. bdiewa, negozji, servizzi ta’ konsulenza, riċerkaturi u oħrajn)) sabiex jintlaħqu l-objettivi ta’ proġett innovattiv). Dan jgħin sabiex jitnaqqas id-distakk bejn ix-xjenza u l-prattika billi jinbnew il-ħiliet u l-għarfien meħtieġa. Is-sinerġiji maħluqa permezz ta’ proġetti b’diversi atturi ffinanzjati taħt il-politika ta’ riċerka u innovazzjoni tal-UE fi ħdan Orizzont 2020 jistgħu jipprovdu wkoll benefiċċji[[6]](#footnote-6) [[7]](#footnote-7). Il-gruppi operazzjonali jistgħu jagħtu bidu għal niċeċ soċjotekniċi. Niċċa soċjoteknika hija spazju protett li jippermetti lin-nies jitgħallmu dwar u jesperimentaw b’teknoloġija ġdida u/jew istituzzjonijiet u/jew modi ġodda ta’ kif jagħmlu l-affarijiet. Meta jinbnew u jingħaqdu kif suppost, in-niċeċ jistgħu jaġixxu bħala elementi kostitwenti għall-bidliet soċjetali usa’ lejn l-iżvilupp sostenibbli[[8]](#footnote-8)[[9]](#footnote-9)[[10]](#footnote-10)[[11]](#footnote-11).

**Eżempji ta’ appoġġ possibbli mill-PŻR għall-Perkors 2**

Il-ħiliet u l-kwalitajiet ewlenin li ġejjin tal-atturi tal-innovazzjoni9 jistgħu jiġu appoġġati mill-PŻR u jinfluwenzaw l-operazzjonijiet tal-“kapaċità għall-innovazzjoni”:

* Għarfien u ħiliet tekniċi u speċifiċi għall-qasam meħtieġa sabiex l-ideat ġodda jaħdmu fil-prattika, inkluża l-kapaċità li jiġu identifikati l-għażliet u ssir għażla bejniethom (eż. operazzjonijiet imwettqa skont l-Art. 14, 15 u 35 tar-Regolament (UE) Nru. 1305/2013);
* Ħiliet organizzattivi u mhux vinkolanti meħtieġa għall-iffaċilitar u s-senserija10 tal-proċessi ta’ innovazzjoni, inkluża l-kapaċità li jinbnew rabtiet u netwerks bejn il-partijiet ikkonċernati, il-kapaċità li jgħaddu minn ċikli iterattivi ta’ viżwalizzazzjoni, ippjanar u tagħlim riflettiv, u l-kapaċità li jiġu identifikati d-dinamiċi u l-isfidi ewlenin tas-sistema (eż operazzjonijiet imwettqa skont l-Art. 35 tar-Regolament (UE) Nru. 1305/2013);
* Kapaċità mtejba għal azzjoni kollettiva effettiva11 (eż. sabiex l-attivitajiet ta’ dimostrazzjoni u informazzjoni jiġu organizzati b’mod kollaborattiv bil-għan li jiġu ttrasferiti esperjenzi u għarfien bejn l-atturi, jew għal kooperazzjoni fost l-atturi tal-katina tal-provvista għall-forniment ta’ bijomassa għall-produzzjoni tal-ikel u l-enerġija, eċċ.) operazzjonijiet imwettqa skont l-Art. 14, 15 u 35 tar-Regolament (UE) Nru. 1305/2013;
* L-interventi tal-PŻR jistgħu jibnu l-kapaċità għall-innovazzjoni billi jipprovdu opportunitajiet ta’ trasferiment tal-għarfien (eż. servizzi, taħriġ u mentoring) operazzjonijiet imwettqa skont l-Art. 15 tar-Regolament (UE) Nru. 1305/2013.

**It-tielet perkors** jikkonċerna t-tibdil tal-kundizzjonijiet tat-tfassil u l-ambjent li jinfluwenza s-sistemi ta’ innovazzjoni. Dan jinkludi t-titjib ta’ diversi kundizzjonijiet favorevoli[[12]](#footnote-12), bħal:

 **Eżempji ta’ appoġġ possibbli mill-PŻR għall-Perkors 3**

* PŻR li jipprijoritizza l-azzjonijiet ta’ informazzjoni u taħriġ (l-Art. 14 tar-Regolament (UE) Nru. 1305/2013) u s-servizzi ta’ konsulenza (l-Art. 15 tar-Regolament (UE) Nru. 1305/2013) abbażi ta’ dawk il-prattiki innovattivi, li huma żviluppati fil-GO (l-Art. 35 tar-Regolament (UE) Nru. 1305/2013) jew ta’ dawk il-prattiki innovattivi żviluppati minn GO f’reġjuni jew pajjiżi oħrajn (attivitajiet tan-NRN, assistenza teknika).
* PŻR li jtejjeb l-aċċess għall-internet f’żoni rurali jgħin lin-negozji u l-bdiewa lokali jkollhom aċċess għall-informazzjoni u s-swieq, biex b’hekk iżidu l-kapaċità u l-motivazzjoni tagħhom għall-innovazzjoni (eż. operazzjonijiet imwettqa skont l-Art. 20 tar-Regolament (UE) Nru. 1305/2013);
* PŻR li jiżviluppa tagħmir innovattiv għall-ħdim tar-raba’ sabiex jiġu inkorporati r-residwi tal-għelejjel minn GO jista’ jinkoraġġixxi investimenti innovattivi u infurzar aktar strett tal-liġijiet sabiex jipprojbixxi l-ħruq tar-residwi tal-għelejjel (eż. operazzjonijiet imwettqa skont l-Art. 17 tar-Regolament (UE) Nru. 1305/2013);
* Miżura ta’ PŻR li tappoġġa l-istabbiliment ta’ ktajjen tal-provvista tal-ikel qosra jew kooperattivi tal-produtturi tista’ żżid ir-rabtiet u l-kooperazzjoni fost il-konsumaturi u l-produtturi sabiex joħolqu sistema alimentari aktar innovattiva13 (eż. operazzjonijiet imwettqa skont l-Art. 16, 17 u 35 tar-Regolament (UE) Nru. 1305/2013).
* istituzzjonali (eż. forniment ta’ mandati, normi, l-ambjent politiku/leġiżlattiv li jappoġġa l-innovazzjonijiet),
* proċedurali (eż. sorsi ta’ fondi flessibbli sabiex jindirizzaw il-ħtiġijiet tal-partijiet ikkonċernati għall-innovazzjonijiet),
* professjonali (eż. l-aċċess għat-taħriġ sabiex jiġu pprovduti l-ħiliet u l-għarfien meħtieġa u l-mezzi li jippromwovu l-innovazzjonijiet),
* organizzattivi (eż. il-possibbiltà li jinteraġixxu ma’ msieħba oħrajn li huma lesti jfittxu soluzzjonijiet innovattivi),
* operattivi (eż. innovazzjoni transnazzjonali jew trans-settorjali favorevoli),
* tekniċi (eż. l-appoġġ għal tekniki u teknoloġiji ġodda applikabbli f’setturi ekonomiċi rurali u f’infrastruttura rurali).

Il-PŻR jista’ jappoġġa t-tielet perkors billi jikkombina miżuri/submiżuri differenti (eż. il-miżuri ta’ investiment jipprovdu l-ambjent favorevoli għal kwalunkwe tip ta’ innovazzjoni teknika u teknoloġika, il-miżuri ta’ kwalità u kummerċjalizzazzjoni jappoġġaw il-kundizzjonijiet istituzzjonali u proċedurali, kif ukoll it-trasferiment tal-għarfien u l-miżuri ta’ konsulenza joffru ambjent favorevoli professjonali)[[13]](#footnote-13).

**Il-potenzjal għal diversi ċirkwiti ta’ rispons li jsaħħu lilhom infushom** jistgħu jidhru aktar [fil-Figura 1](#Pathways). Pereżempju:

* Il-proċess ta’ innovazzjoni teknoloġika u/jew istituzzjonali jibni l-kapaċità tas-sistema għall-innovazzjoni li tirreaġixxi direttament sabiex jitħaffu r-rata u l-kwalità tal-innovazzjoni;
* L-interventi tal-PŻR fl-appoġġ għal politika favur l-innovazzjoni (perkors 3) iwasslu għal rati aktar mgħaġġla ta’ innovazzjoni, li min-naħa tagħhom iwasslu għal kapaċità akbar għall-innovazzjoni.

Iż-żieda tal-kapaċità għall-innovazzjoni tgħin lill-atturi tal-innovazzjoni jagħmlu u jużaw ir-rabtiet sabiex jinfluwenzaw l-ambjent politiku jew istituzzjonali favorevoli favur l-innovazzjonijiet li qed jippromwovi l-PŻR. Iċ-ċirkwiti li jsaħħu lilhom infushom huma importanti minħabba li jipprovdu l-prospett għal ingranaġġ[[14]](#footnote-14), jiġifieri, għal interventi relattivament żgħar tal-PŻR li jikkatalizzaw u jappoġġaw l-impatti fuq skala akbar (eż. prattika innovattiva tal-azjendi agrikoli effiċjenti fl-użu tal-enerġija żviluppata minn proġett ta’ innovazzjoni tal-PŻR tinfirex bħala rispons pożittiv mill-persuni ġodda li jadottaw, li mbagħad tinfirex u tinfluwenza lil persuni oħrajn sabiex jadottaw l-istess prattiki, li jwasslu għal impatti sinifikanti fuq l-iffrankar tal-enerġija fir-reġjun). Barra minn hekk, il-proġetti ta’ innovazzjoni jistgħu jwasslu għal miżuri mtejba tal-PŻR. Pereżempju, proġett ta’ innovazzjoni jista’ jittestja l-fattibbiltà u l-kosteffiċjenza ta’ miżura agroambjentali klimatika (AECM) futura.

Il-PŻR kif jinteraġixxi mas-sistema ta’ innovazzjoni usa’?

Il-PŻR jipproduċi żewġ tipi ta’ eżiti li huma marbuta mal-innovazzjoni:

* **Eżiti favorevoli** relatati mat-tliet perkorsi (eż. bidliet fir-rata u l-kwalità ta’ ideat innovattivi emerġenti; il-kapaċità għall-innovazzjoni; u l-ambjent favorevoli).
* **Eżiti tal-innovazzjoni** li jirriżultaw mill-eżiti favorevoli (eż. prattiki ġodda, żieda fl-introjtu, l-adozzjoni ta’ prattiki tal-biedja aktar sostenibbli).

Iż-żewġ tipi ta’ eżiti jikkontribwixxu għall-objettivi tal-PŻR u jistgħu jiġu vvalutati permezz tal-indikaturi xierqa. Jekk u kif dawn jaffettwaw is-sistema tal-innovazzjoni eżistenti jiddependi fuq kif il-benefiċjarji tal-PŻR jinterpretaw u jagħmlu sens minn dak li joffri l-programm[[15]](#footnote-15). Ir-reazzjoni tagħhom tiġi influwenzata wkoll mill-istorja u mill-proċessi li għaddejjin, għajr għall-PŻR, li jistimolaw l-innovazzjonijiet:

* attivitajiet ta’ riċerka dwar teknoloġiji u proċessi ġodda,
* skemi ta’ estensjoni u edukazzjoni dwar il-promozzjoni tal-innovazzjoni,
* miżuri fiskali, garanziji ta’ kreditu, akkwist innovattiv,
* Orizzont 2020 u programmi nazzjonali/reġjonali oħrajn tal-Fondi SIE, li jintervjenu fl-istess approċċ ta’ innovazzjoni bħall-PŻR,
* id-domanda tas-suq.

Bl-istess mod, l-operazzjonijiet tal-PŻR se jinfluwenzaw kif se jiġu interpretati u jintużaw proċessi u interventi oħrajn li għaddejjin u se jkunu wkoll influwenzati minnhom.

Il-PŻR mhumiex implimentati f’vakwu, iżda jaġixxu f’sistema ta’ innovazzjoni kumplessa fil-kuntest soċjo-ekonomiku partikolari. Il-pożizzjoni bażika tal-PŻR tiddependi fuq il-kuntest eżistenti tal-innovazzjoni (jiġifieri l-atturi tal-innovazzjoni u l-interazzjonijiet bejniethom, l-ambjent favorevoli eżistenti, id-domanda tas-suq, interventi oħrajn).


L-għan ta’ kwalunkwe evalwazzjoni se jkun li tkopri l-pożizzjoni bażika u tattribwixxi kwalunkwe bidla osservata fl-implimentazzjoni tal-miżuri u s-submiżuri tal-PŻR.

* 1. Il-qafas ta’ politika tal-UE
     1. Il-qafas ta’ politika għall-innovazzjoni fl-UE u l-Politika ta’ Żvilupp Rurali

**Hemm żewġ strumenti ta’ finanzjament mill-UE li jappoġġjaw speċifikament l-innovazzjoni fl-agrikoltura u l-forestrija**. Wieħed minnhom huwa l-politika ta’ żvilupp rurali, li hija waħda miż-żewġ Pilastri tal-politika agrikola komuni (PAK). L-ieħor huwa Orizzont 2020[[16]](#footnote-16), il-programm qafas tal-UE għar-riċerka u l-innovazzjoni, li jimplimenta l-inizjattiva emblematika “Unjoni ta’ Innovazzjoni”[[17]](#footnote-17).

**Il-politika ta’ żvilupp rurali hija maħsuba biex taħdem f’sinerġija ma’ Orizzont 2020** sabiex jintlaħqu l-objettivi ta’ innovazzjoni tal-UE, notevolment l-objettivi ta’ tkabbir intelliġenti. Fost il-miri ewlenin tal-UE għal tkabbir intelliġenti hemm iż-żieda fl-investiment pubbliku u privat ikkombinat fir-Riċerka u l-Iżvilupp għal 3 % tal-PDG tal-UE, kif ukoll kundizzjonijiet aħjar għar-Riċerka u l-Iżvilupp u l-Innovazzjoni[[18]](#footnote-18).

1. Il-qafas ta’ politika għall-innovazzjoni fl-UE u l-Politika ta’ Żvilupp Rurali



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

**Il-politika agrikola komuni għandha rwol importanti sabiex tikkontribwixxi għal tkabbir intelliġenti permezz tal-innovazzjoni**. It-twassil tat-tliet objettivi tal-PAK jirrikjedi li jinħolqu, jiġu kondiviżi u implimentati għarfien ġdid, teknoloġiji ġodda, prodotti ġodda u modi ġodda għall-organizzazzjoni, it-tagħlim jew il-kooperazzjoni.

**L-arkitettura tal-politika ta’ żvilupp rurali fil-perjodu 2014-2020 tenfasizza l-importanza tal-innovazzjoni** fil-fażijiet tat-tfassil u l-implimentazzjoni tal-programm.[[19]](#footnote-19) L-innovazzjoni fl-iżvilupp rurali tista’ tirrigwardja firxa varja ta’ oqsma, inklużi: l-iżvilupp fl-azjenda agrikola, l-organizzazzjoni tal-katina alimentari u l-ġestjoni tar-riskju, il-preservazzjoni u t-tisħiħ tal-ekosistemi, il-promozzjoni tal-inklużjoni soċjali, it-tnaqqis tal-faqar, l-iżvilupp ekonomiku f’żoni rurali, eċċ.

L-innovazzjoni kif inhi msejsa fil-programmi tal-iżvilupp rurali?

**Deskrizzjoni tal-“approċċ tal-PŻR lejn l-innovazzjoni bil-għan li jinkisbu l-prijoritajiet tal-Unjoni għall-iżvilupp rurali”** hija inkluża fl-istrateġija tal-PŻR[[20]](#footnote-20). Din id-deskrizzjoni tinkludi wkoll l-EIP għall-produttività u s-sostenibbiltà fil-qasam agrikolu. Kull strateġija tindirizza, fil-livell ta’ kull prijorità tal-Unjoni, il-ħtiġijiet speċifiċi li jikkonċernaw l-innovazzjoni, kif identifikati fl-analiżi SWOT u fil-valutazzjoni tal-ħtiġijiet[[21]](#footnote-21). Barra minn hekk, il-prijoritajiet kollha tal-Unjoni għandhom jikkontribwixxu għall-objettiv trażversali rigward l-innovazzjoni[[22]](#footnote-22).

Minbarra li hija objettiv trażversali, l-innovazzjoni hija meqjusa wkoll fil-PŻR bħala parti minn żewġ oqsma ta' prijorità trażversali tal-Unjoni Nru 1 “Trawwim tat-trasferiment tal-għarfien u l-innovazzjoni fl-agrikoltura, fil-forestrija u fiż-żoni rurali”:

* OP 1A: it-trawwim tal-innovazzjoni, il-kooperazzjoni u l-iżvilupp tal-bażi tal-għarfien fiż-żoni rurali,
* OP 1B: it-tisħiħ tar-rabtiet bejn l-agrikoltura, il-produzzjoni tal-ikel u l-forestrija u r-riċerka u l-innovazzjoni, inkluż għall-iskop ta’ ġestjoni u prestazzjoni ambjentali mtejba.

**Il-PŻR għandhom flessibilità konsiderevoli fl-użu u l-kombinament ta’ miżuri** maħsuba biex jindirizzaw il-ħtiġijiet tal-innovazzjoni u territorjali speċifiċi u l-kapaċità tagħhom li jiksbu sinerġiji. Il-miżuri jistgħu jiġu pprogrammati taħt diversi prijoritajiet u oqsma ta' prijorità bil-għan li jimmassimizzaw il-kontribuzzjonijiet tagħhom għall-objettivi rilevanti. Xi miżuri ta’ PŻR jista’ saħansitra jkollhom effetti aktar diretti fuq l-innovazzjoni, jiġifieri taħt OP 1A u 1B:

1. M1 Trasferiment tal-għarfien u azzjonijiet ta’ informazzjoni
2. M2 Servizzi ta’ konsulenza
3. M16 Kooperazzjoni (tappoġġja l-istabbiliment u t-tħaddim ta’ gruppi operazzjonali tal-EIP-AGRI).
4. M19 LEADER/CLLD li tippromwovi l-innovazzjoni bħala wieħed mill-prinċipji ta’ LEADER u tinkoraġġixxi azzjonijiet innovattivi fuq skala żgħira fl-aspetti kollha tal-ħajja rurali (ekonomiċi, soċjali u ambjentali)

**Il-miżuri li jippromwovu l-innovazzjoni jistgħu jiġu pprogrammati wkoll taħt oqsma ta' prijorità oħrajn.** M16, pereżempju, tista’ tiġi marbuta mal-biċċa l-kbira tal-**oqsma ta' prijorità** u mal-prijoritajiet ta’ żvilupp rurali. Hija l-miżura ta’ żvilupp rurali ewlenija li tappoġġja **s-Sħubija Ewropea għall-Innovazzjoni: Produttività u Sostenibbiltà fil-Qasam Agrikolu** (EIP-AGRI).

[[23]](#footnote-23)

L-EIP-AGRI hija parti mill-Istrateġija ta’ Ewropa 2020 sabiex titħaffef l-innovazzjoni tal-UE, li trawwem settur agrikolu u forestali kompetittiv u sostenibbli li “jikseb aktar minn inqas”. L-EIP-AGRI tikkontribwixxi għall-iżgurar ta’ provvista stabbli ta’ ikel, għalf u bijomaterjali, filwaqt li taħdem f’armonija mar-riżorsi naturali essenzjali li fuqhom tiddependi l-biedja. L-EIP-AGRI tlaqqa’ flimkien atturi tal-innovazzjoni (bdiewa, konsulenti, riċerkaturi, negozji, NGOs, eċċ.) fil-livell tal-UE u fi ħdan il-programmi tal-iżvilupp rurali fil-forma ta’ GO. Tali innovazzjonijiet jistgħu jkunu teknoloġiċi, iżda wkoll mhux teknoloġiċi, organizzattivi jew soċjali. L-innovazzjoni tista’ tkun ibbażata kemm fuq prattiki ġodda kif ukoll tradizzjonali f’kuntest ġeografiku jew ambjentali ġdid. Il-GO tal-EIP huma bbażati fuq il-proġetti u jindirizzaw ċerti problemi jew opportunitajiet (prattiċi), li jistgħu jwasslu għal innovazzjoni u jikkontribwixxu sabiex jintlaħqu l-objettivi tal-programm. Kull GO huwa magħmul minn dawk l-atturi ewlenin (eż. bdiewa, konsulenti, riċerkaturi, negozji, NGOs) li huma fl-aħjar pożizzjoni sabiex jilħqu l-miri tal-proġett, jikkondividu l-esperjenzi tal-implimentazzjoni u jxerrdu l-eżiti b’mod wiesa’. L-approċċ tal-GO jagħmel l-aħjar użu minn tipi differenti ta’ għarfien (prattiku, xjentifiku, tekniku, organizzattiv, eċċ.) b’mod interattiv. Approċċ prattiku sabiex jappoġġja dan huwa “senserija tal-innovazzjoni”. Ir-regolament joffri 4 possibbiltajiet għall-finanzjament tas-senserija tal-innovazzjoni 23. Is-senserija tal-innovazzjoni jista’ jkollha rwol importanti fl-iskoperta ta’ ideat innovattivi, billi tiffaċilita l-bidu ta’ GO, b’mod partikolari billi taġixxi bħala intermedjarja u tgħaqqad l-atturi tal-innovazzjoni (bdiewa, riċerkaturi, konsulenti, NGOs, eċċ.) fi proġetti ta’ innovazzjoni interattivi. “Sensar tal-innovazzjoni” jimmira li jiskopri inizjattivi minn isfel għal fuq, jgħin sabiex jiġu rfinuti ideat innovattivi u jipprovdi appoġġ sabiex jinstabu l-imsieħba u l-finanzjament. Il-kompitu ewlieni tas-sensar huwa li jgħin fit-tħejjija ta’ proposta tajba għal proġett innovattiv.

Miżuri oħrajn[[24]](#footnote-24) li jsemmu speċifikament l-innovazzjoni huma, pereżempju:

1. It-twaqqif ta’ gruppi u organizzazzjonijiet ta’ produtturi, fejn l-attivitajiet jinkludu *inter alia* l-“organizzazzjoni u l-faċilitazzjoni tal-proċessi tal-innovazzjoni”[[25]](#footnote-25) (M 9);
2. L-innovazzjoni hija wieħed mis-seba’ prinċipji ta’ LEADER/CLLD[[26]](#footnote-26) (M 19).

**Fil-prinċipju, kull miżura/submiżura tal-PŻR għandha l-potenzjal li trawwem l-innovazzjoni.** L-approċċ speċifiku lejn l-innovazzjoni magħżul mill-PŻR huwa espress fil-kriterji tal-eliġibbiltà u tal-għażla għal proġetti ta’ innovazzjoni u fil-kombinazzjoni ta’ miżuri taħt oqsma ta' prijorità maħsuba biex jappoġġaw l-innovazzjoni (azzjonijiet ta’ għarfien, servizzi ta’ konsulenza, kooperazzjoni, investiment, netwerking, eċċ.). L-Awtoritajiet Maniġerjali jistgħu jużaw diversi approċċi sabiex jorganizzaw u jikkombinaw dawn il-miżuri mhux vinkolanti (eż. il-miżuri 1, 2 u 16) u vinkolanti (l-appoġġ għall-investimenti, l-iżvilupp territorjali, il-kummerċjalizzazzjoni, l-ambjent, in-natura, eċċ.)għall-promozzjoni tal-innovazzjoni.

**Jistgħu jsiru kontribuzzjonijiet sekondarji ta’ innovazzjonijiet għal oqsma ta' prijorità oħrajn.** Pereżempju, l-operazzjonijiet ta’ kooperazzjoni pprogrammati taħt OP 2A jistgħu jipproduċu approċċ innovattiv għat-titjib tal-bijodiversità u, għalhekk, juru kontribuzzjonijiet sekondarji għall-OP 4A. Inkella, l-azzjonijiet innovattivi ta’ GO jistgħu jiżviluppaw teknika ġdida, li tgħin sabiex tnaqqas id-danni għall-erożjoni tal-ħamrija kkawżati mill-produzzjoni agrikola primarja (ipprogrammata taħt OP 4Ċ). Madankollu, dan iżid ukoll il-kompetittività u l-aċċess għas-swieq (kontribuzzjoni sekondarja għal OP 2A).

**In-netwerking fil-kuntest tal-politika ta’ żvilupp rurali għandu rwol importanti fit-trawwim tal-innovazzjoni:**

* **In-netwerk tal-EIP** huwa faċilità ta’ netwerk ġdida fil-perjodu 2014-2020, li ġiet implimentata speċifikament sabiex tappoġġja l-EIP-AGRI[[27]](#footnote-27) - is-Sħubija Ewropea għall-Innovazzjoni għall-Produttività u s-Sostenibbiltà fil-Qasam Agrikolu. L-objettivi ewlenin tan-netwerk tal-EIP huma li jgħaqqad il-GO tal-EIP, li jiffaċilita l-iskambju ta’ għarfien, kompetenzi u prattiki tajbin u li jistabbilixxi djalogu bejn il-komunitajiet tal-biedja u tar-riċerka. In-netwerk tal-EIP-AGRI huwa mmexxi mill-Kummissjoni Ewropea (DĠ Agrikoltura u Żvilupp Rurali) bl-għajnuna tal-Punt tas-Servizz (PS). It-tim tal-PS jiffaċilita l-attivitajiet ta’ netwerking u jtejjeb il-komunikazzjoni u l-kondiviżjoni u l-iskambju tal-għarfien permezz ta’ konferenzi, gruppi fokus, workshops, seminars u pubblikazzjonijiet. L-iskop primarju huwa li jistimula l-interazzjoni bejn l-atturi kollha involuti fl-EIP-AGRI: bdiewa, riċerkaturi, konsulenti, NGOs, negozji, awtoritajiet pubbliċi, eċċ. Pjattaforma web interattiva tal-EIP tappoġġa l-funzjonijiet tan-netwerking. Din tippermetti n-networking tal-partijiet ikkonċernati kollha relatati mal-innovazzjoni, b’mod partikolari GO, servizzi ta’ konsulenza, riċerkaturi, bdiewa u partijiet ikkonċernati oħrajn fil-proċess tal-iskambju tal-għarfien.
* **In-Netwerks Rurali Nazzjonali** (NRN) irawmu l-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali[[28]](#footnote-28). Huma jiġu appoġġati fil-livell tal-UE min-Netwerk Ewropew għall-Iżvilupp Rurali (ENRD). In-NRN jistgħu jaġixxu bħala “sensara tal-innovazzjoni”[[29]](#footnote-29), li jirrikjedu konnessjoni profonda ma’ u fehim sħiħ tad-dinja agrikola, kif ukoll ħiliet ta’ komunikazzjoni żviluppati ħafna. In-NRN jinteraġixxu man-netwerk tal-EIP sabiex jiksbu l-ispirazzjoni u jiskambjaw informazzjoni u approċċi sabiex jinċentivaw l-innovazzjoni. Minbarra li jiġbru prattiki u eżempji tajbin u jiffaċilitaw l-iskambji tematiċi bejn il-partijiet ikkonċernati tal-iżvilupp rurali, huma għandhom ukoll kompitu ddedikat li jgħaqqdu s-servizzi ta’ appoġġ għall-innovazzjoni u s-servizzi ta’ konsulenza[[30]](#footnote-30). Dan jgħin sabiex jinqabdu ideat innovattivi mill-prattikanti.
  + 1. L-elementi komuni tal-evalwazzjoni għall-innovazzjoni

**Il-pjan** **ta’ evalwazzjoni**[[31]](#footnote-31) **(EP) inkluż fil-PŻR huwa l-punt tat-tluq għall-evalwazzjonijiet.** L-EP jispeċifika l-valutazzjoni tal-innovazzjoni fost dawk is-suġġetti u l-attivitajiet ta’ evalwazzjonimarbuta ma’ kwistjonijiet trażversali. Ir-rapportar ta’ dawn l-attivitajiet relatati u s-sejbiet huma inklużi fir-rapporti ta’ implimentazzjoni annwali[[32]](#footnote-32).

**Is-Sistema Komuni ta’ Monitoraġġ u ta’ Evalwazzjoni (CMES)** tinkludi l-elementi ta’ evalwazzjoni għall-valutazzjoni tal-innovazzjoni, jiġifieri l-mistoqsijiet komuni tal-evalwazzjoni (CEQs), il-kriterji komuni tal-ġudizzju u indikaturi komuni:

Fil-**livell ta’ qasam ta’ prijorità**, hemm żewġ CEQs relatati mal-innovazzjoni li huma marbuta mal-objettivi ta’ OP 1A u OP 1B. Dawn il-mistoqsijiet ikopru l-kontribuzzjonijiet tal-interventi f’termini tal-outputs u r-riżultati mistennija:

* CEQ nru. 1: “Sa liema punt l-interventi tal-PŻR appoġġaw l-innovazzjoni, il-kooperazzjoni u l-iżvilupp tal-bażi tal-għarfien fiż-żoni rurali?”
* CEQ nru. 2: “Sa liema punt l-interventi tal-PŻR appoġġaw it-tisħiħ tar-rabtiet bejn l-agrikoltura, il-produzzjoni tal-ikel, il-forestrija u r-riċerka u l-innovazzjoni, inkluż għall-fini ta’ ġestjoni u prestazzjoni ambjentali mtejba?”


CEQ nru. 21: “Sa liema punt in-netwerk rurali nazzjonali kkontribwixxa sabiex jintlaħqu l-objettivi stipulati fl-Art. 54(2) tar-Regolament (UE) Nru 1305/2013?”. tirrigwardja **aspetti oħrajn tal-PŻR**, b’mod partikolari sabiex jiġu koperti l-outputs u r-riżultati li mistennija jinkisbu min-NRN. Din is-CEQ hija rilevanti għall-innovazzjoni minħabba li tikkonċerna l-objettiv (d) tal-Art. 54(2) li “titrawwem l-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali”.

Fil-**livell tal-objettivi tal-UE**, hemm żewġ CEQs relatati mal-innovazzjoni li jkopru l-kontribut tal-programmi f’termini tal-impatti mistennija.

* CEQ nru. 23 hija relatata mal-kisba tal-mira ewlenija tal-UE: “Sa liema punt il-PŻR ikkontribwixxa għall-kisba tal-mira ewlenija tal-UE 2020 li jiġi investit 3 % tal-PDG tal-UE fir-riċerka u l-iżvilupp u fl-innovazzjoni?
* CEQ nru. 30 tivvaluta l-innovazzjoni bħala objettiv trażversali: “Sa liema punt il-PŻR ikkontribwixxa għat-trawwim tal-innovazzjoni?”

Il-figura li ġejja turi kif l-elementi komuni tal-evalwazzjoni (CEQ, il-kriterji tal-ġudizzju u l-indikaturi) huma relatati mal-qafas ta’ politika fil-livelli differenti. Hemm seba’ **indikaturi komuni** assoċjati mal-mistoqsijiet komuni tal-evalwazzjoni għall-innovazzjoni: 5 indikaturi tal-output u 2 indikaturi fil-mira[[33]](#footnote-33).

1. L-elementi komuni tal-evalwazzjoni għall-evalwazzjoni tal-innovazzjoni



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

* 1. L-isfidi fl-evalwazzjoni tal-innovazzjoni

Hemm diversi sfidi li għandhom jiġu kkunsidrati meta tiġi evalwata l-innovazzjoni fil-PŻR.

Sfidi kunċettwali

* **L-identifikazzjoni b’mod ċar tas-suġġett tal-evalwazzjoni:** fuqiex qed tiffoka l-evalwazzjoni tal-innovazzjoni?
* **L-immappjar tas-sistema ta’ għarfien u innovazzjoni**: x’inhuma l-komponenti, ir-relazzjonijiet tagħhom u l-konfini ta’ sistema ta’ għarfien u innovazzjoni partikolari fiż-żona rurali li qed tiġi vvalutata? X’inhu r-rwol tal-PŻR fiha?[[34]](#footnote-34)
* **Ir-rieżami tal-approċċ tal-PŻR lejn l-innovazzjoni**: X’inhu l-potenzjal ta’ innovazzjoni speċifiku ta’ PŻR partikolari? X’inhuma l-objettivi? Il-kriterji tal-għażla huma mfasslin speċifikament sabiex jindirizzaw l-innovazzjoni?

L-isfidi marbuta mas-Sistema Komuni ta’ Monitoraġġ u ta’ Evalwazzjoni

* **L-iżvilupp ta’ elementi tal-evalwazzjoni speċifiċi għall-programmi u addizzjonali:** kif għandhom jitfasslu l-elementi tal-evalwazzjoni speċifiċi għall-programmi u addizzjonali relatati mal-evalwazzjoni tal-innovazzjoni?
* **Rapportar tar-riżultati:** kif għandhom jiġu allinjati l-proċeduri tal-evalwazzjoni mal-iskeda ta’ żmien tar-Rapport ta’ Implimentazzjoni Annwali fl-2019, kif ukoll mal-evalwazzjoni ‘ex post’ fl-2024?

Sfidi metodoloġiċi

* L-attribuzzjoni tal-proċessi tal-innovazzjoni għall-interventi tal-PŻR: kif jitkejjel il-punt safejn il-proċessi tal-innovazzjoni ġġenerati fiż-żoni rurali jistgħu jiġu attribwiti direttament jew indirettament għall-interventi tal-PŻR?
* **L-attribuzzjoni tal-effetti tal-innovazzjoni għar-riżultati u l-impatti tal-PŻR.**
* **It-tfassil ta’ approċċi ta’ evalwazzjoni** **adegwati:** Kif jiġu triangolati u mħalltin il-metodi kwantitattivi u kwalitattivi sabiex jiġu interpretati s-sejbiet tal-evalwazzjoni u informati l-konklużjonijiet u r-rakkomandazzjonijiet?

Sfidi organizzattivi

* **L-iżgurar ta’ ġestjoni effettiva u effikaċi tad-data**: kif tiġi ġestita, miġbura u analizzata d-data relatata ma’ indikaturi komuni u addizzjonali, speċjalment meta l-ġestjoni tal-miżuri ta’ sostenn għall-innovazzjoni tiġi mifruxa fuq korpi responsabbli differenti?
* **Il-koordinazzjoni tal-partijiet ikkonċernati involuti**: kif tista’ titwaqqaf proċedura komuni u jinkiseb fehim komuni bejn l-Awtoritajiet Maniġerjali u fost diversi partijiet ikkonċernati involuti fl-evalwazzjoni tal-innovazzjoni (eż. GAL, GO tal-EIP, konsulenti tal-biedja/forestrija, riċerkaturi)?
* **L-użu tas-sejbiet tal-evalwazzjoni għat-titjib tat-tfassil u l-implimentazzjoni tal-politika**: kif isiru konklużjonijiet ta’ segwitu u rakkomandazzjonijiet mis-sejbiet tal-evalwazzjoni sabiex jittejbu l-programm tal-PŻR, it-trasparenza tiegħu, ir-responsabbiltà u t-tagħlim komuni fost il-partijiet ikkonċernati tal-PŻR?


1. Kif tevalwa l-innovazzjoni fil-PŻR
   1. Approċċ suġġerit għall-evalwazzjoni tal-innovazzjoni fil-PŻR 2014-2020 (ħarsa ġenerali)

Il-ġestjoni tal-evalwazzjoni tal-innovazzjoni

**L-evalwazzjoni tal-innovazzjoni u r-rispons għall-mistoqsijiet tal-evalwazzjoni relatati mal-innovazzjoni huma parti mill-evalwazzjoni tal-PŻR.** Għalhekk, huma tipikament jiġu ġestiti flimkien mal-attivitajiet l-oħrajn ta’ evalwazzjoni tal-PŻR[[35]](#footnote-35). Il-figura ta’ hawn taħt tipprovdi ħarsa ġenerali lejn dan il-proċess.

It-tħejjija, l-istrutturar u t-twettiq tal-evalwazzjoni tal-innovazzjoni huma deskritti fid-dettall fil-Kapitoli 2.2 sa 2.4.

1. Il-ġestjoni tal-evalwazzjoni tal-innovazzjoni fil-PŻR 2014-2020




*Sors: Helpdesk Ewropew ta’ Evalwazzjoni għall-Iżvilupp Rurali, 2017*

Rapportar dwar l-evalwazzjoni tal-innovazzjoni

**Ir-rapportar tas-sejbiet tal-evalwazzjoni lill-Kummissjoni Ewropea huwa r-responsabbiltà tal-Awtoritajiet Maniġerjali**[[36]](#footnote-36). Il-Figura 5 turi taħt liema CEQs is-sejbiet tal-evalwazzjoni dwar l-innovazzjoni jistgħu jiġu inklużi fl-AIRs fl-2017, fl-2019 u fl-evalwazzjoni ‘ex post’.

**Jistgħu jkunu mistennija sejbiet tal-evalwazzjoni sinifikanti dwar l-innovazzjoni fl-AIR fl-2019 u fl-evalwazzjoni ‘ex post’**. Billi t-trawwim tal-innovazzjoni huwa meqjus bħala proċess, huwa diffiċli li jiġu osservati r-riżultati tiegħu fl-istadji bikrija tal-implimentazzjoni tal-programm.

1. L-obbligi ta’ rapportar fir-rigward tal-innovazzjoni



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

Għalhekk, dawn il-linji gwida jiffokaw fuq kif għandha tiġi indirizzata l-evalwazzjoni tal-innovazzjoni mill-2019 ’il quddiem.

**Formati ta’ rapportar oħrajn**, minbarra dawk imfassla għal-livell tal-UE, jistgħu jintużaw mill-Awtorità Maniġerjali sabiex tinforma lill-atturi tal-innovazzjoni, lill-partijiet ikkonċernati tal-iżvilupp rurali u lill-pubbliku ġenerali dwar is-sejbiet tal-evalwazzjoni tal-PŻR (ara wkoll gwida oħra[[37]](#footnote-37)). B’mod fakultattiv, xi Stati Membri jistgħu jiddeċiedu wkoll li jwettqu evalwazzjoni awtonoma tal-innovazzjoni u jħejju rapporti ta’ evalwazzjoni speċifiċi.

[[38]](#footnote-38)

 **Eżempju: L-evalwazzjoni kontinwa tal-EIP-AGRI fl-Iżvezja**

Fl-Iżvezja, l-evalwazzjoni tal-innovazzjoni titwettaq bħala parti mill-evalwazzjoni tal-PŻR u tikkonsisti f’komponent ta’ evalwazzjoni kwantitattiva u kwalitattiva. Iż-żewġ komponenti jiġu ġestiti mis-Segretarjat tal-Evalwazzjoni38. L-evalwazzjoni kwantitattiva mistennija tipprovdi sejbiet biss għall-AIR li għandu jiġi sottomess fl-2019 u għall-evalwazzjoni ‘ex post’. L-adozzjoni tal-miżuri relatati mal-innovazzjoni kienet għadha pjuttost baxxa sabiex titwettaq valutazzjoni kwantitattiva fl-2017. L-evalwazzjoni kwalitattiva hija maħsuba bħala evalwazzjoni formattiva kontinwa u tiffoka fuq l-implimentazzjoni tal-EIP-AGRI. Hija titwettaq minn tim ta’ azzjoni ta’ riċerka mill-Università ta’ Umeå. Din l-evalwazzjoni kontinwa għandha l-għan li tipprovdi rispons kontinwu u rakkomandazzjonijiet għall-ġestjoni u l-implimentazzjoni tal-EIP-AGRI (PŻR M16). Is-sejbiet huma mistennija matul il-perjodu ta’ programmazzjoni kollu, kif ukoll għall-AIRs sottomessi fl-2017 u fl-2019 u għall-evalwazzjoni ‘ex post’. Iż-żewġ komponenti ta’ evalwazzjoni jitwettqu minn evalwaturi indipendenti, li jintgħażlu permezz ta’ proċedura ta’ sejħa għall-offerti f’konformità mal-liġi dwar l-akkwist pubbliku.

**Il-qafas legali jirrikjedi li jiġu mwieġba l-mistoqsijiet rilevanti kollha tal-evalwazzjoni relatata mal-innovazzjoni**[[39]](#footnote-39) billi jiġu vvalutati l-indikaturi komuni rilevanti[[40]](#footnote-40) u billi jiġu koperti l-kisbiet tal-politika rurali tal-UE fit-trawwim tal-innovazzjoni.

Huma proposti l-passi ta’ ħidma mhux vinkolanti li ġejjin:

Skrinjar tal-potenzjal ta’ innovazzjoni tal-miżuri/submiżuri tal-PŻR (irrakkomandat)

Qabel jibdew l-attivitajiet ta’ evalwazzjoni sabiex jiġu mwieġba l-mistoqsijiet dwar l-evalwazzjoni relatati mal-innovazzjoni, l-Awtoritajiet Maniġerjali u/jew l-esperti tal-evalwazzjoni jistgħu jkunu jridu jiskrinjaw il-potenzjal tal-innovazzjoni tal-miżuri/submiżuri tal-PŻR (il-parti blu fil-Figura 6). Dan il-pass se jgħin lill-evalwatur u lill-MA jifhmu kif kull miżura/submiżura tista’ tikkontribwixxi sabiex jintlaħqu l-objettivi tal-PŻR relatati mal-innovazzjoni (ara [l-Kapitolu 2.2](#Screening_Potential)).


**L-ikkomplementar tal-elementi komuni tal-evalwazzjoni għall-innovazzjoni (irrakkomandat)**

Is-CMES tipprovdi elementi bażiċi tal-evalwazzjoni sabiex jiġu mwieġba l-mistoqsijiet komuni tal-evalwazzjoni relatati mal-innovazzjoni. Jekk l-elementi komuni tal-evalwazzjoni (il-kriterji tal-ġudizzju[[41]](#footnote-41) u indikaturi komuni[[42]](#footnote-42)) ma jkunux biżżejjed sabiex jiġu koperti l-effetti mistennija kollha, l-elementi neqsin (eż. is-submistoqsijiet dwar l-evalwazzjoni, il-kriterji addizzjonali tal-ġudizzju[[43]](#footnote-43), u l-indikaturi kwantitattivi u kwalitattivi addizzjonali[[44]](#footnote-44)) jistgħu jiġu żviluppati mill-Awtoritajiet Maniġerjali, idealment f’kollaborazzjoni mal-esperti tal-evalwazzjoni (il-partijiet ħodor fil-Figura 6), (ara [l-Kapitolu 2.3](#Complementing)).

**Tweġiba għall-mistoqsijiet komuni tal-evalwazzjoni rilevanti (obbligatorja)**

L-evalwaturi tal-PŻR se jivvalutaw il-kisbiet tal-PŻR fit-trawwim tal-innovazzjoni u l-kontribuzzjonijiet tiegħu għall-objettivi tal-politika ta’ żvilupp rurali nazzjonali/reġjonali u tal-UE. Huma se jużaw is-sejbiet tal-evalwazzjoni fil-formulazzjoni tat-tweġibiet għall-mistoqsijiet dwar l-evalwazzjoni komuni, addizzjonali u speċifiċi għal kull programm (il-partijiet oranġjo fil-Figura 6). Il-mistoqsijiet dwar l-evalwazzjoni relatati mal-innovazzjoni jirrikjedu approċċ speċifiku sabiex jiġu mwieġba (ara [l-Kapitolu 2.4](#Answering)).

1. Approċċ għall-evalwazzjoni tal-innovazzjoni fil-PŻR



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

* 1. Skrinjar tal-potenzjal ta’ innovazzjoni tal-miżuri/submiżuri tal-PŻR (irrakkomandat)

**Għaliex għandna niskrinjaw il-miżuri tal-PŻR għall-potenzjal tal-innovazzjoni tagħhom?**

L-Awtoritajiet Maniġerjali għandhom flessibilità konsiderevoli sabiex jikkombinaw u jfasslu diversi miżuri ta’ żvilupp rurali taħt l-oqsma ta' prijorità li jirriżultaw f’approċċi ta’ PŻR differenti ħafna lejn l-innovazzjoni. L-iskrinjar tal-għażla u l-kombinament tal-miżuri/submiżuri fi ħdan il-PŻR jgħin sabiex jinftiehem aħjar l-approċċ speċifiku lejn l-innovazzjoni, kif ukoll il-potenzjal tal-innovazzjoni tal-PŻR. Din hija bażi utli sabiex jiġu mwieġba l-mistoqsijiet komuni dwar l-evalwazzjoni relatati mal-innovazzjoni, b’mod partikolari fl-istadji sussegwenti tal-evalwazzjoni (eż. AIR fl-2019 jew evalwazzjoni ‘ex post’) fejn ikun possibbli li jiġu koperti l-effetti tal-impatti tal-PŻR fuq il-proċessi tal-innovazzjoni.


X’inhu l-potenzjal tal-innovazzjoni tal-miżuri/submiżuri tal-PŻR?

**Il-potenzjal tal-innovazzjoni tal-miżuri/submiżuri tal-PŻR**, meħudin weħidhom jew flimkien fi ħdan miżuri/submiżuri oħrajn taħt l-oqsma ta' prijorità, huwa mifhum bħala l-kapaċità tagħhom li jrawmu l-innovazzjoni fi ħdan sistema ta’ innovazzjoni fiż-żoni rurali permezz ta’ a) it-trawwim ta’ ideat innovattivi, b) il-bini tal-kapaċitajiet għall-innovazzjoni b’mod kollaborattiv u ċ) il-ħolqien ta’ ambjent favorevoli għall-innovazzjoni.

**X’inhuma l-passi ta’ ħidma għall-identifikazzjoni tal-potenzjal tal-innovazzjoni tal-PŻR?**

**L-iskrinjar tal-miżuri u s-submiżuri tal-PŻR** iħares lejn kif il-miżuri huma mfasslin sabiex jgħinu fit-trawwim ta’ ideat ġodda, fil-bini tal-kapaċità għall-innovazzjoni jew fil-ħolqien ta’ ambjent favorevoli għall-innovazzjoni. Il-metodu ta’ ħidma jista’ jkun valutazzjoni bbażata fuq l-esperti jew metodu parteċipattiv li jinvolvi aktar partijiet ikkonċernati ewlenin tal-PŻR. Eżerċizzju ta’ skrinjar bħal dan jista’ jitwettaq billi jiġu mwieġba l-mistoqsijiet ewlenin proposti (ara [l-Figura 7](#Steps_of_the_screenig)).

1. Il-passi tal-iskrinjar tal-miżuri/submiżuri tal-PŻR għall-potenzjal tal-innovazzjoni tagħhom



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

**X’għandu jiġi skrinjat fil-PŻR?**

**L-iskrinjar għandu jiffoka fuq il-kapaċità kemm ta’ miżuri individwali kif ukoll ta’ gruppi ta’ miżuri taħt l-oqsma ta' prijorità** sabiex irawmu l-innovazzjoni (eż. il-kapaċità tagħhom li jikkontribwixxu għat-tliet perkorsi tal-innovazzjoni kif spjegat [fil-Kapitolu 1.1](#Innovation_RD))[[45]](#footnote-45). Bl-istess mod, il-**potenzjal tan-NRN li jrawwem l-innovazzjoni** jista’ jiġi identifikat ukoll permezz tal-iskrinjar tal-azzjonijiet tan-NRN (ara [t-Taqsima 2.4.3](#CEQ_NRN)).

Il-kontenut tal-Art. 15 tar-Regolament (UE) 1305/2013 jistipula seba’ elementi li għandhom jiġu koperti mis-**servizzi ta’ pariri u konsulenza**45. Minn dawn, wieħed biss (il-punt 4ċ) isemmi l-innovazzjoni espliċitament. Ma hemm ebda ħtieġa jew ċertezza li tipi oħrajn ta’ pariri (eż. il-punt 4g - pariri speċifiċi lill-bdiewa li jiġu stabbiliti għall-ewwel darba) se jrawmu l-innovazzjoni. B’hekk, l-analiżi tad-disinn tal-miżura ġewwa PŻR speċifiku tista’ turi jekk il-miżura (jew submiżura, jekk applikata) tistax tkun rilevanti sabiex titrawwem l-innovazzjoni.

B’mod ġenerali, l-iskrinjar tal-potenzjal tal-innovazzjoni għandu jikkonċerna mill-inqas il-miżuri marbuta mas-CEQs li ġejjin:

1. CEQ nru. 1 hija marbuta ma’ M1, M2 u M16 (l-Art. 14, 15 u 35 tar-Regolament (UE) 1305/2013, rispettivament). L-iskrinjar se jkun iffokat fuq il-potenzjal tal-innovazzjoni ta’ dawn il-miżuri u jgħin sabiex tiġi mwieġba l-parti tal-innovazzjoni tas-CEQ.
2. CEQ nru. 2 hija marbuta ma’ M16 (il-kooperazzjoni). Is-submiżuri ta’ M16 se jiġu skrinjati prinċipalment għall-potenzjal tagħhom li jikkontribwixxu għat-tliet perkorsi. L-eżiti se jgħinu sabiex tiġi mwieġba l-parti tal-innovazzjoni tas-CEQ.
3. CEQ nru. 21 tkopri l-erba’ objettivi tan-NRN. L-iskrinjar tal-potenzjal tal-innovazzjoni tan-NRN se jkun iffokat fuq l-azzjonijiet tan-NRN, li jikkontribwixxu għall-objettiv komuni tan-NRN “It-trawwim tal-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali”. Dan l-iskrinjar se jgħin sabiex tiġi mwieġba l-parti relatata mal-innovazzjoni tas-CEQ.
4. CEQ nru. 23 se tiġi mwieġba bil-valutazzjoni tal-kontribuzzjonijiet tal-PŻR għall-kisba tal-mira ewlenija tar-riċerka u l-iżvilupp/l-innovazzjoni li jintlaħaq 3 % tal-PDG tal-UE (pubbliku u privat flimkien)[[46]](#footnote-46) filwaqt li jintużaw indikaturi relatati ma’ dik il-mira. L-iskrinjar tal-miżuri kollha tal-PŻR għall-potenzjal tal-innovazzjoni huwa importanti sabiex: a) jiġu identifikati miżuri li jikkontribwixxu għat-trawwim tal-innovazzjoni u b) jitqies l-infiq marbut ma’ dawn il-miżuri meta jiġu kkalkolati l-indikaturi użati sabiex tiġi mwieġba s-CEQ nru. 23.
5. CEQ nru. 30 hija marbuta mal-objettiv trażversali dwar l-innovazzjoni. Hawnhekk, il-miżuri/submiżuri kollha u l-kombinazzjoni tagħhom taħt kull OP se jiġu skrinjati bil-għan li jiġu identifikati dawk bil-potenzjal li jrawmu l-innovazzjoni permezz tat-tliet perkorsi. Din l-analiżi se tgħin sabiex tagħmilha faċli għall-evalwatur biex jibni evalwazzjoni ta’ studju ta’ każ abbażi tat-teorija tal-bidla proposta biex tintuża fit-tweġiba għas-CEQ nru. 30.

**X’inhu l-eżitu?**

**L-iskrinjar jgħin sabiex il-loġika tal-interventi relatati mal-innovazzjoni tal-PŻR issir aktar espliċita.** Huwa jidentifika l-miżuri tal-PŻR li għandhom l-ogħla potenzjal li jrawmu l-innovazzjoni u jikkjarifika wkoll ma’ liema oqsma (perkorsi) huma relatati. Matul l-evalwazzjoni sussegwenti tal-effetti, l-eżiti ta’ dan l-iskrinjar jiġu kkunsidrati sabiex il-potenzjal jitqabbel mal-kisbiet attwali tal-PŻR fit-trawwim tal-innovazzjoni. Dan jgħin sabiex il-ħidma tal-evalwatur tiġi ffokata fuq dawk il-miżuri u s-submiżuri li huma meqjusa bħala partikolarment rilevanti għat-trawwim tal-innovazzjoni.

|  |  |
| --- | --- |
| **X’għandek tagħmel**   * Tivvaluta d-disinn tal-miżura (rabta mal-ħtiġijiet, l-objettivi, il-kriterji tal-għażla, il-benefiċjarji) għall-potenzjal li trawwem l-innovazzjoni u l-intensità tagħha. * Tirrikonoxxi l-loġika tal-interventi relatati mal-innovazzjoni sottostanti tal-PŻR. | **X’ma għandekx tagħmel**   * Tillimita l-iskrinjar tal-potenzjal tal-innovazzjoni tal-PŻR biss għar-referenza għall-kelma “innovattivi” fil-kriterji tal-għażla u l-miżuri. |

* 1. L-ikkomplementar tal-elementi komuni tal-evalwazzjoni għall-innovazzjoni (irrakkomandat)

**Għaliex u meta għandha tiġi kkomplementata s-CMES?**

**Is-CMES tipprovdi sett bażiku ta’ elementi tal-evalwazzjoni** (indikaturi tal-output komuni) sabiex jiġu mwieġba l-mistoqsijiet komuni tal-evalwazzjoni rilevanti nri. 1, 2 u 21 (ara [t-Taqsima 1.2.1](#Policy_framework)). Barra minn hekk, il-kriterji tal-ġudizzju għas-CEQs kollha marbuta mal-innovazzjoni u xi indikaturi addizzjonali huma proposti fid-Dokument ta’ Ħidma, [Mistoqsijiet Komuni tal-Evalwazzjoni għall-PŻR 2014-2020](https://enrd.ec.europa.eu/sites/enrd/files/uploaded-files/wp_evaluation_questions_2015.pdf). Pereżempju, CEQ nru. 23 hija marbuta mal-mira ewlenija tal-UE 2020, li tista’ tintuża bħala bażi sabiex tiġi mwieġba din il-mistoqsija. CEQ nru. 30 hija l-unika mistoqsija akkumpanjata minn indikaturi addizzjonali[[47]](#footnote-47).

**L-elementi komuni tal-evalwazzjoni għandhom jiġu rieżaminati qabel tibda l-evalwazzjoni** u jiġu kkomplementati, jekk ikun meħtieġ. Dan l-eżami jista’ jqis is-sejbiet tal-iskrinjar tal-potenzjal tal-innovazzjoni tal-PŻR fit-trawwim tal-innovazzjoni (ara [l-Kapitolu 2.2](#Screening_Potential)).

**X’inhuma l-passi għall-iżvilupp ta’ elementi tal-evalwazzjoni speċifiċi għall-programmi u addizzjonali?**

L-iżvilupp ta’ elementi addizzjonali tal-evalwazzjoni (deskritti fid-dettall fil-linji gwida, [Assessment of RDP results how to prepare for reporting on evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)) jista’ jinġabar fil-qosor kif ġej:

* terġa’ tirrevedi l-loġika tal-interventi sottostanti tal-PŻR għall-innovazzjoni (ara [l-Kapitolu 2.2](#Screening_Potential));

L-elementi addizzjonali tal-evalwazzjoni (mistoqsijiet addizzjonali tal-evalwazzjoni, kriterji addizzjonali tal-ġudizzju u indikaturi addizzjonali) ssuġġeriti f’dawn il-linji gwida fil-Kapitolu 2.4 **MHUMIEX VINKOLANTI!** Kull MA tista’ tiddeċiedi li tiżviluppa u tuża l-elementi tal-evalwazzjoni speċifiċi għall-programmi u addizzjonali tagħha stess.

* tirrieżamina l-mistoqsijiet komuni tal-evalwazzjoni, il-kriterji komuni tal-ġudizzju u l-indikaturi komuni marbuta mal-innovazzjoni u tiċċekkja jekk dawn humiex biżżejjed sabiex jiġu mwieġba s-CEQs relatati mal-innovazzjoni;
* tikkomplementa s-CMES b’elementi addizzjonali ta’ evalwazzjoni relatati mal-innovazzjoni, f’każ li l-elementi komuni ma jkunux biżżejjed sabiex jiġu mwieġba s-CEQs relatati mal-innovazzjoni;
* tiżviluppa elementi ta’ evalwazzjoni speċifiċi għall-programmi għall-valutazzjoni tal-innovazzjoni, relatati ma’ oqsma ta' prijorità speċifiċi għall-programmi u EQs ta’ interess speċifiku għall-MA.

|  |  |
| --- | --- |
| **X’għandek tagħmel**   * Tiskrinja l-kriterji tal-ġudizzju u l-indikaturi tas-CMES sabiex tiżgura li jkunu jistgħu jwieġbu b’mod suffiċjenti s-CEQs. * Tiżviluppa kriterji addizzjonali tal-ġudizzju u indikaturi addizzjonali jekk dawk komuni ma jkunux biżżejjed sabiex tinġabar evidenza bil-għan li jiġu mwieġba s-CEQs. | **X’ma għandekx tagħmel**   * Tuża biss indikaturi tal-output sabiex twieġeb is-CEQs (li ma jistgħux juru b’mod sħiħ jekk il-politika laħqitx l-iskop tagħha). |

* 1. Tweġiba għall-mistoqsijiet komuni tal-evalwazzjoni rilevanti (obbligatorja)

Filwaqt li t-tweġiba għas-CEQs hija obbligatorja, dan il-kapitolu jagħti gwida mhux vinkolanti dwar kif għandhom jiġu mwieġba s-CEQs relatati mal-innovazzjoni nri. 1, 2, 21, 23 u 30. Dawn il-mistoqsijiet għandhom jiġu mwieġba fir-Rapport ta’ Implimentazzjoni Annwali mtejjeb li jrid jiġi sottomess fl-2019 u fl-evalwazzjoni *ex post*.

L-istruttura li ġejja tinżamm għal kull CEQ:

* **Il-fehim tas-CEQ**
* **Sfidi speċifiċi**
* **Approċċ issuġġerit sabiex tiġi mwieġba s-CEQ**: *Dan il-kapitolu jipproponi passi, metodi u suġġerimenti dwar kif jintużaw l-indikaturi komuni u addizzjonali sabiex tiġi mwieġba s-CEQ.*

1. Il-loġika tal-intervent
2. L-elementi tal-evalwazzjoni
3. Il-metodoloġija tal-evalwazzjoni proposta
4. Riskji u soluzzjonijiet
5. Konklużjonjiet u rakkomandazzjonijiet

* **Aktar qari**

* + 1. CEQ nru. 1: “Sa liema punt l-interventi tal-PŻR appoġġjaw l-innovazzjoni, il-kooperazzjoni u l-iżvilupp tal-bażi tal-għarfien fiż-żoni rurali?”

**Il-fehim tas-CEQ**

Hemm tliet miżuri li jikkontribwixxu bl-aktar mod sinifikanti sabiex jintlaħaq l-objettiv marbut mas-CEQ nru. 1 (jiġifieri l-appoġġ għall-innovazzjoni): M1 (Art. 14 “Trasferiment tal-għarfien u azzjonijiet ta’ informazzjoni”), M2 (Art. 15 “Servizzi ta’ konsulenza, ġestjoni tal-azjendi agrikoli u servizzi ta’ għajnuna għall-azjendi agrikoli”) u M16 (Art. 35 “Kooperazzjoni”)[[48]](#footnote-48). Barra minn hekk, M19 (Art. 42 u Art. 35 tar-Regolament (UE) Nru 1303/2013) tista’ titqies ukoll bħala kontributur importanti għall-aspett ta’ innovazzjoni tal-objettiv imsemmi hawn fuq.

Huwa essenzjali li jiġi esplorat liema aspetti tal-miżuri jappoġġjaw l-innovazzjoni. Pereżempju, loġika ta’ intervent partikolari tal-Prijorità 1 tista’ turi li M1 u M16 jikkontribwixxu wkoll direttament għal OP 1B (M16) jew OP 1Ċ (M1) u mhux biss għal OP 1A.

L-elementi relatati mal-innovazzjoni ta’ dawn il-miżuri jistgħu jitneħħew kif ġej:

**M1** (Art. 14) tkopri l-akkwiżizzjoni ta’ ħiliet u taħriġ vokazzjonali, l-attivitajiet ta’ dimostrazzjoni u l-azzjonijiet ta’ informazzjoni. Barra minn hekk, hija tista’ tkopri wkoll l-iskambji u ż-żjarat ta’ ġestjoni tal-foresti u tal-azjendi agrikoli. Għalkemm l-innovazzjoni mhijiex imsemmija espliċitament fl-Art. 14, dawn l-azzjonijiet jista’ jkollhom irwol importanti fil-**bini tal-kapaċità għall-innovazzjoni**.

**M2** (Art. 15) tinkludi pariri lil bdiewa individwali, bdiewa żgħażagħ u amministraturi tal-art oħrajn, kif ukoll taħriġ tal-konsulenti jew tal-fornituri ta’ servizzi ta’ appoġġ għall-innovazzjoni. Din tkopri diversi elementi, bħall-pariri dwar il-miżuri tal-PŻR fil-livell tal-azjendi agrikoli mmirati, *inter alia*, għall-innovazzjoni[[49]](#footnote-49). Il-forniment ta’ servizzi ta’ konsulenza huwa mod wieħed ta’ kif **tinbena l-kapaċità għall-innovazzjoni** (ara [l-Kapitolu 1.1](#Innovation_RD)), billi tiġi offruta l-opportunità tat-trasferiment tal-għarfien. Barra minn hekk, fil-kuntest tal-EIP, il-konsulenti/is-servizzi ta’ appoġġ għall-innovazzjoni jiksbu rwol ta’ “coaching” fil-proċessi ta’ innovazzjoni interattivi fil-kuntest tal-GO.

**M16** (Art. 35) tappoġġja (a) il-kooperazzjoni bejn firxa wiesgħa ta’ atturi li jikkontribwixxu sabiex jintlaħqu l-objettivi tal-politika ta’ żvilupp rurali (is-setturi tal-agrikoltura u l-forestrija, il-katina alimentari, il-gruppi produtturi, il-kooperattivi, l-organizzazzjonijiet interprofessjonali u oħrajn); (b) il-ħolqien ta’ raggruppamenti u netwerks; u (ċ) l-istabbiliment u t-tħaddim tal-GO tal-EIP-AGRI. M16 tinkludi 10 submiżuri u tappoġġja l-innovazzjoni fir-rigward tat-**tliet perkorsi kollha** deskritti fil-Kapitolu 1.1 (ara l-kaxxa ta’ hawn taħt).

**M19** (Art. 42) tappoġġja l-iżvilupp rurali lokali permezz tal-applikazzjoni tal-prinċipji ta’ LEADER[[50]](#footnote-50). Wieħed minn dawn il-prinċipji jiffoka fuq il-promozzjoni tal-innovazzjonijiet permezz ta’ attivitajiet tal-gruppi ta’ azzjoni lokali u tal-benefiċjarji tal-istrateġiji ta’ CLLD. M19 tinkludi 5 submiżuri, li jistgħu jappoġġjaw l-innovazzjonijiet, permezz ta’ perkors wieħed, żewġ perkorsi jew it-tliet perkorsi kollha deskritti fil-Kapitolu 1.1 (ara l-kaxxa ta’ hawn taħt).

**[[51]](#footnote-51)**



**Eżempji ta’ kif M1 tista’ tibni l-kapaċità għall-innovazzjoni:**

* Ħiliet ġodda għall-bdiewa/SMEs sabiex japplikaw proċessi/tekniki innovattivi jew ħiliet organizzattivi ġodda.
* Skambji u żjarat li jgħinu fit-trasferiment tal-għarfien minn azjenda agrikola waħda jew reġjun wieħed għal oħra/ieħor.

**Eżempji ta’ kif M16 tappoġġja l-innovazzjoni:**

* L-iżvilupp ta’ prodotti, prattiki u teknoloġiji ġodda fis-setturi tal-agrikoltura, l-ikel u l-forestrija (submiżura M16.251) huwa relatat mal-identifikazzjoni u t-trawwim tal-innovazzjoni b’mod kollaborattiv.
* Is-submiżuri l-oħrajn kollha għandhom il-potenzjal li **jibnu l-kapaċità għall-innovazzjoni**, minħabba li l-proċess ta’ kooperazzjoni jimplika li għandhom jidentifikaw b’mod kollettiv opportunitajiet ġodda, jipproduċu ideat ġodda, jesperimentaw b’teknoloġija ġdida jew jidentifikaw modi ġodda ta’ kif jagħmlu l-affarijiet.
* Barra minn hekk, l-appoġġ offrut għall-proġetti ta’ kooperazzjoni minn konsulenti/servizzi ta’ appoġġ għall-innovazzjoni, inkluż l-appoġġ offrut min-NRN għal dan il-għan, jista’ jikkontribwixxi għall-**bini tal-kapaċità għall-innovazzjoni**.
* L-involviment tal-partijiet ikkonċernati tal-innovazzjoni fi proġetti ta’ kooperazzjoni (eż. servizzi ta’ appoġġ għall-innovazzjoni, dipartimenti tal-innovazzjoni, ċentri tar-riċerka u l-iżvilupp jew ċentri tat-teknoloġija u l-innovazzjoni) jista’ jikkontribwixxi għall-**bini ta’ ambjent favorevoli għall-innovazzjoni**. Pereżempju, it-twettiq ta’ proġett ta’ riċerka kollettiva jista’ jipproduċi eżitu li jista’ jinfluwenza l-leġiżlazzjoni (eż. leġiżlazzjoni ambjentali).
* L-istabbiliment u t-tħaddim tal-GO jistgħu jġibu approċċ saħansitra aktar olistiku sabiex tiġi appoġġjata l-innovazzjoni permezz tal-ikkombinar tat-**tliet perkorsi kollha**: l-identifikazzjoni ta’ ideat ġodda (il-punt tat-tluq għall-GO), il-bini tal-kapaċità għall-innovazzjoni (l-appoġġ minn konsulenti/servizzi ta’ appoġġ għall-innovazzjoni) u l-ħolqien ta’ ambjent favorevoli għall-innovazzjoni (ir-riżultati tal-proġetti tal-GO).

**Eżempji ta’ kif M19 tappoġġja l-innovazzjoni:**

* L-applikazzjoni ta’ modi ġodda ta’ tfassil tal-istrateġija, inklużi diversi forom uniċi ta’ kif tiġi żgurata l-parteċipazzjoni tan-nies lokali fid-deċiżjonijiet strateġiċi (eż. diversi attivitajiet ta’ animazzjoni marbuta mal-ġbir tal-informazzjoni, diversi workshops u pjattaformi għad-diskussjoni, eċċ.) u b’hekk jikkontribwixxu għall-**ambjent favorevoli għall-innovazzjoni (perkors 3).**
* L-implimentazzjoni ta’ attivitajiet innovattivi ta’ animazzjoni, li jmorru lil hinn mit-tfassil u l-implimentazzjoni tal-istrateġija u jiżguraw l-involviment tal-popolazzjoni usa’ f’diversi azzjonijiet innovattivi tal-LAG (eż. iffokati fuq il-bini tal-identità territorjali b’saħħitha permezz ta’, pereżempju, l-involviment tal-patrimonju naturali u kulturali) li jkomplu jappoġġjaw **l-ambjent favorevoli u jrawmu ideat innovattivi potenzjali (perkorsi 3 u 1).**
* Il-bidu ta’ proġetti innovattivi ta’ kooperazzjoni, li jippermettu t-trasferiment ta’ għarfien, esperjenzi u teknoloġiji ġodda fit-territorju tal-LAG u jipprovdu spazju **sabiex jitrawmu ideat potenzjalment innovattivi (perkors 1)**.

**Sfidi speċifiċi**


* L-iżvilupp ta’ elementi tal-evalwazzjoni speċifiċi għall-programmi u addizzjonali: CEQ nru. 1 hija marbuta ma’ indikatur fil-mira komuni wieħed (T1) li jista’ ma jkunx biżżejjed sabiex tiġi mwieġba s-CEQ u, għalhekk, jista’ jkun meħtieġ li jkun akkumpanjat minn indikaturi addizzjonali sabiex titkejjel in-nefqa relatata mal-innovazzjoni tal-miżuri rilevanti. Fl-istess ħin, jistgħu jintużaw żewġ indikaturi tal-output komuni sabiex tiġi mwieġba s-CEQ nru. 1 (O13 In-numru ta’ benefiċjarji mogħtija pariri u O16 In-numru ta’ operazzjonijiet tal-EIP). Skont il-loġika tal-intervent speċifika, jistgħu jkunu meħtieġa elementi tal-evalwazzjoni ulterjuri sabiex jiġu vvalutati l-aspetti kollha relatati mal-innovazzjoni.
* **L-attribuzzjoni tal-bidliet osservati** fir-rigward tal-appoġġ għall-innovazzjoni **għall-miżuri** M1, M2, M16 u M19.
* **Il-kopertura tal-kontribuzzjonijiet tal-miżuri pprogrammati taħt oqsma ta' prijorità oħrajn** (għajr għal OP 1B) għall-appoġġ għall-innovazzjoni.

**Approċċ issuġġerit sabiex tiġi mwieġba s-CEQ nru. 1**

1. **Il-loġika tal-intervent**

Il-loġika tal-intervent marbuta mas-CEQ nru. 1 tista’ tiġi riveduta wkoll mill-perspettiva tal-innovazzjoni. Dan jista’ jsir abbażi tal-eżiti tal-iskrinjar tal-potenzjal tal-innovazzjoni (ara [l-Kapitolu 2.2](#Screening_Potential)) tal-miżuri M1, M2, M16 u M19, li ġeneralment jiġu pprogrammati taħt oqsma ta' prijorità oħrajn għajr OP 1A, flimkien ma’ miżuri oħrajn. Dan se jgħin sabiex jiġu koperti l-kisbiet tal-programm fir-rigward tal-objettivi ta’ OP 1A u jiġi identifikat liema benefiċjarji u partijiet ikkonċernati tal-PŻR jistgħu jkunu fornituri tad-data u tal-informazzjoni.

1. Eżempju ta’ loġika tal-intervent marbuta mas-CEQ nru. 1



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

 F’dan l-eżempju, is-submiżura M1, ‘akkwiżizzjoni ta’ ħiliet u taħriġ’ u s-submiżura M2, ‘taħriġ tal-konsulenti’, ġew identifikati bħala li għandhom il-potenzjal li jappoġġaw l-innovazzjoni permezz tal-bini tal-kapaċitajiet għall-innovazzjoni. Il-kombinazzjoni ta’ M16.7 u M16.8 għandha l-potenzjal li tappoġġa l-innovazzjoni permezz tat-trawwim ta’ ideat innovattivi, filwaqt li M16.1 għandha l-potenzjal li tappoġġa l-innovazzjoni permezz tat-tliet perkorsi kollha. Is-submiżura 19.2, li tappoġġa l-istrateġiji ta’ CLLD, tikkontribwixxi għall-ambjent favorevoli. Is-submiżura tal-kooperazzjoni ta’ LEADER (M 19.3) tgħin sabiex jitrawmu ideat innovattivi b’mod kollaborattiv u jinbnew kapaċitajiet għall-innovazzjoni.

1. **Elementi tal-evalwazzjoni**

Il-kriterji komuni tal-ġudizzju u l-indikaturi komuni għas-CEQ nru. 1 jibqgħu fil-livell tal-output tal-operazzjonijiet taħt M1, M2 u M16 u M19. Jista’ jkun meħtieġ li jiġu żviluppati kriterji addizzjonali tal-ġudizzju u indikaturi addizzjonali sabiex jiġu vvalutati r-riżultati ta’ dawn il-miżuri (ara [t-Tabella 1](#Evaluation_elements))

1. Tabella 1. Elementi tal-evalwazzjoni u sorsi ta’ informazzjoni fir-rigward tas-CEQ nru. 1

| **Kriterji tal-ġudizzju** | **Indikaturi** | **Ħtiġijiet ta’ data** | **Sorsi tad-data** |
| --- | --- | --- | --- |
| **Elementi komuni tal-evalwazzjoni (CMES u elementi proposti fid-Dokument ta’ ħidma “*Mistoqsijiet komuni tal-evalwazzjoni 2014-2020”*)** | | | |
| Il-proġetti tal-PŻR kienu innovattivi u bbażati fuq l-għarfien żviluppat. | T1: % tan-nefqa skont l-Art. 14, 15 u 35 tar-Regolament (UE) 1305/2013 fir-rigward tan-nefqa totali tal-PŻR.  Indikatur addizzjonali: % tal-proġetti innovattivi mill-proġetti kollha appoġġjati mill-PŻR. | Data dwar l-infiq realizzat għall-miżuri 1, 2 u 16.  Fejn possibbli, għandha tinġabar ukoll data dwar l-infiq fuq is-submiżuri li ġew identifikati b’potenzjal li jappoġġaw l-innovazzjoni. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
| Inħolqu gruppi operazzjonali. | O.16 In-numru ta’ operazzjonijiet tal-EIP. | In-numru ta’ operazzjonijiet tal-EIP (oġġett O.16). | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
| Il-varjetà tal-imsieħba involuti fil-GO tal-EIP. | O.16 In-numru u t-tip ta’ msieħba fl-operazzjonijiet tal-EIP.  Indikatur addizzjonali: in-numru u t-tip ta’ msieħba involuti fil-proġetti ta’ kooperazzjoni. | In-numru u t-tip ta’ msieħba. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett)   Sommarji tal-prattika tal-GO. |
| Ġew implimentati u mxerrda azzjonijiet innovattivi mill-GO tal-EIP. | O.16 In-numru ta’ operazzjonijiet tal-EIP.  Indikatur addizzjonali: in-numru ta’ azzjonijiet innovattivi appoġġjati implimentati u mxerrda mill-GO tal-EIP, maqsuma skont it-tip, is-settur, eċċ. | In-numru ta’ operazzjonijiet tal-EIP (oġġett O.16). | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett)   Sommarji tal-prattika tal-GO. |
| **Elementi addizzjonali tal-evalwazzjoni (mhux obbligatorji)** | | | |
| Il-kompożizzjoni tal-gruppi operazzjonali tal-EIP tinkludi l-partijiet ikkonċernati tal-innovazzjoni. | Il-kompożizzjoni tal-gruppi operazzjonali tal-EIP (in-numru u t-tip ta’ msieħba), li fosthom hemm partijiet ikkonċernati tal-innovazzjoni. | In-numru ta’ msieħba tal-GO.  It-tip ta’ msieħba tal-GO. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett)   Stħarriġ mal-gruppi operazzjonali tal-EIP u mal-GAL.  Pjattaformi ta’ GO bbażati fuq il-web.  Sommarji tal-prattika tal-GO. |
| Il-GAL appoġġaw proġetti innovattivi. | In-numru ta’ proġetti implimentati mill-GAL u mill-benefiċjarji tagħhom immarkati bħala innovattivi (li jirrispettaw il-kriterji tal-għażla u tal-eliġibbiltà). | Il-monitoraġġ tad-data dwar il-proġetti tal-GAL. | Bażi ta’ data ta’ operazzjonijiet tal-GAL. |
| Il-partijiet ikkonċernati tal-innovazzjoni ġew imħarrġin. | In-numru u t-tip ta’ partijiet ikkonċernati tal-innovazzjoni mħarrġin. | In-numru u t-tip ta’ partijiet ikkonċernati mħarrġin. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett)   Intervisti, stħarriġ mal-MA u mal-fornituri tat-taħriġ. |
| Fatturi ta’ suċċess ewlenin għall-appoġġ għall-innovazzjoni permezz ta’ M1, M2, M16 u M19. | Deskrizzjoni tal-fatturi ewlenin li kkontribwixxew għall-appoġġ għall-innovazzjoni f’żoni rurali. | Informazzjoni kwalitattiva. | Intervisti, stħarriġ u gruppi fokus mal-benefiċjarji ta’ submiżuri relatati mal-innovazzjoni ta’ M1 u M2 u mal-GO.  EIP-AGRI u GAL.  Sommarji tal-prattika tal-GO.  Bażi ta’ data ta’ operazzjonijiet tal-GAL. |

1. **Metodoloġija tal-evalwazzjoni proposta sabiex tiġi mwieġba s-CEQ 1**

Il-kalkolu tal-indikaturi komuni marbuta mas-CEQ 1 huwa deskritt fl-Anness 11 tal-linji gwida “[Assessment of RDP results:how to prepare for reporting on evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)”

Għall-valutazzjoni tal-parti relatata mal-innovazzjoni tas-CEQ nru. 1, huwa propost li:

* **PASS 1: Identifika l-potenzjal tal-innovazzjoni tal-benefiċjarji** tal-miżuri/submiżuri M1, M2, M16 u M19 (il-benefiċjarji li implimentaw operazzjonijiet ikklassifikati bħala innovattivi).
* **PASS 2: Ikkwantifika l-indikaturi tal-output u l-indikaturi fil-mira** billi tuża d-data ta’ monitoraġġ mill-bażi ta’ data tal-operazzjonijiet tal-PŻR/GAL dwar il-benefiċjarji (li implimentaw operazzjonijiet ikklassifikati bħala innovattivi). Sabiex jużaw il-bażi ta’ data tal-operazzjonijiet għall-evalwazzjoni tal-innovazzjoni, l-Awtoritajiet Maniġerjali jistgħu jagħżlu li jżidu u jiġbru oġġetti marbuta mal-innovazzjoni.
* **PASS 3: Iġbor l-evidenza sabiex tkun tista’ twieġeb is-CEQ bl-għajnuna ta’ metodi speċifikati.** L-istħarriġ, il-gruppi fokus u l-metodu Delphi, pereżempju, jistgħu jgħinu fil-ġbir ta’ data għall-kriterji tal-ġudizzju proposti u għall-indikaturi addizzjonali tar-riżultati. Il-kwistjoni tal-kwalità u l-validità tad-data, meta tiġi rrapportata mill-benefiċjarji, għandha titqies meta jiġu applikati dawn il-metodi (ara [t-Tabella 2](#Recommended_Methods)).
* **PASS 4: Analizza u interpreta l-evidenza miġbura** u użaha sabiex twieġeb is-CEQ nru. 1 f’termini tal-appoġġ għall-innovazzjoni.

1. Metodi rrakkomandati għas-CEQ nru. 1

| **Metodi** | **Suġġerimenti dwar kif jintużaw il-metodi** |
| --- | --- |
| Stħarriġ lill-maniġers ta’ M1 u M2  Stħarriġ lill-benefiċjarji ta’ M1 u M2  Stħarriġ dwar il-proġetti ta’ kooperazzjoni tal-GO  Stħarriġ mal-GAL u l-benefiċjarji tagħhom | * Agħżel il-maniġers/benefiċjarji tas-submiżuri relatati mal-innovazzjoni ta’ M1 u M2 biex iwettqu l-istħarriġ. * Agħżel kampjun ta’ proġetti ta’ kooperazzjoni (pereżempju skont is-settur, id-daqs tal-GO, il-ġeografija, eċċ.) biex tiġbor data u informazzjoni mingħand il-benefiċjarji għall-indikaturi permezz tal-istħarriġ. * Ibni l-istħarriġ, inklużi mistoqsijiet miftuħa dwar kif l-attivitajiet ta’ M1 u M2, il-GO u l-GAL ikkontribwew għal: a) il-kondiviżjoni ta’ ideat innovattivi, b) il-bini tal-kapaċità għall-innovazzjoni, ċ) il-ħolqien ta’ ambjent favorevoli għall-innovazzjoni. * Uża s-sejbiet tal-istħarriġ sabiex: * Tivvaluta kif il-forom differenti ta’ azzjonijiet ta’ taħriġ u informazzjoni taħt M1 jikkontribwixxu biex jappoġġaw l-innovazzjoni; * Tivvaluta kif is-servizzi ta’ konsulenza jikkontribwixxu biex jappoġġaw l-innovazzjoni; * Tivvaluta kif il-GO jikkontribwixxu għall-produzzjoni tar-riżultati li jistgħu jintużaw; * Tivvaluta kif il-GAL jippromwovu l-innovazzjoni permezz tal-proġetti appoġġati minn strateġiji jew attivitajiet tas-CLLD immexxija mill-GAL permezz tal-animazzjoni tagħhom. |
| Gruppi fokus | * Involvi atturi tal-innovazzjoni fil-gruppi fokus (eż. servizzi ta’ appoġġ għall-innovazzjoni, konsulenti li jaġixxu bħala sensara tal-innovazzjoni, ċentri ta’ riċerka u innovazzjoni, eċċ.). * Analizza kif is-submiżuri rilevanti ta’ M1, M2 u l-GO u l-GAL jinfluwenzaw il-kapaċità għall-innovazzjoni u l-ħolqien ta’ ambjent favorevoli għall-innovazzjoni. * Ikkunsidra l-għażla ta’ gruppi fokus tematiċi (eż. grupp fokus fuq is-senserija tal-innovazzjoni). |
| Il-metodu Delphi | * Involvi l-esperti tal-innovazzjoni (eż. dawk involuti fil-miżuri u fi proġetti ta’ kooperazzjoni, iżda wkoll esperti oħrajn tal-innovazzjoni, bħal akkademiċi). |

***Il-prattiki tal-evalwazzjoni rrapportati fl-AIRs fl-2017***



**Eżempji għall-identifikazzjoni tal-potenzjal tal-innovazzjoni**

* **Castilla y León (ES)** - tenfasizza l-potenzjal tal-innovazzjoni tal-GAL u tirrakkomanda l-analiżi tal-istrateġiji tal-iżvilupp lokali sabiex jiġu identifikati t-tipi ta’ operazzjonijiet implimentati skont strateġiji li jippromwovu l-kontribut tal-GAL għall-objettivi relatati mal-innovazzjoni ta’ OP 1A.
* **Canarias (ES)** - tenfasizza wkoll il-potenzjal tal-innovazzjoni tal-GAL u tirrakkomanda li jiġi inkluż varjabbli fis-sistema ta’ monitoraġġ u ta’ evalwazzjoni li jindika jekk l-operazzjonijiet implimentati mill-GAL fil-kuntest tal-istrateġiji tal-iżvilupp lokali taħt M19 humiex innovattivi.

**Eżempji ta’ elementi addizzjonali tal-evalwazzjoni**

* **Bavarja (DE)** - issemmi l-użu ta’ kriterji addizzjonali tal-ġudizzju relatati mal-innovazzjoni fil-livell tal-GAL (eż. proġetti multisettorjali ġodda implimentati mill-GAL, ġew ittestjati proċessi/tekniki ġodda). Ġie applikat indikatur addizzjonali tar-riżultati (ideat/soluzzjonijiet ġodda, innovazzjonijiet - M19). L-indikatur ġie kkwantifikat u l-informazzjoni nġabret permezz ta’ (a) stħarriġ online mal-maniġers tal-GAL; (b) intervisti semi-strutturati ma’ maniġers tal-GAL magħżula.
* **Ir-Repubblika Ċeka** - tiddeskrivi l-ġbir tad-data għall-indikatur addizzjonali tar-riżultati “in-numru ta’ parteċipanti li jispiċċaw attivitajiet iffokati fuq innovazzjonijiet” permezz tal-bażi ta’ data tal-operazzjonijiet. Issemmi wkoll stħarriġ mal-benefiċjarji ta’ proġetti appoġġati sabiex tinġabar informazzjoni dwar l-innovazzjoni.

**Eżempji ta’ metodi**

* **Castilla y León (ES)** - tirrakkomanda li jiġi intervistat kull maniġer tal-miżura u li jiġu inklużi elementi ta’ data addizzjonali fis-sistema ta’ monitoraġġ li tippermetti l-valutazzjoni ta’ kif l-operazzjonijiet differenti jinkorporaw elementi innovattivi u jikkontribwixxu għall-objettivi tal-innovazzjoni.
* **Castilla la Mancha (ES)** - użat stħarriġ mibgħut lill-parteċipanti kollha tat-taħriġ sabiex tevalwa, *inter alia*, il-kontribuzzjonijiet tat-trasferiment tal-għarfien u l-azzjonijiet ta’ informazzjoni għall-innovazzjoni. L-istħarriġ ippermetta li jiġu vvalutati sessjonijiet ta’ taħriġ innovattivi.

1. **Riskji u soluzzjonijiet**

|  |  |
| --- | --- |
| **Riskji** | **Soluzzjonijiet** |
| Xi oġġetti (eż. in-numru finali ta’ proġetti ta’ kooperazzjoni) jistgħu ma jkunux disponibbli sa wara t-tmiem tal-perjodu ta’ programmazzjoni. | It-tipi ta’ strutturi ta’ kooperazzjoni/GO maħluqa (struttura legali, kompożizzjoni, dikjarazzjoni tal-impenn tal-imsieħba, eċċ.) jistgħu jiġu analizzati permezz ta’ valutazzjoni kwalitattiva bħala prokura għan-numru finali ta’ strutturi ta’ kooperazzjoni. |
| L-informazzjoni dwar il-kompożizzjoni u t-tip ta’ msieħba fi proġetti ta’ kooperazzjoni jew partijiet ikkonċernati tal-innovazzjoni f’M1 u M2 ma tistax tiġi rreġistrata fid-data ta’ monitoraġġ. | Il-kompożizzjoni u t-tipi ta’ msieħba jistgħu jiġu vvalutati bi stħarriġ u intervisti dwar l-operazzjonijiet appoġġati. Inkella, il-formoli ta’ applikazzjoni tal-operazzjonijiet appoġġati jistgħu jipprovdu data utli. |
| It-tip ta’ innovazzjoni maħluqa u l-użu tagħha ma jistgħux jiġu rreġistrati fit-tabelli ta’ monitoraġġ. | L-istħarriġ, il-gruppi fokus u l-intervisti ma’ gruppi operazzjonali jistgħu jgħinu sabiex jiġu stmati t-tipi ta’ innovazzjoni maħluqa. |

1. **Konklużjonijiet u rakkomandazzjonijiet**

Il-konklużjonijiet u r-rakkomandazzjonijiet għandhom jindirizzaw mill-inqas il-kwistjonijiet ta’ politika li ġejjin:

* **Ir-realizzazzjoni tal-potenzjal tal-innovazzjoni** (permezz tat-tliet perkorsi) tal-miżuri M1, M2, M16 u M19 u s-submiżuri identifikati tagħhom.
* **L-effett tal-azzjonijiet ta’ taħriġ u informazzjoni** taħt M1 u tas-servizzi ta’ konsulenza taħt M2 fuq il-bini tal-kapaċità għall-innovazzjoni.
* **L-effett tal-proġetti ta’ kooperazzjoni**, speċjalment ta’ GO fuq l-appoġġ għall-innovazzjoni, b’mod aktar speċifiku:
* In-numru, il-kamp ta’ applikazzjoni, il-kontenut u t-tul ta’ żmien tal-proġetti tal-GO jistgħu jipprovdu konklużjonijiet utli dwar l-identifikazzjoni ta’ ideat innovattivi li għandhom jitħaddmu fil-prattika;
* In-numru u t-tip ta’ proġetti tal-GO, kif ukoll l-involviment tal-partijiet ikkonċernati tal-innovazzjoni jistgħu jippermettu li jsiru konklużjonijiet rilevanti dwar il-kisbiet tal-miżura ta’ kooperazzjoni fir-rigward tal-kapaċità ta’ innovazzjoni fiż-żoni rurali.
* Konklużjonijiet dwar kemm il-proġetti tal-GO jipproduċu strutturi u proċeduri li jiffaċilitaw il-produzzjoni tal-innovazzjoni.
* **L-effetti tal-attivitajiet tal-GAL** (inkluża l-kooperazzjoni bejn il-GAL) u l-proġetti implimentati permezz tal-istrateġiji ta’ CLLD.

**Aktar qari**



Linji gwida [Assessment of RDP Results:How to Prepare for Reporting on Evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en), Anness 11;

Dokument ta’ gwida “[Cooperation measure](https://ec.europa.eu/eip/agriculture/sites/agri-eip/files/16_measure_fiche_art_35_co-operation.pdf)”, l-Art. 35 tar-Regolament (UE) Nru 1305/2013, Novembru 2014

Dokumenti mill-workshop tal-ENRD dwar M 16 “Kooperazzjoni”, Ġunju 2016, Brussell: <http://enrd.ec.europa.eu/news-events/events/enrd-workshop-measure-16-cooperation_en>

* + 1. CEQ nru. 2: “Sa liema punt l-interventi tal-PŻR appoġġaw it-tisħiħ tar-rabtiet bejn l-agrikoltura, il-produzzjoni tal-ikel, il-forestrija u r-riċerka u l-innovazzjoni, inkluż għall-fini ta’ ġestjoni u prestazzjoni ambjentali mtejba?”

**Il-fehim tas-CEQ**

CEQ 2 hija primarjament marbuta ma’ M16 u l-10 submiżuri tagħha tal-Art. 35 - Kooperazzjoni[[52]](#footnote-52). **Ir-rabtiet bejn l-agrikoltura, il-produzzjoni tal-ikel, il-forestrija u r-riċerka u l-innovazzjoni** jistgħu jiġu promossi bi tliet modi[[53]](#footnote-53):

1. Il-kooperazzjoni bejn firxa wiesgħa ta’ atturi mis-settur agrikolu u forestali, il-katina alimentari u oħrajn li jikkontribwixxu biex jintlaħqu l-objettivi tal-politika ta’ żvilupp rurali, kif ukoll gruppi ta’ produtturi, kooperattivi u organizzazzjonijiet interprofessjonali;
2. Il-ħolqien ta’ raggruppamenti u netwerks, li huma forom aktar speċifiċi iżda importanti ta’ kooperazzjoni;
3. Il-ħolqien ta’ GO tal-EIP-AGRI, komponent ġdid tal-politika ta’ żvilupp rurali, bil-għan li r-riċerka u l-prattika jinġiebu aktar qrib xulxin.

L-appoġġ tal-politika ta’ żvilupp rurali għal dawn il-forom ta’ kooperazzjoni evolva matul iż-żmien. Fil-perjodu ta’ programmazzjoni li għadda, kienu appoġġati forom speċifiċi ħafna ta’ kooperazzjoni (skemi ta’ kwalità tal-ikel u gruppi ta’ produtturi) jew kooperazzjoni f’livell lokali (taħt LEADER). Il-politika attwali tippromwovi r-rabtiet bejn firxa usa’ ta’ atturi u tagħti aktar flessibbiltà fl-ambitu u l-kompożizzjoni tal-attivitajiet ta’ kooperazzjoni. Billi tgħaqqad l-agrikoltura, il-forestrija u l-katina alimentari b’atturi tar-riċerka/l-innovazzjoni, il-politika ta’ żvilupp rurali tpoġġi enfasi qawwija fuq l-innovazzjoni bħala triq sabiex jintlaħqu l-objettivi tal-PŻR. Pereżempju:

* Ir-rabta bejn ir-riċerka u l-prattika tista’ tgħin biex tidentifika l-innovazzjoni li tista’ ttejjeb l-implimentazzjoni tal-programm u tikkontribwixxi għall-objettivi tal-PŻR.
* L-enfasi fuq l-appoġġ offrut għall-proġetti ta’ kooperazzjoni minn konsulenti u servizzi ta’ appoġġ għall-innovazzjoni (inkluż l-appoġġ offrut minn NRN) tista' tikkontribwixxi għall-bini tal-kapaċità għall-innovazzjoni u għat-titjib tal-kompetittività u/jew tal-ambjent.
* **Il-kooperazzjoni għal ġestjoni u prestazzjoni ambjentali mtejba** hija fokus ieħor tas-CEQ nru. 2. Il-kamp ta’ applikazzjoni tal-proġetti ta’ kooperazzjoni jinkludi l-protezzjoni u t-titjib tar-riżorsi (ilma, ħamrija, arja), il-bijodiversità u l-ambjent naturali, kif ukoll il-mitigazzjoni tat-tibdil fil-klima u l-adattament għalih. Il-ġestjoni ambjentali għal finijiet ta’ tibdil fil-klima tista’ tinkludi azzjonijiet relatati mal-effiċjenza u l-iffrankar tal-ilma u tal-enerġija.

**Eżempju: Il-miżuri ta’ kooperazzjoni użati għal ġestjoni ambjentali mtejba**

**Il-Finlandja -** M16 tikkomplementa miżuri ta’ PŻR oħrajn sabiex jintlaħqu l-objettivi tal-prijoritajiet P4 u P5:

* 58 % ta’ M16, kif ukoll partijiet ta’ M1 u M2, jintużaw għall-promozzjoni tal-effiċjenza fl-użu tal-enerġija;
* 49 % ta’ M16, kif ukoll partijiet ta’ M1 u M2, jintużaw għas-sekwestru u l-konservazzjoni tal-karbonju;
* 10 % ta’ M16, 84 % ta’ M4, kif ukoll partijiet ta’ M1 u M2, jintużaw għall-immaniġġjar tal-iskart u tas-sorsi ta’ enerġija rinnovabbli;
* 5.5 % ta’ M16, 89 % ta’ M4, kif ukoll partijiet ta’ M1 u M2, jintużaw għat-tnaqqis tal-emissjonijiet ta’ gassijiet serra u ammonijaka.

Is-submiżuri ta’ kooperazzjoni (eż. l-appoġġ għal proġetti pilota M16.2, l-appoġġ għal azzjonijiet konġunti għall-mitigazzjoni tat-tibdil fil-klima u l-adattament għalih u għal approċċi konġunti għal proġetti u prattiki ambjentali M16.5) għandhom impatti primarji fuq OP 4A-Ċ u OP 5A-E.

Sors: ENRD (2016). Workshop dwar M 16 Kooperazzjoni54.

**Eżempju:** **Ir-rabta bejn ir-riċerkaturi u l-bdiewa**

**Il-Belġju** **-** stalla tal-ħnieżer innovattiva tgħin sabiex jitnaqqsu l-emissjonijiet ta’ ammonijaka. Ir-rabta bejn ir-riċerkaturi u l-bdiewa permezz ta’ servizzi ta’ appoġġ għall-innovazzjoni kienet fundamentali għall-iżvilupp u l-ittestjar ta’ dawn it-tekniki għat-tnaqqis tal-ammonijaka permezz taż-żieda ta’ batterji speċifiċi mad-demel tal-ħnieżer. Dan jikkontribwixxi wkoll sabiex jintlaħqu l-objettivi ambjentali tal-PŻR.

*Sors: EIP – Punt ta’ Servizz55*

**Eżempju: Is-servizzi ta’ appoġġ għall-innovazzjoni**

**Hessen (DE) -** is-servizzi ta’ appoġġ għall-innovazzjoni għenu sabiex tinbena l-kapaċità għall-innovazzjoni permezz ta’:

* Appoġġ fl-implimentazzjoni ta’ M16,
* Informazzjoni u pubbliċità fir-reġjun,
* Netwerking bejn l-attivitajiet ta’ kooperazzjoni ġewwa Hessen fil-Ġermanja,
* Appoġġ għall-attivitajiet ta’ kooperazzjoni matul il-fażi ta’ tħejjija u implimentazzjoni.

Sors: ENRD (2016)

Workshop dwar M 16 Kooperazzjoni56.

[[54]](#footnote-54) [[55]](#footnote-55)[[56]](#footnote-56)

**Sfidi speċifiċi**

* **L-iżvilupp ta’ elementi tal-evalwazzjoni speċifiċi għall-programmi u addizzjonali**: CEQ nru. 2 hija marbuta ma’ indikatur fil-mira wieħed komuni (T2: In-numru totali ta’ operazzjonijiet ta’ kooperazzjoni appoġġati taħt il-miżura ta’ kooperazzjoni) li jistgħu ma jkunux biżżejjed sabiex tiġi mwieġba s-CEQ.
* **L-attribuzzjoni tal-bidliet osservati** għar-rabtiet bejnl-agrikoltura, il-forestrija u r-riċerka u l-innovazzjoni. Dawn huma dawk marbuta mal-ġestjoni u l-prestazzjoni ambjentali**,** mal-miżura ta’ kooperazzjoni M16 u l-kontribut tagħha sabiex jintlaħqu l-objettivi tal-PŻR.
* **Il-kopertura tal-kontribuzzjonijiet tal-miżuri pprogrammati taħt oqsma ta' prijorità oħrajn għajr 1B** (inklużi s-submiżuri ta’ M16) maħsuba għat-tisħiħ tar-rabtiet bejnl-agrikoltura, il-forestrija, ir-riċerka u l-innovazzjoni, b’mod partikolari dawk marbuta mal-ġestjoni u l-prestazzjoni ambjentali.


**Approċċ issuġġerit sabiex tiġi mwieġba s-CEQ nru. 2**

1. **Il-loġika tal-intervent**

Fl-eżempju ta’ hawn taħt, il-loġika tal-intervent marbuta mas-CEQ nru. 2 hija magħmula minn submiżuri ta’ M16 kif ipprogrammati taħt l-OP 1B jew taħt oqsma ta' prijorità oħrajn li jikkontribwixxu għall-objettivi ta’ OP 1B.

Punt tat-tluq possibbli għar-rieżami tal-loġika tal-intervent huwa l-iskrinjar tal-potenzjal tal-innovazzjoni tas-submiżuri ta’ M16 għat-trawwim tal-innovazzjoni permezz tat-tliet perkorsi.

1. Eżempju tal-potenzjal tal-innovazzjoni ta’ kull submiżura ta’ M16



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

Barra minn hekk, is-submiżuri kollha ta’ M16 ipprogrammati taħt oqsma ta' prijorità oħrajn għajr OP 1B għandhom jiġu inklużi fil-valutazzjoni tal-kisba tal-aspetti relatati mal-innovazzjoni tas-CEQ nru. 2. Pereżempju, jekk M16.1 tkun ipprogrammata taħt OP 2A, il-kontribuzzjonijiet għar-rabtiet fost il-bdiewa, ir-riċerkaturi u l-konsulenti dwar l-innovazzjoni jistgħu jitqiesu fil-valutazzjoni tas-CEQ nru. 2.

L-eżempju juri l-potenzjal tal-innovazzjoni tas-submiżuri ta’ M16 (kif jista’ jiġi pprogrammat taħt kwalunkwe OP ta’ żvilupp rurali) li jikkontribwixxu għall-objettiv ta’ politika ta’ OP 1B. Filwaqt li l-għaxar submiżuri kollha ta’ M16 jikkontribwixxu għat-tisħiħ tar-rabtiet bejn l-agrikoltura, il-produzzjoni tal-ikel, il-forestrija, ir-riċerka u l-innovazzjoni, huma biss is-submiżuri 5, 6, 8 u 9 li juru potenzjal li jikkontribwixxu għat-tisħiħ ta’ dawn ir-rabtiet għall-ġestjoni u l-prestazzjoni ambjentali. Fir-rigward tat-tliet perkorsi tal-innovazzjoni, is-submiżuri 1, 5, 6, 7 u 8 jinkoraġġixxu t-trawwim ta’ ideat innovattivi (Perkors 1). Is-submiżura 1 trawwem ukoll il-bini tal-kapaċitajiet u l-ħolqien ta’ ambjent favorevoli (Perkorsi 2 u 3).

1. **Elementi tal-evalwazzjoni**

Il-kriterji komuni tal-ġudizzju u l-indikaturi komuni għas-CEQ nru. 2 jibqgħu fil-livell tal-output tal-operazzjonijiet taħt il-miżura ta’ kooperazzjoni. Jista’ jkun meħtieġ li jiġu żviluppati kriterji addizzjonali tal-ġudizzju u indikaturi addizzjonali sabiex jiġu vvalutati r-riżultati ta’ dawn il-miżuri. It-tabella ta’ hawn taħt telenka l-kriterji tal-ġudizzju, l-indikaturi u r-rekwiżiti ta’ data sabiex tiġi mwieġba s-CEQ nru. 2.

1. Il-kriterji tal-ġudizzju, l-indikaturi u l-ħtiġijiet u s-sorsi tad-data

| **Kriterji tal-ġudizzju** | **Indikaturi** | **Ħtiġijiet ta’ data** | **Sorsi tad-data** |
| --- | --- | --- | --- |
| **Elementi komuni tal-evalwazzjoni (CMES u proposti fid-Dokument ta’ ħidma “Mistoqsijiet komuni tal-evalwazzjoni 2014-2020”)** | | | |
| Ġiet stabbilita kollaborazzjoni fit-tul bejn l-agrikoltura, il-produzzjoni tal-ikel, l-entitajiet tal-forestrija u l-istituzzjonijiet għar-riċerka u l-innovazzjoni. | T2: In-numru totali ta’ operazzjonijiet ta’ kooperazzjoni appoġġati taħt il-miżura ta’ kooperazzjoni (l-Art. 35 tar-Regolament (UE) Nru 1305/2013) (gruppi, netwerks/raggruppamenti, proġetti pilota).  Indikatur addizzjonali: In-numru u t-tipi ta’ msieħba involuti fil-proġetti ta’ kooperazzjoni, inklużi r-rwoli u r-responsabbiltajiet tagħhom. | In-numru ta’ operazzjonijiet tal-EIP (oġġett O.16).  In-numru ta’ operazzjonijiet ta’ kooperazzjoni oħrajn (gruppi, netwerks/raggruppamenti, proġetti pilota) li għandhom jiġu appoġġati taħt M16 ‘Kooperazzjoni’ (oġġett O.17).  It-tipi ta’ msieħba involuti u n-numru tagħhom. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
|  | O.3 In-numru ta’ operazzjonijiet appoġġati. | In-numru totali ta’ operazzjonijiet appoġġati.  In-numru ta’ operazzjonijiet ta’ kooperazzjoni appoġġati (O.16+O.17). | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
| Ġew implimentati operazzjonijiet ta’ kooperazzjoni bejn l-agrikoltura, il-produzzjoni tal-ikel, il-forestrija, ir-riċerka u l-innovazzjoni għall-fini ta’ ġestjoni u prestazzjoni ambjentali mtejba. | T2: In-numru totali ta’ operazzjonijiet ta’ kooperazzjoni appoġġati taħt il-miżura ta’ kooperazzjoni (l-Art. 35 tar-Regolament (UE) Nru 1305/2013) (gruppi, netwerks/raggruppamenti, proġetti pilota).  Indikatur addizzjonali: % tal-operazzjonijiet ta’ kooperazzjoni li se jkomplu wara l-appoġġ mill-PŻR, inkluż għall-fini ta’ ġestjoni u prestazzjoni ambjentali mtejba.  Indikatur addizzjonali: In-numru u t-tipi ta’ msieħba involuti fil-proġetti ta’ kooperazzjoni, inklużi r-rwoli u r-responsabbiltajiet tagħhom. | In-numru ta’ operazzjonijiet tal-EIP (oġġett O.16) li jittrattaw il-ġestjoni u l-prestazzjoni ambjentali mtejba.  In-numru ta’ operazzjonijiet ta’ kooperazzjoni oħrajn (gruppi, netwerks/raggruppamenti, proġetti pilota) li għandhom jiġu appoġġati taħt M16 ‘Kooperazzjoni’ (oġġett O.17) u li jittrattaw il-ġestjoni u l-prestazzjoni ambjentali mtejba.  It-tipi ta’ msieħba involuti u n-numru tagħhom. | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
|  | O.3 In-numru ta’ operazzjonijiet appoġġati | In-numru totali ta’ operazzjonijiet appoġġati.  In-numru ta’ operazzjonijiet ta’ kooperazzjoni appoġġati (O.16+O.17). | Sistema ta’ monitoraġġ tal-PŻR   * Formoli tal-applikazzjoni tal-benefiċjarji (bidu tal-proġett) * Talbiet għall-ħlas tal-benefiċjarji (tmiem tal-proġett) |
| **Elementi addizzjonali tal-evalwazzjoni (mhux obbligatorji)** | | | |
| Il-proġetti ta’ kooperazzjoni tejbu l-kapaċità għall-innovazzjoni, inkluż fil-qasam tal-ġestjoni u l-prestazzjoni ambjentali. | In-numru u t-tip ta’ innovazzjonijiet prodotti mill-proġetti ta’ kooperazzjoni, fosthom dawk iffokati fuq il-ġestjoni u l-prestazzjoni ambjentali. | In-numru ta’ innovazzjonijiet prodotti.  In-numru ta’ innovazzjonijiet għal ġestjoni u prestazzjoni ambjentali mtejba. | Stħarriġ.  Intervisti u gruppi fokus ma’ dawk li jipparteċipaw fi proġetti ta’ kooperazzjoni.  GIS. |

1. **Il-metodoloġija tal-evalwazzjoni proposta**

Il-kalkolu tal-indikaturi komuni marbuta mas-CEQ 2 huwa deskritt fl-Anness 11 tal-Linji Gwida “[Assessment of RDP results:how to prepare for reporting on evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)”

Għall-valutazzjoni tal-parti relatata mal-innovazzjoni tas-CEQ nru. 2, huwa propost li:

* **PASS 1: Identifika l-benefiċjarji ta’ M16** u s-submiżuri tagħha f’konformità mar-riżultati tal-identifikazzjoni tal-potenzjal tal-innovazzjoni tagħhom (il-benefiċjarji li implimentaw operazzjonijiet ikklassifikati bħala innovattivi)
* **PASS 2: Ikkwantifika l-indikaturi tal-output u l-indikaturi fil-mira** bl-għajnuna ta’ data ta’ monitoraġġ mill-bażi ta’ data tal-operazzjonijiet tal-PŻR fuq il-GO. Sabiex jużaw il-bażi ta’ data tal-operazzjonijiet għall-evalwazzjoni tal-innovazzjoni, l-Awtoritajiet Maniġerjali jistgħu jżidu u jiġbru oġġetti marbuta mal-GO u l-innovazzjoni.
* **PASS 3: Iġbor l-evidenza sabiex tkun tista’ twieġeb is-CEQ** bl-għajnuna ta’ metodi speċifikati. Iddisinja mistoqsijiet miftuħa għall-użu tal-metodi inklużi fit-tabella ta’ hawn taħt (stħarriġ, gruppi fokus u l-metodu Delphi) li jirrispettaw il-kriterji u indikaturi tal-ġudizzju proposti, kif ukoll ir-riżultati tal-identifikazzjoni tal-potenzjal tal-innovazzjoni.
* **PASS 4: Analizza u interpreta l-evidenza miġbura** u użaha sabiex twieġeb is-CEQ nru. 2 f’termini tat-tisħiħ tar-rabtiet fir-rigward tal-innovazzjoni.

1. Metodi rrakkomandati għas-CEQ nru. 2

|  |  |
| --- | --- |
| **Metodi** | **Suġġerimenti dwar kif jintużaw il-metodi** |
| Stħarriġ għall-proġetti ta’ kooperazzjoni u l-benefiċjarji finali | * Agħżel kampjun ta’ proġetti ta’ kooperazzjoni (eż. skont is-settur, id-daqs tal-GO, il-ġeografija, eċċ.) biex tiġbor data u informazzjoni mingħand il-benefiċjarji għal indikaturi permezz ta’ stħarriġ. * Agħżel, *inter alia*, proġetti ta’ kooperazzjoni li jista’ jkollhom inċidenza fuq il-ġestjoni u l-prestazzjoni ambjentali (eż. is-submiżuri 5, 6, 8 u 9 jew gruppi operazzjonali f’dan il-qasam - M16.1). * Ibni l-istħarriġ, inklużi mistoqsijiet miftuħa dwar kif il-proġetti ta’ kooperazzjoni jikkontribwixxu għal: a) il-kondiviżjoni ta’ ideat innovattivi, b) il-bini tal-kapaċità għall-innovazzjoni, ċ) il-ħolqien ta’ ambjent favorevoli għall-innovazzjoni. * Uża s-sejbiet tal-istħarriġ sabiex: tivvaluta kif forom differenti ta’ proġetti ta’ kooperazzjoni (kooperazzjoni bejn atturi differenti, raggruppamenti u netwerks u gruppi operazzjonali) jikkontribwixxu għal rabtiet aktar b’saħħithom bejn ir-riċerka/l-innovazzjoni u l-prattika. |
| Gruppi fokus strutturati | * Mexxi gruppi fokus b’partijiet ikkonċernati tal-innovazzjoni (eż. servizzi ta’ appoġġ għall-innovazzjoni, konsulenti li jaġixxu bħala sensara tal-innovazzjoni, riċerkaturi u ċentri tal-innovazzjoni, eċċ.). * Analizza kif ir-rabtiet bejn il-partijiet ikkonċernati jinfluwenzaw il-kapaċità għall-innovazzjoni u għall-ħolqien ta’ ambjent favorevoli għall-innovazzjoni. * Ikkunsidra l-għażla ta’ gruppi fokus tematiċi (eż. grupp fokus għal proġetti ta’ kooperazzjoni li jittratta kwistjonijiet ambjentali, ieħor għall-gruppi operazzjonali tal-EIP, eċċ.). |
| Il-metodu Delphi | * Organizza proċess Delphi bil-parteċipazzjoni ta’ esperti tal-innovazzjoni (eż. dawk involuti fi proġetti ta’ kooperazzjoni, iżda wkoll akkademiċi, eċċ.) sabiex jagħtu l-ġudizzju tagħhom fuq il-kriterji rilevanti. |

**Eżempji mill-AIRs sottomessi fl-2017**

**Mecklenburg-Vorpommern (DE) -** juża tliet kriterji tal-ġudizzju fir-rigward tal-innovazzjoni:

* Il-proċessi appoġġati mill-PŻR huma innovattivi u bbażati fuq l-għarfien miksub,
* L-azzjonijiet innovattivi jiġu implimentati u mxerrda permezz tal-GO,
* Ir-riżultati miksuba jwasslu għal pożizzjoni mtejba fis-suq tal-imsieħba involuti permezz tal-innovazzjoni.

Jintużaw diversi metodi sabiex tinġabar l-informazzjoni mingħand il-GO tal-EIP. Dawn ikopru dimensjonijiet differenti tal-innovazzjonijiet u għandhom l-għan li jiġġudikaw il-kwalità u l-effetti tal-GO:

* Analiżi bażi (valutazzjoni tal-kundizzjonijiet ta’ qafas, intervisti mal-atturi, eċċ.);
* Valutazzjoni tal-karatteristiċi u t-tipi ta’ innovazzjoni permezz tal-analiżi tal-kriterji tal-għażla u l-istudji ta’ każijiet;
* Analiżi tar-riżultati miksuba u t-tixrid tagħhom (stħarriġ u awtovalutazzjoni tal-GO).

Is-sorsi ta’ data u informazzjoni jinkludu data ta’ monitoraġġ, formoli ta’ applikazzjoni, dokumentazzjoni tal-proġetti, data statistika primarja miġbura permezz ta’ stħarriġ, data statistika sekondarja minn sorsi varji.

L-istħarriġ mal-benefiċjarji (GO tal-EIP) jitwettaq qabel u wara l-intervent.

**Ir-Repubblika Ċeka -** tissuġġerixxi li jintuża approċċ ibbażat fuq studju ta’ każ sabiex tinġabar informazzjoni minn GO u proġetti ta’ kooperazzjoni relatati mal-innovazzjoni.

1. **Riskji u soluzzjonijiet**

|  |  |
| --- | --- |
| **Riskji** | **Soluzzjonijiet** |
| Għal xi indikaturi, id-data tista’ ma tkunx disponibbli sa wara t-tmiem tal-perjodu ta’ programmazzjoni (eż. in-numru ta’ operazzjonijiet ta’ kooperazzjoni li jkomplu wara l-appoġġ mill-PŻR). | It-tipi ta’ strutturi ta’ kooperazzjoni maħluqa (struttura legali, kompożizzjoni, dikjarazzjoni tal-impenn tal-imsieħba, eċċ.) jistgħu jiġu analizzati b’valutazzjoni kwalitattiva (eż. billi jintużaw gruppi fokus jew intervisti mal-imsieħba tal-GO). |
| Sabiex tinġabar informazzjoni għal xi indikaturi, li setgħu ma ġewx inklużi fis-sistema ta’ monitoraġġ tal-PŻR (eż. indikaturi addizzjonali). | Il-ġbir ta’ informazzjoni jista’ jsir permezz ta’ stħarriġ u intervisti.  B’mod alternattiv, l-Awtoritajiet Maniġerjali jistgħu jikkunsidraw li jinkludu l-ġbir ta’ data għal indikaturi addizzjonali permezz tal-bażi ta’ data tal-operazzjonijiet. |

1. **Konklużjonijiet u rakkomandazzjonijiet**

Il-konklużjonijiet u r-rakkomandazzjonijiet ewlenin għandhom jindirizzaw mill-inqas il-kwistjonijiet ta’ politika li ġejjin:

* **It-tendenza tal-PŻR li juża l-miżura ta’ kooperazzjoni sabiex jidentifika l-innovazzjoni fiż-żoni rurali.** Il-ħolqien ta’ grupp operazzjonali, pereżempju, juri li ġiet identifikata idea innovattiva u li din tista’ tiġi implimentata permezz ta’ rabta bejn ir-riċerka u l-prattika. Il-kamp ta’ applikazzjoni, il-kontenut u t-tul ta’ żmien tal-proġett imħejji u implimentat mill-GO jipprovdu informazzjoni utli sabiex ikunu jistgħu jinsiltu aktar konklużjonijiet f’dan ir-rigward.
* **L-effetti tal-proġetti ta’ kooperazzjoni fuq il-kapaċità għall-innovazzjoni.** L-analiżi tan-numru u t-tip ta’ proġetti ta’ kooperazzjoni, kif ukoll l-involviment tal-partijiet ikkonċernati tal-innovazzjoni jistgħu jippermettu li jsiru konklużjonijiet dwar il-kisbiet tal-miżura ta’ kooperazzjoni fir-rigward tal-kapaċità ta’ innovazzjoni fiż-żoni rurali.
* **L-effetti tal-proġetti ta’ kooperazzjoni fuq il-bini ta’ ambjent favorevoli għall-innovazzjoni** (jiġifieri l-punt safejn il-proġetti ta’ kooperazzjoni ppermettew il-ħolqien ta’ strutturi u proċeduri li jiffaċilitaw il-produzzjoni ta’ ideat innovattivi). Dan jinkludi, pereżempju, strutturi u metodi ta’ senserija tal-innovazzjoni, l-istabbiliment ta’ rabtiet permanenti bejn SMEs, servizzi ta’ innovazzjoni u korpi ta’ finanzjament, eċċ.

**Aktar qari**



Linji Gwida “[Assessment of RDP results:How to prepare for reporting on evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)” (Valutazzjoni tar-Riżultati tal-PŻR: Kif tħejji għar-rapportar dwar l-evalwazzjoni fl-2017) Anness 11

Dokument ta’ gwida “[Cooperation measure](https://ec.europa.eu/eip/agriculture/sites/agri-eip/files/16_measure_fiche_art_35_co-operation.pdf)”, L-Art. 35 tar-Regolament (UE) Nru 1305/2013, Novembru 2014;

Dokumenti mill-workshop tal-ENRD dwar M 16 “Kooperazzjoni”, Ġunju 2016, Brussell: <http://enrd.ec.europa.eu/news-events/events/enrd-workshop-measure-16-cooperation_en>

* + 1. CEQ nru. 21: “Sa liema punt in-netwerk rurali nazzjonali kkontribwixxa sabiex jintlaħqu l-objettivi stipulati fl-Artikolu 54(2) tar-Regolament (UE) Nru 1305/2013?

**Il-fehim tas-CEQ**

Din il-mistoqsija tirreferi għall-ilħuq tal-erba’ objettivi tan-NRN[[57]](#footnote-57). Dawn il-linji gwida[[58]](#footnote-58) jiddiskutu s-CEQ nru. 21 fir-rigward tal-objettiv tan-NRN li “titrawwem l-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali” għall-finijiet tal-evalwazzjoni tal-innovazzjoni, kif imrawma min-NRN mill-2019 ’il quddiem.

In-NRN jiffunzjona permezz ta’ diversi gruppi ta’ azzjonijiet stabbiliti fil-pjan ta’ azzjoni tan-NRN u jinkludi diversi tipi ta’ partijiet ikkonċernati, fosthom ukoll atturi tal-innovazzjoni. Għalhekk, huwa importanti li jiġi rikonoxxut liema gruppi ta’ azzjonijiet[[59]](#footnote-59) għandhom il-potenzjal li jrawmu l-innovazzjoni permezz tat-tliet perkorsi (ara [l-Kapitolu 1.1](#Innovation_RD)) u liema tipi ta’ partijiet ikkonċernati tas-sistema tal-innovazzjoni huma involuti u jistgħu jiġu affettwati minn dawn l-azzjonijiet f’termini tat-trawwim tal-innovazzjoni.

L-azzjonijiet inklużi fil-pjan ta’ azzjoni tan-NRN jaqgħu taħt seba’ gruppi ta’ attivitajiet kif stipulati fir-Regolament[[60]](#footnote-60). Eżempji ta’ kif dawn l-attivitajiet jistgħu jkunu relatati mat-trawwim tal-innovazzjoni huma mogħtija fil-kaxxi ta’ hawn taħt.

In-NRN, bħala parti mill-assistenza teknika, huma ddedikati sabiex jakkumpanjaw u jappoġġaw l-implimentazzjoni tal-PŻR u jikkontribwixxu direttament għat-trawwim tal-innovazzjoni bħala objettiv trażversali. Madankollu, in-NRN jistgħu wkoll jaħdmu f’sinerġija ma’ atturi oħrajn tal-innovazzjoni fl-iżvilupp rurali, bħall-GAL ta’ LEADER jew l-EIP-AGRI (ara l-eżempju fil-kaxxa).

**It-trawwim ta’ ideat ġodda u l-kondiviżjoni tal-innovazzjonijiet:**

* Il-ġabra ta’ eżempji ta’ proġetti li jkopru l-prijoritajiet kollha tal-PŻR: dawn jistgħu jiffokaw, pereżempju, fuq proġetti innovattivi jew il-ħolqien ta’ bażijiet ta’ data ta’ proġetti innovattivi u b’hekk jikkontribwixxu għall-identifikazzjoni u l-kondiviżjoni tal-innovazzjonijiet.
* Il-faċilitazzjoni ta’ skambji tematiċi u analitiċi bejn il-partijiet ikkonċernati tal-iżvilupp rurali, il-kondiviżjoni u t-tixrid tas-sejbiet. Dawn l-iskambji jistgħu wkoll irawmu l-innovazzjoni billi jrawmu u jikkondividu ideat ġodda u joħolqu l-kundizzjonijiet għall-iżvilupp ta’ għarfien ġdid.
* Pubbliċità u informazzjoni dwar il-PŻR u attivitajiet ta’ informazzjoni u komunikazzjoni mmirati lejn il-pubbliku ġenerali. Dawn jistgħu jinkludu, *inter alia*, informazzjoni dwar il-kisbiet relatati mal-innovazzjoni tal-PŻR, il-kisbiet tal-GO tal-EIP, kif l-istrateġiji u s-sħubiji ta’ CLLD irawmu l-innovazzjoni u eżempji ta’ sħubiji bħal dawn u proġetti innovattivi ta’ LEADER/CLLD, eċċ.

**Il-bini tal-kapaċità għall-innovazzjoni:**

* Il-forniment ta’ attivitajiet ta’ taħriġ u netwerking għal konsulenti u servizzi ta’ appoġġ għall-innovazzjoni, iffokati fuq l-innovazzjoni fl-agrikoltura, fil-forestrija u f’setturi oħrajn li għandhom x’jaqsmu mal-PŻR. It-taħriġ ta’ konsulenti u servizzi ta’ appoġġ għall-innovazzjoni jista’, pereżempju, jiffaċilita l-ħolqien ta’ GO tal-EIP u, għalhekk, jikkontribwixxi sabiex tinbena l-kapaċità għall-innovazzjoni fiż-żoni rurali, billi l-GO huma mistennija li jiżviluppaw proġetti innovattivi.
* Il-forniment ta’ attivitajiet ta’ taħriġ u netwerking għall-GAL u, b’mod partikolari, assistenza teknika għal kooperazzjoni inter-reġjonali u transnazzjonali, faċilitazzjoni tal-kooperazzjoni fost il-GAL u t-tfittxija għal imsieħba taħt M16 (kooperazzjoni). In-NRN jista’, pereżempju, jiffaċilita sforzi kooperattivi li jappoġġaw l-esperimentazzjoni u l-innovazzjoni.

**Il-bini ta’ ambjent favorevoli għall-innovazzjoni:**

* Il-parteċipazzjoni u l-kontribut għall-attivitajiet tan-Netwerks Ewropej, notevolment l-ENRD u l-EIP-AGRI, jistgħu joffru l-possibbiltà li jitrawwem ambjent favorevoli għall-innovazzjoni permezz ta’ dawn in-netwerks.
* In-NRN jistgħu jrawmu l-innovazzjoni billi jgħaqqdu l-atturi tal-innovazzjoni (bdiewa, riċerkaturi, NGOs, GAL, eċċ.), jiġbru informazzjoni, janimaw inizjattivi minn isfel għal fuq, jgħinu biex jirfinaw ideat innovattivi u jipprovdu appoġġ sabiex jinstabu l-imsieħba u l-finanzjament, li kollha jikkontribwixxu għal ambjent favorevoli għall-innovazzjoni.

Għandu jiġi nnotat li din il-mistoqsija tal-evalwazzjoni tirreferi għan-NRN li jrawmu l-innovazzjoni mhux biss fl-agrikoltura, iżda tinkludi żoni rurali fl-intier tagħhom. In-NRN jistgħu jkunu attivi b’ħafna modi sabiex irawmu l-innovazzjoni u jġibu “xi ħaġa ġdida” għall-komunitajiet rurali, billi:

1. jaħdmu ma’ organizzazzjonijiet u negozji rurali sabiex jiġġeneraw ideat u approċċi ġodda bil-għan li jindirizzaw il-ħtiġijiet komuni;
2. jikkapitalizzaw fuq prattiki tajbin billi jgħaqqdu lill-prattikanti tal-iżvilupp rurali ma’ esperti, akkademiċi u istituti tar-riċerka rilevanti;
3. jipprovdu taħriġ dwar suġġetti speċifiċi relatati mal-innovazzjoni;
4. jgħinu lill-GAL u lill-partijiet ikkonċernati ta’ LEADER sabiex jappoġġaw l-innovazzjoni bħala prinċipju ewlieni tal-istrateġiji ta’ żvilupp lokali tagħhom u “jinkubaw” ideat u approċċi ġodda.

Qabel ma toqrob is-CEQ nru. 21, huwa għalhekk importanti li jiġu ċċarati dawn l-aspetti u li jinkiseb għarfien tajjeb dwar kif NRN partikolari jista’ jrawwem l-innovazzjoni permezz tal-attivitajiet tiegħu.

**Sfidi speċifiċi**

* **L-iżvilupp ta’ elementi tal-evalwazzjoni speċifiċi għall-programmi u addizzjonali għall-evalwazzjoni tal-innovazzjoni fir-rigward tan-NRN**. Kif jista’ wieħed ifassal u juża indikaturi (tar-riżultat u l-impatt) addizzjonali minbarra l-indikaturi tal-output diġà pprovduti mis-CMES sabiex iwieġeb is-CEQ nru. 21, mill-perspettiva tat-trawwim tal-innovazzjoni?
* **L-attribuzzjoni tal-proċessi tal-innovazzjoni għall-interventi tan-NRN.** Kif jista’ wieħed ikejjel il-punt safejn il-proċessi tal-innovazzjoni ġġenerati fiż-żoni rurali jistgħu jiġu attribwiti direttament jew indirettament għall-attivitajiet tan-NRN?
* **L-attribuzzjoni tal-innovazzjoni mrawma permezz tal-PŻR lin-NRN**, notevolment, permezz tal-valutazzjoni tal-punt safejn l-innovazzjoni mrawma permezz tal-PŻR tista’ tkun marbuta mal-attivitajiet tan-NRN. Dan ifisser li l-effetti tal-attivitajiet tan-NRN fuq it-trawwim tal-innovazzjoni għandhom ikunu iżolati mill-effetti ta’ interventi oħrajn tal-PŻR (miżuri oħrajn, eċċ.).

**Approċċ issuġġerit sabiex tiġi mwieġba s-CEQ nru. 21**

1. **Il-loġika tal-intervent**

L-approċċ tal-PŻR lejn l-innovazzjoni kif stabbilit matul it-tfassil tal-programm[[61]](#footnote-61) jinkludi wkoll in-NRN. Fit-tħejjija tal-evalwazzjoni li għandha tiġi rrapportata fl-AIR sottomessa fl-2019, il-grupp ta’ azzjonijiet tan-NRN inklużi fil-pjan ta’ azzjoni tan-NRN jiġu skrinjati għall-potenzjal tagħhom li jrawmu l-innovazzjoni bl-istess mod bħall-miżuri tal-PŻR. Dan jirreferi għall-potenzjal tan-NRN li: a) jidentifika u jikkondividi ideat ġodda, b) jibni l-kapaċità għall-innovazzjoni, ċ) joħloq ambjent favorevoli għall-innovazzjoni. Konsegwentement, l-attivitajiet kollha implimentati taħt il-grupp ta’ azzjonijiet tan-NRN, li wrew potenzjal ta’ innovazzjoni, jitqiesu bħala parti mil-loġika tal-intervent sottostanti relatata mal-innovazzjoni tan-NRN.

Il-figura ta’ hawn taħt tispjega l-loġika tal-intervent relatata mal-innovazzjoni tan-NRN u kif tista’ tiġi rikostruwita mil-loġika tal-intervent eżistenti tan-NRN jew mill-pjan ta’ azzjoni tan-NRN.

1. Il-loġika tal-intervent tan-NRN fir-rigward tal-innovazzjoni



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

Abbażi tal-figura, loġika tal-intervent tan-NRN relatata mal-innovazzjoni tista’ tiġi rikostruwita bil-mod li ġej:

* **PASS 1:** Identifika l-ħtiġijiet tal-innovazzjoni tat-territorju tal-PŻR li jistgħu jiġu indirizzati permezz ta’ netwerks rurali.
* **PASS 2:** Għaqqad l-attivitajiet kif elenkati fil-pjan ta’ azzjoni tan-NRN (u predefiniti fil-qafas regolatorju tal-perjodu ta’ programmazzjoni 2014-2020[[62]](#footnote-62)) mat-tliet perkorsi u, konsegwentement, mal-objettiv ġenerali li titrawwem l-innovazzjoni permezz tan-NRN (abbażi tal-analiżi tal-potenzjal tal-innovazzjoni tal-miżuri – ara [l-Kapitolu 2.2](#Screening_Potential))
* **PASS 3:** Uża t-teorija tal-bidla sabiex tiddefinixxi l-outputs mistennija kif iġġenerati permezz tal-attivitajiet, li jwasslu għar-riżultati mistennija kif marbuta mat-tliet perkorsi. Impatti kif marbuta mal-objettivi komuni tan-NRN u mal-objettivi tal-PŻR.

1. **Elementi tal-evalwazzjoni**

Hemm kriterju tal-ġudizzju wieħed sabiex tiġi mwieġba s-CEQ nru. 21, b’mod partikolari, “L-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali ġiet imrawma min-NRN”[[63]](#footnote-63). Dan huwa appoġġat minn żewġ indikaturi komuni tal-output[[64]](#footnote-64):

* In-numru ta’ skambji tematiċi u analitiċi stabbiliti bl-appoġġ tan-NRN (O24)
* In-numru ta’ attivitajiet tal-ENRD li fihom ipparteċipa n-NRN (O26)

Kriterji u indikaturi addizzjonali tal-ġudizzju huma proposti fit-Tabella 5. Għal dan il-għan, il-kriterju tal-ġudizzju eżistenti nqasam f’diversi oħrajn, tul it-tliet perkorsi tal-innovazzjoni.

1. Kriterji, indikaturi u data addizzjonali tal-ġudizzju proposti sabiex tiġi mwieġba s-CEQ nru. 21

| **Kriterji tal-ġudizzju** | **Indikaturi** | **Data meħtieġa** | **Sorsi tad-data** |
| --- | --- | --- | --- |
| **Elementi komuni tal-evalwazzjoni (CMES u proposti fid-Dokument ta’ Ħidma “*Mistoqsijiet komuni tal-evalwazzjoni* *2014-2020*”)** | | | |
| L-innovazzjoni fl-agrikoltura, fil-produzzjoni tal-ikel, fil-forestrija u fiż-żoni rurali ġiet imrawma min-NRN. | O.24 – In-numru ta’ skambji tematiċi u analitiċi stabbiliti bl-appoġġ tan-NRN (dawk relatati mal-innovazzjoni).  O.25 – In-numru ta’ għodod ta’ komunikazzjoni tan-NRN (dawk relatati mal-innovazzjoni).  O.26 – In-numru ta’ attivitajiet tal-ENRD li fihom ipparteċipa n-NRN (dawk relatati mal-innovazzjoni).  Indikatur addizzjonali:  % tal-proġetti innovattivi inkoraġġiti min-NRN minn fost in-numru totali ta’ proġetti innovattivi appoġġati mill-PŻR. | Data dwar l-iskambji tematiċi u analitiċi innovattivi stabbiliti min-NRN.  Data dwar l-għodod ta’ komunikazzjoni relatati mal-innovazzjoni stabbiliti min-NRN.  Informazzjoni dwar l-attivitajiet tal-ENRD fir-rigward tal-innovazzjoni li fihom ipparteċipa n-NRN.  Data dwar il-proġetti ta’ innovazzjoni tal-PŻR mibdija/appoġġati min-NRN. | Sistema ta’ monitoraġġ tal-PŻR.  Monitoraġġ u awtovalutazzjoni tan-NRN;  Monitoraġġ tal-ENRD (statistika tan-netwerk). |
| **Elementi addizzjonali tal-evalwazzjoni marbuta mal-kontribut tan-NRN għall-identifikazzjoni u l-kondiviżjoni tal-innovazzjoni (mhux obbligatorji)** | | | |
| Żdiedu l-attivitajiet ta’ pubbliċità, informazzjoni u komunikazzjoni mwettqa min-NRN rigward l-innovazzjoni fil-PŻR. | In-numru ta’ attivitajiet ta’ pubbliċità, informazzjoni u komunikazzjoni rigward l-innovazzjoni mwettqa min-NRN. | In-numru ta’ attivitajiet ta’ pubbliċità, informazzjoni u komunikazzjoni, skont is-suġġett. | Monitoraġġ u awtovalutazzjoni tan-NRN.  Intervisti.  Pubblikazzjonijiet tan-NRN. |

| **Kriterji tal-ġudizzju** | **Indikaturi** | **Data meħtieġa** | **Sorsi tad-data** |
| --- | --- | --- | --- |
| **Elementi addizzjonali tal-evalwazzjoni marbuta mal-kontribut tan-NRN għall-kapaċità għall-innovazzjoni (mhux obbligatorji)** | | | |
| L-attivitajiet tan-NRN li jikkonċernaw it-taħriġ u n-netwerking żdiedu għal: a) konsulenti u servizzi ta’ appoġġ għall-innovazzjoni u/jew b) GAL. | In-numru ta’ attivitajiet ta’ taħriġ u netwerking tan-NRN għal: a) konsulenti u servizzi ta’ appoġġ għall-innovazzjoni u/jew b) GAL. | In-numru ta’ attivitajiet ta’ taħriġ u netwerking, skont il-grupp fil-mira. | NRN (monitoraġġ, awtovalutazzjoni, intervisti, pubblikazzjonijiet).  GAL (intervisti, stħarriġ, gruppi fokus). |
| Il-kapaċità tal-konsulenti u tas-servizzi ta’ appoġġ għall-innovazzjoni li jiffaċilitaw l-istabbiliment ta’ GO tjiebet minħabba l-attivitajiet tan-NRN. | In-numru ta’ GO li twaqqfu bl-appoġġ tal-konsulenti jew tas-servizzi ta’ appoġġ għall-innovazzjoni li rċevew attivitajiet ta’ taħriġ/netwerking min-NRN. | In-numru ta’ GO li twaqqfu bl-appoġġ tal-konsulenti jew tas-servizzi ta’ appoġġ għall-innovazzjoni.  In-numru ta’ GO li twaqqfu bl-appoġġ tal-konsulenti jew tas-servizzi ta’ appoġġ għall-innovazzjoni li rċevew attivitajiet ta’ taħriġ/netwerking min-NRN. | NRN (monitoraġġ, awtovalutazzjoni, intervisti, pubblikazzjonijiet).  Stħarriġ/gruppi fokus ma’ GO.  Stħarriġ/gruppi fokus lil konsulenti (servizzi ta’ appoġġ għall-innovazzjoni. |
| **Elementi addizzjonali tal-evalwazzjoni marbuta mal-kontribut tan-NRN għall-bini ta’ ambjent favorevoli għall-innovazzjoni** | | | |
| Il-parteċipazzjoni tan-NRN f’attivitajiet tal-ENRD relatati mal-innovazzjoni żdiedet. | In-numru ta’ attivitajiet tal-ENRD li fihom ipparteċipa n-NRN (O.26), fosthom fuq suġġetti relatati mal-innovazzjoni. | In-numru ta’ attivitajiet tal-ENRD li fihom ipparteċipa n-NRN (oġġett O.26), skont is-suġġett. | Tabelli tal-monitoraġġ.  NRN (monitoraġġ, awtovalutazzjoni, intervisti, pubblikazzjonijiet). |
| Il-parteċipazzjoni tan-NRN f’attivitajiet tal-EIP żdiedet. | In-numru u t-tip ta’ kontribuzzjonijiet tan-NRN għall-EIP-AGRI, fosthom:  L-għoti ta’ eżempji ta’ proġetti/prattika tajba li jimmiraw għall-innovazzjoni;  L-organizzazzjoni ta’ laqgħat dwar l-innovazzjoni;  Avvenimenti ta’ netwerking bejn il-partijiet ikkonċernati tal-innovazzjoni, jiġifieri l-GAL u l-GO;  Skambji transkonfinali ta’ informazzjoni dwar proġetti, inizjattivi ta’ riċerka, netwerks tematiċi u possibbiltajiet ta’ finanzjament taħt Orizzont 2020;  Attivitajiet ta’ appoġġ għal Servizzi ta’ Appoġġ għall-Innovazzjoni għall-animazzjoni ta’ azzjonijiet innovattivi u l-istabbiliment ta’ GO;  Appoġġ għat-tfittxija tal-imsieħba. | In-numru ta’ kontribuzzjonijiet tan-NRN għall-EIP, skont it-tip, kif stipulat mill-Artikolu 35.2 (a) - (f) tar-Regolament (UE) Nru 1305/2013. | NRN (monitoraġġ, awtovalutazzjoni, intervisti, pubblikazzjonijiet).  Struttura ta’ netwerking fil-livell tal-Istati Membri għal servizzi ta’ appoġġ għall-innovazzjoni (jekk separati min-NRN).  Il-Punt ta’ Servizz tal-EIP.  Stħarriġ/gruppi fokus ma’ proġetti tal-GO. |
| Kollaborazzjoni, skambji u netwerking miżjuda fost l-imsieħba tal-proġett ta’ innovazzjoni. | In-numru ta’ netwerks / sħubiji / gruppi ta’ kooperazzjoni addizzjonali fost l-imsieħba tal-proġett ta’ innovazzjoni mħeġġa min-NRN. | In-numru ta’ netwerks, sħubiji u/jew gruppi ta’ kooperazzjoni fost l-imsieħba tal-proġett ta’ innovazzjoni li kienu appoġġati min-NRN. | Bażi ta’ data tan-NRN.  Stħarriġ/gruppi fokus. |

1. **Il-metodoloġija tal-evalwazzjoni proposta**

Aħna nirrakkomandaw li jittieħdu l-passi li ġejjin sabiex tiġi mwieġba s-CEQ nru. 21:

* **PASS 1: Iġbor informazzjoni biex tidentifika l-kontribut tan-NRN għat-trawwim tal-innovazzjoni** mill-partijiet ikkonċernati involuti fl-azzjonijiet tan-NRN li għandhom potenzjal ta’ innovazzjoni. Dan jista’ jsir permezz tal-użu tal-kriterji u l-indikaturi tal-ġudizzju u l-implimentazzjoni tal-metodi inklużi fit-Tabella 6 ta’ hawn taħt.
* **PASS 2: Ikkwantifika l-indikaturi tal-output u l-indikaturi speċifiċi għan-NRN marbuta mal-innovazzjoni** billi tuża d-data ta’ monitoraġġ dwar l-attivitajiet tan-NRN mill-bażi ta’ data tal-operazzjonijiet tal-PŻR u mis-sistema ta’ monitoraġġ tan-NRN.
* **PASS 3: Applika t-teorija tal-bidla biex tqabbel is-sejbiet mal-potenzjal ta’ innovazzjoni** tal-attivitajiet tan-NRN identifikati fil-bidu tal-proċess tal-evalwazzjoni mal-attivitajiet tan-NRN implimentati. Dan jinkludi l-iżvilupp ta’ skeda ta’ żmien kawżali u narrattiva li tiddeskrivi l-eżiti tal-attivitajiet tan-NRN fir-rigward tal-perkorsi tal-innovazzjoni u kif inħolqu (bl-użu wkoll tal-informazzjoni mis-sistema ta’ monitoraġġ). **Ivvalida** dawn ta’ hawn fuq bl-użu tat-tekniki ta’ triangulazzjoni.
* **PASS 4: Wieġeb is-CEQ billi tiġġudika kemm in-NRN ikkontribwixxa għat-trawwim tal-innovazzjoni** permezz ta’ gruppi differenti ta’ attivitajiet bl-użu ta’ skala Likert[[65]](#footnote-65). L-evalwatur għandu jikklassifika wkoll il-livell ta’ fiduċja li l-parti kkonċernata mistħarrġa/intervistata għandha fis-sejbiet fuq skala simili ta’ ħames punti. Il-klassifikazzjonijiet mogħtija għandhom jiġu ġġustifikati.

**Eżempji mill-AIRs sottomessi fl-2017**

**Ir-Repubblika Ċeka** - issemmi studji ta’ każijiet ibbażati fuq l-informazzjoni miġbura mingħand il-benefiċjarji ta’ proġetti innovattivi. Hija tipproponi r-rintraċċar tad-data dwar proġetti innovattivi għall-indikaturi tal-output O.24 u O.25 permezz tal-bażi ta’ data tal-operazzjonijiet u l-użu tagħhom fl-evalwazzjoni fl-2019:

* O.24 - In-numru ta’ skambji tematiċi u analitiċi bejn partijiet ikkonċernati tal-iżvilupp rurali mwaqqfa bl-appoġġ tan-NRN - skambji ffokati fuq konsulenti u servizzi li jappoġġaw l-innovazzjonijiet.
* O.25 - In-numru ta’ għodod ta’ komunikazzjoni tan-NRN iffokati fuq konsulenti u servizzi li jappoġġaw l-innovazzjonijiet.

**Is-Slovakkja** - tiddeskrivi l-intervisti mal-atturi involuti (in-NRN u l-parteċipanti tal-attivitajiet tan-NRN) sabiex tinġabar data għal indikaturi addizzjonali: Is-sehem (%) ta’ proġetti innovattivi appoġġati min-NRN fuq in-numru totali ta’ proġetti innovattivi appoġġati mill-PŻR.

**Castilla y León** **(ES) -** tirrakkomanda l-introduzzjoni fis-sistema ta’ monitoraġġ ta’ indikatur li jkejjel in-numru ta’ parteċipanti fil-proġetti ta’ M16.

Il-linji gwida[Evalwazzjoni tan-NRN 2014-2020](https://enrd.ec.europa.eu/evaluation/publications/guidelines-evaluation-national-rural-networks-2014-2020_en)[[66]](#footnote-66) jipprovdu deskrizzjoni dettaljata tal-metodi u l-għodod għall-evalwazzjoni tan-NRN. Huma jipproponu approċċ imħallat li jikkombina metodi kwalitattivi u kwantitattivi. Min-naħa tagħhom, dawn jinkludu stħarriġ, metodi bbażati fuq id-djalogu, metodi analitiċi u metodi dijanjostiċi.

It-tabella li ġejja tipprovdi ħarsa ġenerali lejn il-metodi li jintużaw sabiex tiġi mwieġba s-CEQ nru. 21, fir-rigward tal-objettiv tal-innovazzjoni (d) tan-NRN. Deskrizzjoni sħiħa ta’ dawn il-metodi tista’ tinstab fil-linji gwida[Evalwazzjoni tan-NRN 2014-2020](https://enrd.ec.europa.eu/evaluation/publications/guidelines-evaluation-national-rural-networks-2014-2020_en).

1. Metodi rrakkomandati għas-CEQ nru. 21

| **Metodu** | **Suġġerimenti għall-użu ta’ kull metodu sabiex tiġi mwieġba s-CEQ21** |
| --- | --- |
| **Stħarriġ** | Jista’ jintuża sabiex tinġabar data u informazzjoni dwar l-innovazzjoni li mhijiex fil-bażijiet ta’ data ta’ monitoraġġ, b’mod partikolari fir-rigward tal-indikaturi addizzjonali.  L-istħarriġ jista’ jiġi indirizzat lin-NRN, lill-GO tal-EIP, lill-benefiċjarji tal-proġetti u lil partijiet ikkonċernati oħrajn tal-innovazzjoni. |
| **Gruppi fokus (metodu bbażat fuq id-djalogu)** | Jintużaw bħala mezz għal metodi ta’ evalwazzjoni bbażati fuq id-djalogu u jistgħu jiġu kklassifikati kif ġej għal CEQ21:   * Fi struttura ta’ żewġ livelli, il-ħolqien ta’ gruppi fokus f’livelli differenti (jiġifieri konsulenti/servizzi ta’ appoġġ għall-innovazzjoni u GAL). Iż-żewġ livelli jistgħu jirċievu attivitajiet ta’ taħriġ u netwerking mingħand in-NRN. * Iffokati fuq il-qasam tematiku tal-innovazzjoni (eż. it-twaqqif ta’ gruppi ta’ nies b’diversità ta’ perspettivi sabiex jiġu vvalidati l-attivitajiet tan-NRN immirati lejn it-trawwim tal-innovazzjoni). |
| **Analiżi funzjonali tan-netwerks (metodu dijanjostiku)** | Ikkombina stħarriġ online lill-GO (billi tiddistingwi bejn dawk li rċevew xi tip ta’ appoġġ - funzjoni ta’ senserija, taħriġ, eċċ. - min-NRN u dawk li ma rċevewx tali appoġġ) ma’ serje ta’ intervisti fil-fond ma’ GO magħżula. B’mod alternattiv, jista’ jiġi organizzat grupp fokus sabiex jirrifletti fuq ir-riżultati preliminari tal-istħarriġ online. |
| **Analiżi tal-partijiet ikkonċernati (metodu dijanjostiku)** | Tista’ tiġi indirizzata lill-partijiet ikkonċernati tal-innovazzjoni f’livelli differenti: in-NRN jew l-istruttura tan-netwerking fil-livell tal-Istati Membri għal servizzi ta’ appoġġ għall-innovazzjoni (jekk separati min-NRN); il-koordinaturi tan-netwerks tematiċi, il-koordinaturi tal-GO u anki l-Punt tas-Servizz tal-EIP.  L-analiżi tal-partijiet ikkonċernati se tgħin sabiex tinġabar informazzjoni dwar dawk l-indikaturi fejn id-data ma tinġabarx permezz tal-bażi ta’ data ta’ monitoraġġ. Fil-każ tas-CEQ nru. 21, tliet indikaturi tal-output biss jistgħu jiġu kkwantifikati bl-għajnuna ta’ data ta’ monitoraġġ u anki hemm, id-data tista’ tkun ġenerika wisq u ma tindirizzax l-elementi tal-innovazzjoni. Pereżempju, in-numru ta’ skambji tematiċi u analitiċi mwaqqfa bl-appoġġ tan-NRN (O.24) jistgħu jiġu rreġistrati fil-bażi ta’ data ta’ monitoraġġ, iżda mingħajr referenza għal liema minn dawn l-iskambji ffokaw fuq suġġetti relatati mal-innovazzjoni. |
| **Analiżi tan-Netwerk Soċjali (SNA)** (metodu dijanjostiku) | L-SNA tista’ titmexxa fuq aspett tematiku, notevolment it-trawwim tal-objettivi ta’ innovazzjoni tan-NRN, billi tħares lejn plottijiet tan-netwerk tal-innovazzjoni (eż. l-identifikazzjoni tal-atturi ewlenin tal-innovazzjoni fi ħdan in-netwerk), billi tivvaluta l-karatteristiċi strutturali tagħhom (eż. iċ-ċentralità jew il-periferalità tal-partijiet ikkonċernati tal-innovazzjoni) u fuq is-sovrapożizzjonijiet bejniethom (eż. għall-identifikazzjoni tal-konnetturi ewlenin) u d-diskussjoni dwarhom fi grupp fokus.  L-SNA tista’ tgħin sabiex tkejjel l-involviment tal-partijiet ikkonċernati tal-innovazzjoni fin-NRN u tivvaluta l-effettività tal-outputs relatati mal-innovazzjoni (eż. skambji tematiċi u analitiċi dwar l-innovazzjoni, l-attivitajiet ta’ taħriġ u netwerking dwar l-innovazzjoni u l-ġabra ta’ eżempji ta’ proġetti fir-rigward tal-innovazzjoni). |
| **Studji ta’ każijiet** | L-istudji ta’ każijiet jistgħu jiġu adatti u jintużaw fi kwalunkwe evalwazzjoni. Huma joffru l-possibbiltà li jitħalltu diversi metodi u huma flessibbli ħafna fit-tfassil tagħhom. Fil-każ tas-CEQ nru. 21, huwa propost li wieħed għandu jibni studji ta’ każijiet dwar il-kwistjonijiet/kriterji li ġejjin marbuta mal-innovazzjoni:   1. Analizza r-rwol tan-NRN fit-twaqqif ta’ gruppi operazzjonali u b’hekk trawwem l-innovazzjoni fl-agrikoltura, fil-forestrija u fiż-żoni rurali. 2. Analizza l-kontribuzzjonijiet tan-NRN sabiex tippromwovi l-konsulenti u s-servizzi ta’ appoġġ għall-innovazzjoni bħala kowċis fil-proċessi ta’ innovazzjoni interattivi (eż. ikopru l-ideat ta’ prattika, dawk li jaġixxu bħala sensara, faċilitaturi u li jxerrdu għarfien ġdid). 3. Analizza r-rwol tan-NRN f’netwerks tematiċi, li jgħaqqdu l-gruppi operazzjonali u, għalhekk, jivvalutaw ir-rabtiet ma’ Orizzont 2020. |

1. **Riskji u soluzzjonijiet**

|  |  |
| --- | --- |
| **Riskji** | **Soluzzjonijiet** |
| Id-data għat-tliet indikaturi komuni tal-output għandha tkun disponibbli, iżda x’aktarx ma tkunx iffokata fuq l-innovazzjoni. Pereżempju, id-data dwar l-iskambji tematiċi u analitiċi ma tistax tinġabar skont is-suġġett, b’mod aktar speċifiku s-suġġett tal-innovazzjoni. Bl-istess mod, id-data dwar l-għodod ta’ komunikazzjoni ma tistax tiġi diżaggregata skont is-suġġett (eż. il-komunikazzjoni tar-riżultati tal-innovazzjoni). | L-MA jistgħu jinkludu l-komponent tal-innovazzjoni għat-tliet indikaturi komuni tal-output fil-bażijiet ta’ data ta’ monitoraġġ[[67]](#footnote-67). |
| Għall-indikaturi l-oħrajn kollha proposti, id-data ma tinġabarx għal finijiet ta’ monitoraġġ, sakemm MA/NRN ma jkunux iddeċidew li jagħmlu hekk flimkien mal-oġġetti komuni. | Fi stadju bikri ta’ implimentazzjoni, in-NRN għandhom jimmarkaw l-attivitajiet tagħhom li huma mmirati lejn it-trawwim tal-innovazzjoni (eż. it-taħriġ tal-partijiet ikkonċernati tal-innovazzjoni, skambji tematiċi dwar l-innovazzjoni, il-ġbir ta’ prattiki tajbin dwar l-innovazzjoni, l-appoġġ għat-twaqqif tal-GO, eċċ.). |
| Analiżi tad-data li tistrieħ fuq metodu wieħed biss (kwalitattiv jew kwantitattiv) tista’ ma tagħtix sejbiet affidabbli. | Uża taħlita ta’ metodi ta’ evalwazzjoni, li jiġbru l-informazzjoni fuq bażi kontinwa jew ‘ex post’, bħal dawk issuġġeriti hawn fuq (stħarriġ, gruppi fokus, metodi dijanjostiċi, studji ta’ każijiet) u li jippermettu li ssir triangolazzjoni u li jinkisbu sejbiet aktar robusti. |

1. **Konklużjonijiet u rakkomandazzjonijiet**

Il-konklużjonijiet u r-rakkomandazzjonijiet għandhom jirrigwardjaw:

* **Il-kontribut tan-NRN għat-trawwim tal-innovazzjoni** fl-agrikoltura, fil-produzzjoni tal-ikel, fil-forestrija u fiż-żoni rurali;
* **Il-fatturi u l-kundizzjonijiet ewlenin** li jagħmlu lin-NRN atturi ewlenin fil-proċessi tal-innovazzjoni interattivi;
* **Ir-rwol tan-NRN fis-sistema tal-innovazzjoni**: 1) l-identifikazzjoni tal-innovazzjoni permezz tal-ġbir u t-tixrid ta’ prattika tajba, 2) il-bini ta’ kapaċità għall-innovazzjoni permezz ta’ taħriġ, netwerking, skambji tematiċi u analitiċi, 3) il-bini ta’ ambjent favorevoli għall-innovazzjoni permezz tal-appoġġ u l-animazzjoni tal-GO tal-EIP.

**Aktar qari**



Helpdesk Ewropew ta’ Evalwazzjoni (2016). Linji Gwida “[Assessment of RDP results:How to prepare for reporting on evaluation in 2017](https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)” (Valutazzjoni tar-Riżultati tal-PŻR: Kif tħejji għar-rapportar dwar l-evalwazzjoni fl-2017) Anness 11

ENRD (2014).[NRN Guidebook](http://enrd.ec.europa.eu/enrd-static/app_templates/enrd_assets/pdf/guidebook/nrn_handbook_webversion.pdf). L-Uffiċċju għall-Pubblikazzjonijiet tal-Lussemburgu

Helpdesk Ewropew ta’ Evalwazzjoni (2016), Linji Gwida [Evaluation of National Rural Networks 2014-2020 (Evalwazzjoni tan-Netwerks Rurali Nazzjonali 2014-2020)](https://enrd.ec.europa.eu/sites/enrd/files/twg-02-nrn-july2016.pdf)

Il-Kummissjoni Ewropea, DĠ AGRI (2014). [Guidelines on programming for innovation and the implementation of the EIP for agricultural productivity and sustainability](https://ec.europa.eu/eip/agriculture/en/publications/guidelines-programming-innovation-and) (Linji gwida dwar il-programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu)

Helpdesk Ewropew ta’ Evalwazzjoni (2014). Il-loġika tal-intervent u l-qafas ta’ evalwazzjoni għan-Netwerks Rurali Nazzjonali 2014-2020. Dokument ta’ sfond ippreżentat waqt [Good Practice Workshop “National Rural Networks:How to show their benefits](http://enrd.ec.europa.eu/enrd-static/evaluation/good-practices-workshops/national-rural-networks/en/national-rural-networks_en.html)” (Il-Workshop ta’ Prattika Tajba “Netwerks Rurali Nazzjonali: Kif jintwerew il-benefiċċji tagħhom), Ruma (l-Italja), l-10 u l-11 ta’ April 2014

* + 1. CEQ nru. 23: “Sa liema punt il-PŻR ikkontribwixxa għall-kisba tal-mira ewlenija tal-UE 2020 li jiġi investit 3 % tal-PDG tal-UE fir-riċerka u l-iżvilupp u fl-innovazzjoni?”

**Il-fehim tas-CEQ**

Din is-CEQ tirrigwardja waħda mill-ħames miri ewlenin tal-istrateġija UE 2020: “3 % tal-PDG tal-UE għandu jiġi investit fir-riċerka u l-iżvilupp jew fl-innovazzjoni”. Sabiex tinftiehem il-mistoqsija, għandhom jiġu rikonoxxuti l-kuntest u l-kejl tal-mira ewlenija u, l-aktar importanti, l-għan tagħha li jittejbu l-kundizzjonijiet għall-innovazzjoni, ir-riċerka u l-iżvilupp, filwaqt li tintuża t-taħlita ta’ fondi pubbliċi u privati.

Il-mira ewlenija hija marbuta mal-prijoritajiet tal-istrateġija UE 2020 għal tkabbir intelliġenti, sostenibbli u inklużiv ibbażat fuq l-għarfien u l-innovazzjoni. L-attenzjoni hija ffokata fuq il-ħtieġa li kemm is-settur pubbliku kif ukoll dak privat jinvestu fir-riċerka u l-iżvilupp, iżda hija tiffoka **fuq l-input aktar milli l-impatt**[[68]](#footnote-68). Hemm il-ħtieġa ċara li jittejbu l-kundizzjonijiet tar-riċerka u l-iżvilupp privati fl-UE u ħafna mill-miżuri proposti f’din l-istrateġija se jagħmlu dan. Jidher b’mod ċar ukoll li jekk inħarsu lejn ir-riċerka u l-iżvilupp u l-innovazzjoni flimkien inkunu nistgħu niksbu firxa usa’ ta’ nfiq, li jkun aktar rilevanti għall-operazzjonijiet kummerċjali u għall-fatturi li jixprunaw il-produttività. Il-Kummissjoni tipproponi li tinżamm il-mira ta’ 3 %, filwaqt li jiġi żviluppat indikatur li jkun jirrefletti l-intensità tar-riċerka u l-iżvilupp u tal-innovazzjoni.

Din il-mira ewlenija ġiet tradotta fl-Istati Membri tal-UE f’miri nazzjonali li jirriflettu sitwazzjonijiet u ċirkostanzi differenti sabiex kull Stat Membru jkun jista’ jiċċekkja l-progress tiegħu lejn il-miri tal-UE 2020[[69]](#footnote-69).

**Sfidi speċifiċi**

* **Il-ġestjoni tad-data sabiex tinkiseb kwalità għolja ta’ data dwar ir-riċerka u l-iżvilupp u l-innovazzjoni:** L-Eurostat jippubblika regolarment rapport ta’ progress komprensiv għall-indikatur tal-mira ewlenija[[70]](#footnote-70). Il-ġbir tad-data huwa ggwidat mill-Manwal Frascati (OECD)[[71]](#footnote-71) u minn regolamenti speċifiċi tal-UE[[72]](#footnote-72). Il-Manwal Frascati huwa wkoll il-bażi għall-ġbir ta’ data għall-indikatur tal-prokura tal-indikatur tal-mira ewlenija “nefqa domestika gross fuq ir-riċerka u l-iżvilupp (GERD)”, li tinġabar mill-Eurostat[[73]](#footnote-73). Din tinkludi l-infiq fuq ir-riċerka u l-iżvilupp minn intrapriżi tan-negozju, istituzzjonijiet tal-edukazzjoni għolja, kif ukoll minn organizzazzjonijiet privati u governattivi mingħajr skop ta’ qligħ. Il-GERD hija pprovduta mill-Eurostat għal-livelli NUTS 1 u NUTS 2. L-indikatur “% tal-GERD totali” juri l-ishma relattivi tas-sorsi differenti ta’ fondi fir-riċerka u l-iżvilupp: l-industrija, il-gvern, l-edukazzjoni għolja u s-settur privat mingħajr skop ta’ qligħ. Il-ħames sors ta’ fondi muri huwa l-GERD iffinanzjata minn barra l-pajjiż. “% tal-GERD totali” huwa pprovdut għal-livell NUTS 1. Għalkemm l-Eurostat jippubblika l-aktar data riċenti, hemm intervall ta’ żmien ta’ bejn sentejn u 3 snin. L-Eurostat ma jipprovdix data għall-GERD u l-% tal-GERD totali għal kull settur ekonomiku (eż. l-industrija tal-ikel, l-agrikoltura). Għalkemm l-istatistika tirreferi għall-infiq fuq ir-riċerka u l-iżvilupp b’mod espliċitu, fil-fatt din tinkludi wkoll **l-infiq fuq l-innovazzjoni** sa ċertu punt kif stipulat mill-Istrateġija Ewropa 2020. Għall-programmi ta’ finanzjament li jippromwovu l-innovazzjoni, punt ta’ referenza huwa l-Manwal Frascati. Dan ikejjel l-attivitajiet xjentifiċi, teknoloġiċi u ta’ innovazzjoni, madankollu, il-linja bejn ir-riċerka u l-iżvilupp u l-attivitajiet ta’ innovazzjoni mhux dejjem tkun kompletament ċara.
* **Ivvaluta l-kontribut tal-PŻR għall-mira ewlenija:** L-isfida hija li tirrifletti b’mod adegwat u realistiku fuq il-kontribuzzjonijiet tal-PŻR għall-mira ewlenija, filwaqt li żżomm f’moħħok l-orjentazzjoni tal-programmi lejn l-Istrateġija Ewropa 2020. F’dan il-kompitu ta’ evalwazzjoni, jeħtieġ ukoll li jiġu kkunsidrati l-karatteristiċi tal-interventi tal-FAEŻR u l-ispeċifiċitajiet taż-żoni rurali u s-setturi li fihom jiffunzjonaw. Billi ż-żoni rurali ġeneralment ikunu strutturalment aktar dgħajfa miż-żoni urbani u l-istrateġija UE 2020 hija bbażata fuq investimenti f’żoni u setturi ta’ tkabbir, jista’ jkun mistenni kontribut relattivament aktar baxx tal-PŻR meta mqabbel ma’ programmi operazzjonali oħrajn[[74]](#footnote-74). Madankollu, dak li jista’ jidher inqas importanti għall-ekonomiji nazzjonali jista’ jkun ta’ valur għoli għall-PDG fiż-żoni rurali u għall-iżvilupp tagħhom fil-ġejjieni. Għalhekk, għandha tiġi kkalkolata l-mira ewlenija għall-kontribuzzjonijiet tal-PŻR u għandha tiġi mwieġba s-CEQ.

**Approċċ issuġġerit sabiex tiġi mwieġba s-CEQ nru. 23**

1. **Il-loġika tal-intervent**

Il-miżuri/submiżuri kollha tal-PŻR li jikkontribwixxu għat-trawwim tal-innovazzjoni permezz tat-tliet perkorsi f’żoni rurali kif identifikati fl-iskrinjar tal-potenzjal tal-innovazzjoni tagħhom (ara [l-Kapitolu 2.2](#Screening_Potential)) għandhom jitqiesu bħala parti mil-loġika tal-intervent marbuta mas-CEQ nru. 23. Dan imur lil hinn mill-miżuri li primarjament jitqiesu bħala miżuri għat-trawwim tal-innovazzjoni - M1, M2 u M16 u jistgħu jkopru wkoll miżuri oħrajn ta’ investiment, kummerċjalizzazzjoni u dawk ibbażati fuq il-qasam, li l-implimentazzjoni tagħhom tista’ tappoġġa l-innovazzjoni (eż. permezz ta’ kriterji tal-għażla tal-proġett relatati mal-innovazzjoni). L-operazzjonijiet implimentati taħt dawn il-miżuri u s-submiżuri jiġu kkunsidrati sabiex jingħadd l-infiq għar-riċerka u l-iżvilupp u l-innovazzjoni, filwaqt li l-valutazzjoni tal-mira ewlenija jew il-prokura tagħha (GERD) u indikaturi addizzjonali jiġu applikati sabiex tiġi mwieġba s-CEQ nru. 23 (kif identifikati fl-iskrinjar tal-potenzjal tal-innovazzjoni - ara [l-Kapitolu 2.2](#Screening_Potential)).

1. **Elementi tal-evalwazzjoni marbuta mas-CEQ nru. 23**

Id-Dokument ta’ Ħidma, [Mistoqsijiet Komuni tal-Evalwazzjoni għall-PŻR 2014-2020](https://enrd.ec.europa.eu/sites/enrd/files/uploaded-files/wp_evaluation_questions_2015.pdf), jissuġġerixxi żewġ kriterji ta’ ġudizzju (l-investimenti fir-riċerka u l-iżvilupp żdiedu u trawmet l-innovazzjoni), żewġ indikaturi komuni tas-CMES (T1 - infiq relatat mal-Artikoli 14 u 35 u T2 - In-numru totali ta’ operazzjonijiet ta’ kooperazzjoni appoġġati taħt il-miżura ta’ kooperazzjoni) u indikatur addizzjonali wieħed (in-nefqa tal-PŻR fir-riċerka u l-iżvilupp bħala % tal-PDG) sabiex tiġi mwieġba s-CEQ nru. 23. Madankollu, dawn l-elementi ma jistgħux ikopru b’mod sħiħ il-kontribuzzjonijiet tal-PŻR lejn il-mira ewlenija.

Għalhekk, dawn il-linji gwida jipproponu elementi addizzjonali tal-evalwazzjoni sabiex tiġi mwieġba s-CEQ nru. 23 (ara [t-Tabella 7](#JC_Indic_data)).

1. Kriterji tal-ġudizzju, indikaturi u data meħtieġa sabiex tiġi mwieġba s-CEQ nru. 23

| **Kriterji tal-ġudizzju** | **Indikaturi** | **Ħtiġijiet ta’ data** | **Sorsi tad-data** |
| --- | --- | --- | --- |
| **Elementi komuni tal-evalwazzjoni (CMES u proposti fid-Dokument ta’ ħidma “Mistoqsijiet komuni tal-evalwazzjoni 2014-2020”)** | | | |
| L-investiment għar-riċerka u l-iżvilupp u għall-innovazzjoni żdied[[75]](#footnote-75).  Trawmet l-innovazzjoni. | T1: % tan-nefqa skont l-Art. 14, 15 u 35 tar-Regolament (UE) Nru. 1305/2013 fir-rigward tan-nefqa totali għall-PŻR.  T2: In-numru totali ta’ proġetti ta’ kooperazzjoni appoġġati taħt il-miżura ta’ kooperazzjoni (l-Art. 35 tar-Regolament (UE) Nru. 1305/2013) (gruppi, netwerks/raggruppamenti, proġetti pilota).  Indikatur addizzjonali:  In-nefqa tal-PŻR fir-riċerka u l-iżvilupp bħala % tal-PDG (GERD “żvilupp rurali”). | Data dwar l-infiq fuq ir-riċerka u l-iżvilupp u l-innovazzjoni tal-PŻR.  Data dwar l-infiq totali tal-PŻR.  Data dwar l-infiq fuq ir-riċerka u l-iżvilupp u l-innovazzjoni għal kull SM/reġjun.  Data dwar il-PDG għal kull Stat Membru/reġjun. | Sistema ta’ monitoraġġ tal-PŻR.  Eurostat.  Statistika reġjonali/nazzjonali. |
| **Elementi addizzjonali tal-evalwazzjoni (mhux obbligatorji)** | | | |
| L-investiment għar-riċerka u l-iżvilupp u għall-innovazzjoni żdied. | Indikaturi addizzjonali:  In-nefqa domestika gross fuq ir-riċerka u l-iżvilupp (GERD) relattiva għall-prodott domestiku gross (PDG).  L-infiq tal-PŻR fir-riċerka u l-iżvilupp u l-innovazzjoni bħala % tal-infiq totali tal-PŻR.  L-infiq tal-PŻR fir-riċerka u l-iżvilupp u l-innovazzjoni bħala % tal-infiq domestiku gross fir-riċerka u l-iżvilupp u l-innovazzjoni. | Data dwar ir-riċerka u l-iżvilupp u l-innovazzjoni f’konformità mal-Manwal Frascati.  Data dwar l-infiq fir-riċerka u l-iżvilupp u l-innovazzjoni tal-PŻR, maqsuma skont it-tip ta’ benefiċjarju.  Data dwar l-infiq totali tal-PŻR  Data dwar l-infiq fuq ir-riċerka u l-iżvilupp u l-innovazzjoni għal kull Stat Membru/reġjun.  Data dwar il-PDG għal kull Stat Membru/reġjun. | Sistema ta’ monitoraġġ tal-PŻR.  Eurostat.  Statistika reġjonali/nazzjonali. |

1. **Il-metodoloġija tal-evalwazzjoni proposta**

L-indikatur tal-mira ewlenija huwa miġbur mill-Eurostat u l-istatistika nazzjonali u jirreferi għan-nefqa domestika gross fuq ir-riċerka u l-iżvilupp (GERD), bħala prokura għall-PDG, magħrufa bħala l-intensità tar-riċerka u l-iżvilupp. L-istatistika tikkompila l-infiq fuq ir-riċerka u l-iżvilupp għal erba’ setturi: 1.) is-settur tal-intrapriżi kummerċjali, 2.) is-settur tal-gvern, 3) is-settur tal-edukazzjoni għolja, u 4) is-settur privat mingħajr skop ta’ qligħ. Aktar informazzjoni dettaljata dwar il-kalkolu ta’ kull indikatur hija proposta fit-Tabella 8.

* Id-data għall-indikaturi komuni T1 u T2 tinġabar direttament mis-sistema ta’ monitoraġġ tal-PŻR (bażi ta’ data tal-operazzjonijiet).
* Il-mira ewlenija “*Nefqa domestika gross fuq ir-riċerka u l-iżvilupp (GERD) relattiva għall-prodott domestiku gross (PDG)*”, tista’ tinġabar fil-livelli NUTS 1 u NUTS 2 mill-Eurostat.
* L-indikatur addizzjonali “*Nefqa tal-PŻR fir-riċerka u l-iżvilupp bħala % tal-PDG*” (li fil-GERD li ġejja ssir referenza għalih bħala “żvilupp rurali” tal-GERDᴿᴰ) juri n-nefqa tal-PŻR fuq ir-riċerka u l-iżvilupp permezz ta’ miżuri/submiżuri rilevanti fir-rigward tal-PDG:
* Id-data dwar il-PDG tinġabar permezz ta’ statistika nazzjonali u hija disponibbli wkoll minn sorsi tal-UE (Eurostat).
* Id-data dwar l-infiq tal-PŻR fuq ir-riċerka, l-iżvilupp u l-innovazzjoni tista’ tinkiseb mis-sistema ta’ monitoraġġ tal-PŻR billi jingħadd l-infiq marbut mal-operazzjonijiet b’potenzjal tal-innovazzjoni (kif identifikat matul l-iskrinjar tal-potenzjal tal-innovazzjoni - ara [l-Kapitolu 2.2](#Screening_Potential)) u maqsum skont il-benefiċjarji attribwiti lis-setturi kif stabbilit mill-Manwal Frascati.
* L-indikatur addizzjonali “*In-nefqa tal-PŻR fir-riċerka u l-iżvilupp u l-innovazzjoni bħala % tal-infiq totali tal-PŻR*” juri d-daqs tal-baġit tal-PŻR iddedikat biex jappoġġa r-riċerka, l-iżvilupp u l-innovazzjoni. Id-data għal dan l-indikatur tista’ tinkiseb ukoll mis-sistema ta’ monitoraġġ tal-PŻR, jekk il-bażi tad-data tal-operazzjonijiet tiġi adattata biex issegwi wkoll l-informazzjoni dwar il-proġetti b’potenzjal għoli ta’ innovazzjoni kif identifikat mill-iskrinjar qabel l-evalwazzjoni.
* L-indikatur addizzjonali “*Infiq tal-PŻR fir-riċerka u l-iżvilupp u l-innovazzjoni bħala % tal-infiq domestiku gross fuq ir-riċerka u l-iżvilupp u l-innovazzjoni*” juri r-relazzjoni bejn l-investimenti tal-PŻR fir-riċerka, l-iżvilupp u l-innovazzjoni u l-infiq domestiku gross fir-riċerka u l-iżvilupp. Id-data tista’ tinkiseb mis-sistema ta’ monitoraġġ tal-PŻR, mill-istatistika reġjonali u nazzjonali, kif ukoll mill-Eurostat.

Il-figuri għall-indikaturi jistgħu jiġu kkalkolati ‘ex ante’ (kontribuzzjonijiet ippjanati) u fil-ħin tal-evalwazzjoni għall-AIR sottomess fl-2019 u evalwazzjoni ‘ex post’ (kontribuzzjonijiet attwali fiż-żmien tal-evalwazzjoni) li mbagħad jistgħu jippermettu li l-kontribuzzjonijiet ippjanati jitqabblu ma’ dawk attwali. L-eżempju fit-Tabella 8 juri l-valuri ppjanati u attwali tal-indikaturi komuni u addizzjonali:

1. Eżempju tal-valuri ppjanati u attwali tal-indikaturi komuni u addizzjonali

|  |  |  |  |  |
| --- | --- | --- | --- | --- |
|  | **Indikaturi** | **Ippjanati** | **Attwali** | **Kalk.** |
| Data tad-dħul tal-PŻR (bażi ta’ data tal-operazzjonijiet) | Infiq totali tal-PŻR (aggregat). | 800.000.000 | 790.000.000 | a |
| Infiq tal-PŻR skont l-Art. 14, 15 u 35 tar-Regolament (UE) Nru. 1305/2013 (aggregat). | 40.000.000 | 30.000.000 | b |
| Infiq tal-PŻR għall-miżuri/submiżuri kollha tal-PŻR li jinvestu fir-riċerka u l-iżvilupp u bil-kapaċità li jrawmu l-innovazzjoni (aggregat). | 120.000.000 | 140.000.000 | ċ |
| Data kuntestwali | PDG reġjonali/nazzjonali (mis-setturi kollha) (kull sena). | 200.000.000.000 | 200.000.000.000 | d |
| Infiq domestiku gross fuq ir-riċerka u l-iżvilupp (GERD) mis-setturi kollha (kull sena). | 3.000.000.000 | 3.000.000.000 | e |
| Il-valuri tal-indikaturi komuni fil-mira | T1: % tan-nefqa skont l-Art. 14, 15 u 35 tar-Regolament (UE) Nru. 1305/2013 fir-rigward tan-nefqa totali għall-PŻR. | 5 % | 4 % | f= b\*100/a |
| T2: In-numru totali ta’ proġetti ta’ kooperazzjoni appoġġati taħt il-miżura ta’ kooperazzjoni (l-Art. 35 tar-Regolament (UE) Nru. 1305/2013) (gruppi, netwerks/raggruppamenti, proġetti pilota). | 30 | 50 | g |
| Il-valuri tal-indikaturi addizzjonali tar-riżultati | In-nefqa domestika gross fuq ir-riċerka u l-iżvilupp (GERD) relattiva għall-prodott domestiku gross (PDG). | 1,5 % | 1,5 % | h= e\*100/d |
| In-nefqa tal-PŻR fir-riċerka u l-iżvilupp bħala % tal-PDG (GERD “żvilupp rurali”). | 0,06 % | 0,07 % | i=  c\*100/d |
| L-infiq tal-PŻR fir-riċerka u l-iżvilupp u l-innovazzjoni bħala % tal-infiq totali tal-PŻR. | 15 % | 17,72 % | j= c\*100/a |
| L-infiq tal-PŻR fir-riċerka u l-iżvilupp u l-innovazzjoni bħala % tal-infiq domestiku gross fir-riċerka u l-iżvilupp u l-innovazzjoni. | 4,00 % | 4,67 % | k= c\*100/e |

1. **Riskji u soluzzjonijiet**

| **Riskju** | **Soluzzjoni** |
| --- | --- |
| Stima żbaljata tal-potenzjal ta’ diversi miżuri tal-PŻR sabiex titrawwem l-innovazzjoni f’żoni rurali, prinċipalment dawk barra “miżuri ta’ innovazzjoni” tipiċi bħal M1. M2, M16, M19 jew M20, li jistgħu jikkawżaw żbalji fil-kalkolu tal-infiq tal-PŻR marbut mar-riċerka u l-iżvilupp u l-innovazzjoni. | Dan ir-riskju jista’ jiġi eliminat parzjalment jekk titwettaq valutazzjoni bir-reqqa tal-potenzjal tal-innovazzjoni tal-PŻR qabel tibda l-evalwazzjoni. L-immarkar tal-miżuri tal-PŻR li jistgħu juru potenzjal għoli ta’ innovazzjoni, jiffaċilita l-valutazzjoni tal-kapaċità attwali tagħhom li jagħmlu dan. Pereżempju, jekk l-evalwaturi jafu liema miżuri jista’ jkollhom effett qawwi fuq il-ġenerazzjoni ta’ ideat ġodda, huma jivverifikaw “*il-prestazzjoni innovattiva*” ta’ dawn il-miżuri fiż-żmien tal-evalwazzjoni u jikkunsidraw l-infiq tagħhom meta jikkalkolaw l-indikaturi rispettivi. |
| Nuqqas ta’ disponibbiltà u kwalità tad-data (fil-format meħtieġ) dwar ir-riċerka u l-iżvilupp u l-innovazzjoni mill-istatistika reġjonali u nazzjonali. Fil-każ ta’ nuqqas ta’ data ta’ kwalità għolja, ir-riskju huwa li jista’ jkun li l-evalwaturi ma jużawx tekniki adegwati għall-istima tal-infiq investit fir-riċerka u l-iżvilupp u l-innovazzjoni. Dan jista’ jikkomprometti l-kisba ta’ valuri realistiċi ta’ indikaturi addizzjonali proposti. | Sabiex jiġi evitat dan ir-riskju, huwa importanti li l-evalwaturi jkollhom il-kapaċità u l-għodod meħtieġa (eż. koeffiċjenti) sabiex jistmaw il-valuri statistiċi fil-livelli reġjonali/nazzjonali. |

1. **Konklużjonijiet u rakkomandazzjonijiet**

Il-konklużjonijiet u r-rakkomandazzjonijiet marbuta mas-CEQ nru. 23 għandhom jikkunsidraw dawn li ġejjin:

* **Livell ta’ investimenti fir-riċerka u l-iżvilupp u l-innovazzjoni** kif implimentat permezz tal-PŻR fir-rigward tas-sitwazzjoni ġenerali fl-investiment fir-riċerka u l-iżvilupp u l-innovazzjoni fl-Istati Membri/reġjun.
* **Potenzjal ta’ miżuri individwali għall-investiment fir-riċerka u l-iżvilupp u l-innovazzjoni** fl-agrikoltura, fl-ipproċessar tal-ikel, fil-forestrija u fiż-żoni rurali.

Aktar qari



KE (2010) EWROPA 2020 - [Strateġija għal tkabbir intelliġenti, sostenibbli u inklussiv](http://eur-lex.europa.eu/LexUriServ/LexUriServ.do?uri=COM:2010:2020:FIN:MT:PDF)

EUROSTAT (2017) [Smarter, greener, more inclusive?Indicators to support the Europe 2020 Strategy](http://ec.europa.eu/eurostat/statistics-explained/index.php/Smarter,_greener,_more_inclusive_-_indicators_to_support_the_Europe_2020_strategy) (Aktar intelliġenti, ekoloġiku, inklussiv? Indikaturi li jappoġġaw l-Istrateġija Ewropa 2020)

Dietz S. (2017) “[ELER im Kontext der Strategie „Europa 2020](http://www.men-d.de/uploads/media/MEN-D_Jahresveranstaltung_2017.pdf)”; preżentazzjoni fl-Avveniment Annwali ta’ MEN-D tal-2017

MEN-D (2015) [MEN-D (2015) Monitoring und Evaluierung der ELER-Förderperiode 2014 – 2020: Auswertung der Methoden und Erfahrungen der Ex-Ante Bewertung.](http://www.men-d.de/index.php?id=81&tx_ttnews%5btt_news%5d=150&tx_ttnews%5bbackPid%5d=85&cHash=41ecd4ea5c)

MEN-D (2017) [EAFRD in the context of the Europe 2020 Strategy - evaluation of contributions and future challenges (Il-FAEŻR fil-kuntest tal-Istrateġija Ewropa 2020 - evalwazzjoni tal-kontribuzzjonijiet u tal-isfidi futuri)](http://www.men-d.de/index.php?id=81&tx_ttnews%5btt_news%5d=195&tx_ttnews%5bbackPid%5d=85&cHash=08539b2ad7).

* + 1. CEQ nru. 30: “Sa liema punt l-interventi tal-PŻR ikkontribwixxew għat-trawwim tal-innovazzjoni?”

**Il-fehim tas-CEQ**

Is-CEQ nru. 30 tirrigwardja l-proċess tat-trawwim tal-innovazzjoni. Dan jagħmel il-mistoqsija kunċettwalment wiesgħa ħafna, minħabba li **l-innovazzjoni toħroġ mill-interazzjonijiet tal-atturi fis-sistema tal-innovazzjoni**.Il-valutazzjoni tal-proċessi teħtieġ iż-żmien u, għalhekk, il-mistoqsija tista’ tiġi mwieġba biss wara li l-intervent tal-PŻR ikun għamel progress sostanzjali (fl-AIR sottomess fl-2019), jew spiċċa (evalwazzjoni ‘ex post’).

L-UE hija interessata fil-kontribut tal-PŻR għall-innovazzjoni fuq skala, jiġifieri proċessi ta’ innovazzjoni ta’ suċċess li wasslu għal bidliet relattivament kbar (eż. numru relattivament kbir ta’ bdiewa li jadottaw teknoloġija ġdida). Għaldaqstant, il-punt tat-tluq sabiex tiġi mwieġba s-CEQ nru. 30 huwa li jiġu identifikati l-bidliet kbar li l-PŻR isostni li kkontribwixxa għalihom u fejn għall-inqas ftit mill-kontribut sar permezz tat-trawwim tal-innovazzjoni. Dawn il-bidliet kbar jistgħu jiġu identifikati permezz tal-valutazzjoni tal-indikaturi tal-impatt u l-ġbir ta’ aktar informazzjoni (eż. permezz ta’ eżamijiet dokumentarji u intervisti mal-partijiet ikkonċernati wara l-eżiti tal-identifikazzjoni tal-potenzjal tal-innovazzjoni, ara l-Kapitolu 2.2). Is-sejbiet se jintużaw ukoll sabiex jiġu mwieġba CEQs oħrajn għajr in-nru. 30 (is-CEQs nri. 24 sa 29).

Suppożizzjoni ‘a priori’ mill-Kapitolu 1.1 hija li l-miżuri/submiżuri tal-PŻR jikkontribwixxu għat-**trawwim tal-innovazzjoni** permezz ta’ tliet perkorsi interkonnessi (ara [l-Figura 1](#Pathways)). Il-valur tat-tliet perkorsi huwa li dawn jgħinu lill-evalwatur janalizza u jifhem aħjar il-proċess tal-innovazzjoni. B’hekk, il-linji gwida jipproponu tliet submistoqsijiet tas-CEQ nru. 30 li jikkorrispondu għall-perkorsi:

* Sa liema punt il-PŻR inkoraġġixxa l-innovazzjoni permezz tat-trawwim ta’ potenzjal innovattiv? (Perkors 1)
* Sa liema punt il-PŻR inkoraġġixxa l-innovazzjoni permezz tal-bini tal-kapaċità għall-innovazzjoni? (Perkors 2)
* Sa liema punt il-PŻR inkoraġġixxa l-innovazzjoni permezz tal-bini ta’ ambjent favorevoli għall-innovazzjoni? (Perkors 3)

L-interazzjonijiet bejn il-perkorsi huma importanti wkoll. Il-proċess tat-trawwim ta’ potenzjal innovattiv b’mod kollaborattiv (eż. l-iżvilupp u l-introduzzjoni ta’ teknoloġija ġdida) jibni l-kapaċità għall-innovazzjoni tal-individwi u l-organizzazzjonijiet ikkonċernati, kif ukoll is-sistema tal-innovazzjoni nnifisha. L-interazzjoni bejn il-perkorsi għandha tiġi indirizzata meta jiġu mwieġba t-tliet submistoqsijiet u s-CEQ nru. 30.

**Sfidi Speċifiċi**


* **L-iżvilupp ta’ elementi addizzjonali tal-evalwazzjoni** sabiex tiġi mwieġba s-CEQ nru. 30 (kriterji u indikaturi tal-ġudizzju, kemm kwalitattivi kif ukoll kwantitattivi).
* **L-applikazzjoni tal-metodi ta’ evalwazzjoni** li jippermettu li l-bidliet osservati fit-tliet perkorsi kollha tas-sistema ta’ innovazzjoni f’żoni rurali jiġu attribwiti għall-interventi tal-PŻR.
* **Il-valutazzjoni tal-bidliet** li seħħew minħabba l-innovazzjonijiet appoġġati mill-PŻR.

**Approċċ issuġġerit sabiex tiġi mwieġba s-CEQ nru. 30**

1. **Il-loġika tal-intervent**

L-approċċ tal-PŻR lejn l-innovazzjoni jiġi stabbilit matul it-tfassil tal-programm[[76]](#footnote-76). Fl-iskrinjar tal-potenzjal tal-innovazzjoni tal-miżuri/submiżuri tal-PŻR matul l-istadju tat-tħejjija tal-evalwazzjoni, il-miżuri/submiżuri kollha (mhux biss M1, M2, M16, M19 u TA) jiġu skrinjati u ttestjati għall-potenzjal tagħhom li jrawmu l-ideat, jibnu l-kapaċitajiet u joħolqu ambjent favorevoli. Konsegwentement, **il-miżuri u s-submiżuri kollha tal-PŻR li wrew potenzjal ta’ innovazzjoni sinifikanti** huma mistennija li jkunu parti mil-loġika tal-intervent relatata mal-innovazzjoni tal-PŻR li tiggwida l-implimentazzjoni tal-PŻR lejn l-innovazzjoni. L-evalwatur juża din il-loġika bħala kontribut sabiex jibni l-każ dwar kif il-PŻR ikkontribwixxa għall-innovazzjoni (ara [l-Figura 11](#Example_IL)).

1. Eżempju ta’ loġika tal-intervent għas-CEQ nru. 30



*Sors: Helpdesk Ewropew ta’ Evalwazzjoni għall-Iżvilupp Rurali, 2017*

 F’dan l-eżempju, il-miżuri (ċrieki) taħt l-oqsma ta' prijorità (rettangoli) huma mistennija li jinkoraġġixxu l-innovazzjoni weħidhom jew flimkien ma’ miżuri oħrajn b’modi differenti (tliet Perkorsi murija bħala pittogrammi). Pereżempju, il-miżuri M16 u M2 ipprogrammati taħt l-OP 3A - l-integrazzjoni tal-produtturi primarji fil-katina alimentari u taħt l-OP 5A - l-effiċjenza tal-ilma, huma mistennija li flimkien jinkoraġġixxu l-innovazzjoni permezz tat-tliet perkorsi kollha. F’każ ieħor – iż-żewġ miżuri ta’ OP 5B flimkien ma’ M4 huma mistennija li jinkoraġġixxu l-innovazzjoni permezz tal-bini ta’ kapaċitajiet b’mod kollaborattiv.

Il-miżuri b’potenzjal ta’ innovazzjoni huma mistennija li jiġġeneraw l-outputs, li jwasslu għal riżultati fit-trawwim tal-innovazzjoni permezz tat-tliet perkorsi u finalment ikollhom impatt fuq l-ilħuq tal-objettivi ta’ politika.

Minħabba n-natura kumplessa u emerġenti tal-innovazzjoni, huwa preżunt li se jkun hemm qbil imperfett bejn il-potenzjal tal-innovazzjoni mbassar u l-interventi tal-PŻR li għamlu differenza. B’hekk, fil-ħin tal-evalwazzjoni, il-kompitu tal-evalwatur huwa li jqabbel il-potenzjal tal-innovazzjoni mbassar tal-PŻR mal-kontribuzzjonijiet attwali għall-bidla.

1. **Elementi tal-evalwazzjoni**

Id-Dokument ta’ Ħidma, [Mistoqsijiet Komuni tal-Evalwazzjoni għall-PŻR 2014-2020](https://enrd.ec.europa.eu/sites/enrd/files/uploaded-files/wp_evaluation_questions_2015.pdf)*,* jissuġġerixxi kriterju tal-ġudizzju wieħed (trawmet l-innovazzjoni f’setturi u żoni rurali) u indikatur wieħed komuni (T1 - infiq relatat mal-Art. 14, 15 u 35). Huwa jirrakkomanda wkoll li tinġabar informazzjoni kwantitattiva u kwalitattiva addizzjonali dwar l-innovazzjoni sabiex tiġi mwieġba s-CEQ nru. 30. Madankollu, dawn l-elementi ma jistgħux ikopru b’mod sħiħ il-kontribuzzjonijiet tal-PŻR lejn it-trawwim tal-innovazzjonijiet.

Għalhekk, dawn il-linji gwida jipproponu li wieħed jikkunsidra l-użu ta’ elementi addizzjonali tal-evalwazzjoni sabiex tiġi mwieġba s-CEQ nru. 30 (ara [t-Tabella 9](#CEQ_fostering)). Fil-każ tas-CEQ nru. 30, l-elementi tal-evalwazzjoni huma marbuta mat-tliet submistoqsijiet li jikkorrespondu għat-tliet perkorsi tal-proċess ta’ innovazzjoni. Il-kriterji tal-ġudizzju proposti huma marbuta mal-karatteristiċi ta’ kull perkors. Dan jippermetti li wieħed jara jekk il-perkors ġiex segwit permezz tal-implimentazzjoni ta’ miżuri tal-PŻR kif identifikati matul l-iskrinjar tal-potenzjal tal-innovazzjoni.

Minbarra l-indikaturi komuni, l-elementi ssuġġeriti mhumiex vinkolanti u l-partijiet ikkonċernati fl-Istati Membri jistgħu jiżviluppaw il-kriterji tal-ġudizzju tagħhom stess u indikaturi addizzjonali.

1. Elementi tal-evalwazzjoni marbuta mas-CEQ nru. 30

*Elementi tal-evalwazzjoni (submistoqsijiet, kriterji tal-ġudizzju u indikaturi) pprovduti flimkien ma’ dawk ikkopjati mid-WP:* [Il-Mistoqsijiet Komuni tal-Evalwazzjoni għall-PŻR 2014-2020](https://enrd.ec.europa.eu/sites/enrd/files/uploaded-files/wp_evaluation_questions_2015.pdf) *huma miktubin fil-“korsiv”.*

| **Submistoqsijiet** | **Kriterji tal-ġudizzju** | **Indikaturi tar-riżultat** | **Ħtiġijiet ta’ data u informazzjoni** | **Sorsi tad-data** |
| --- | --- | --- | --- | --- |
| *Sa liema punt il-PŻR inkoraġġixxa l-innovazzjoni permezz tat-trawwim ta’ potenzjal innovattiv (Perkors 1)?* | *JC addizzjonali: L-adozzjoni ta’ ideat, proċessi, mudelli u/jew teknoloġiji innovattivi introdotti mill-PŻR.* | T1: % tan-nefqa skont l-Art. 14, 15 u 35 tar-Regolament (UE) Nru. 1305/2013 fir-rigward tan-nefqa totali għall-PŻR.  In-numru ta’ azzjonijiet innovattivi appoġġati implimentati u mxerrda mill-GO tal-EIP.  *Indikatur tar-riżultat addizzjonali: Il-livell tal-adozzjoni ta’ ideat, proċessi, mudelli u/jew teknoloġiji ġodda introdotti mill-partijiet ikkonċernati.* | Data dwar l-infiq għall-operazzjonijiet implimentati taħt M1, M2 u M16.  Data dwar l-azzjonijiet innovattivi implimentati mill-PO tal-EIP.  Data u informazzjoni dwar l-ideat, il-mudelli u t-teknoloġiji innovattivi ġġenerati. | Sistema ta’ monitoraġġ tal-PŻR.  Sistema ta’ monitoraġġ u intervisti tal-PŻR.  Sistema ta’ monitoraġġ, stħarriġ u intervisti tal-PŻR. |
| *Sa liema punt il-PŻR inkoraġġixxa l-innovazzjoni permezz tal-bini tal-kapaċità għall-innovazzjoni (Perkors 2)?* | *JC addizzjonali: Il-PŻR żied ir-rabtiet funzjonali bejn tipi differenti ta’ atturi.*  *JC addizzjonali: Inħolqu u ssaħħew il-pjattaformi tat-tagħlim u tipi oħrajn ta’ spazju istituzzjonali li jippermetti l-kondiviżjoni, ir-riflessjoni u t-tagħlim.*  *JC addizzjonali: Tjieb il-fluss tal-informazzjoni bejn diversi atturi fis-sistema tal-innovazzjoni li fiha seħħet il-bidla.* | *Indikatur tar-riżultat addizzjonali: In-numru ta’ sħubiji formali mogħtija b’senserija mill-PŻR kif marbuta mal-bidliet fi ħdan il-prijoritajiet ta’ żvilupp rurali li għalihom ikkontribwixxa l-PŻR.*  % taż-żieda fin-numru u t-tipi ta’ msieħba involuti fil-proġetti ta’ kooperazzjoni (WP dwar is-CEQ għall-PŻR 2014-2020).  *Indikatur tar-riżultat addizzjonali: In-numru u l-kwalità tal-pjattaformi u ta’ “spazji” li jappoġġaw l-innovazzjoni li stabbilixxa jew saħħaħ il-PŻR, eż. komunitajiet ta’ prattika, pjattaformi ta’ innovazzjoni, avvenimenti li jsiru għal riflessjoni u tagħlim.*  *Indikatur tar-riżultat addizzjonali: Tnaqqis fit-tul medju tal-linja tan-netwerk u fid-diversità tan-netwerk (Miżuri ta’ Analiżi tan-Netwerk Soċjali).* | Informazzjoni dwar ir-relazzjonijiet formali.  Data dwar in-numru u t-tip ta’ msieħba fil-proġetti ta’ kooperazzjoni.  Informazzjoni dwar il-pjattaformi mwaqqfa mill-PŻR.  Informazzjoni dwar in-netwerks. | Intervisti u gruppi fokus.  Sistema ta’ monitoraġġ tal-PŻR.  Intervisti u gruppi fokus.  Informazzjoni mill-SNA. |
| *Sa liema punt il-PŻR inkoraġġixxa l-innovazzjoni permezz tal-bini ta’ ambjent favorevoli għall-innovazzjoni (perkors 3)?* | *JC addizzjonali: Il-PŻR informa politiki li jappoġġaw il-bidliet li għalihom ikkontribwixxa l-PŻR.*  *JC addizzjonali: Il-PŻR ippermetta opportunitajiet għat-taħriġ u l-iskambju ta’ prattiki innovattivi.*  *JC addizzjonali: Il-PŻR ippermetta l-interazzjonijiet fost l-atturi (nazzjonali / transkonfinali) sabiex irawmu l-innovazzjonijiet.*  *JC addizzjonali: Il-PŻR appoġġa t-teknoloġiji ġodda fiż-żoni rurali.* | *Indikatur tar-riżultat addizzjonali: In-numru u t-tip ta’ politiki li l-PŻR influwenza fil-livell tal-organizzazzjonijiet parteċipanti u l-ambjent favorevoli usa’.*  *Indikatur tar-riżultat addizzjonali: In-numru ta’ sessjonijiet ta’ taħriġ u avvenimenti sabiex jiġu skambjati prattiki innovattivi u s-sehem tagħhom fin-numru totali ta’ sessjonijiet ta’ taħriġ/avvenimenti appoġġati mill-PŻR.*  *Indikatur tar-riżultat addizzjonali: In-numru ta’ avvenimenti ffokati fuq l-istabbiliment ta’ kuntatti bejn atturi tal-innovazzjoni appoġġati mill-PŻR.*  *Indikatur tar-riżultat addizzjonali: In-numru ta’ teknoloġiji ġodda f’żoni rurali appoġġati mill-PŻR, maqsuma skont it-tip.* | Informazzjoni dwar il-politiki.  Informazzjoni dwar is-sessjonijiet ta’ taħriġ u l-avvenimenti.  Informazzjoni dwar teknoloġiji ġodda. | Intervisti u gruppi fokus (eż. ġbir tal-eżiti).  Sistema ta’ monitoraġġ tal-PŻR. |

1. **Il-metodoloġija tal-evalwazzjoni proposta**

Il-metodu tal-evalwazzjoni propost sabiex tiġi mwieġba s-CEQ nru. 30 huwa l-**metodu tal-istudju ta’ każ**. Il-passi li ġejjin huma rrakkomandati għall-evalwaturi sabiex iwettqu l-valutazzjoni:

* **PASS 1 - Identifika l-bidla jew bidliet sinifikanti li għalihom il-PŻR jista’ jsostni li kkontribwixxa permezz tat-trawwim tal-innovazzjoni b’wieħed jew aktar mit-tliet perkorsi.** Dan jista’ jsir b’referenza għat-tweġibiet għas-CEQs nri. 22 sa 29 (CEQs relatati mal-objettivi ġenerali tal-UE 2020 u tal-PAK), permezz ta’ intervista mal-persunal u/jew eżami dokumentarju tad-dokumentazzjoni tal-proġett. Pereżempju, il-PŻR jista’ jsostni li kkontribwixxa għal bidla sinifikanti fil-profittabbiltà tal-azjendi agrikoli billi żviluppa makkinarju agrikolu ġdid li sussegwentement ġie adottat u użat b’mod wiesa’ mill-bdiewa. It-tfittxija għal bidliet sinifikanti għandha tikkunsidra t-tbassir li sar dwar l-adozzjoni probabbli meta ġie stabbilit il-potenzjal tal-innovazzjoni fil-bidu tal-programm.

**Netwerk tematiku dwar il-Biedja ta’ Valur Naturali Għoli.**

Bħala parti mill-proġett ta’ riċerka Orizzont 2020: “[HNV link](http://www.hnvlink.eu/)”, tim ta’ riċerkaturi żviluppa qafas ta’ valutazzjoni sabiex janalizza s-sitwazzjoni bażika tal-oqsma tal-HNV li potenzjalment tista’ tikkontribwixxi għalihom l-innovazzjoni. Din il-valutazzjoni bażika tinkludi l-analiżi ta’ bosta attributi relatati ma’:

* l-ekosistema agrikola (il-ħamrija, il-klima u l-kundizzjonijiet ta’ riżalt);
* is-sistemi tal-biedja u d-dinamika tagħhom fis-sistemi agrarji;
* il-kuntest rurali u l-ixprunaturi usa’ (politiki, teknoloġiji, tibdil fis-soċjetà);
* kwistjonijiet trażversali (atturi u organizzazzjoni soċjali).

Ġew ikkombinati flimkien metodi differenti sabiex tinbena sitwazzjoni bażika: 1.) valutazzjoni tal-ekosistema agrikola, 2.) analiżi tas-sistema agrarja u tal-biedja, 3.) analiżi rurali, 4.) analiżi tal-atturi. Il-metodoloġija tgħin sabiex tinbena sitwazzjoni kontrofattwali sabiex jiġu vvalutati kemm il-proċess kif ukoll l-effetti tal-innovazzjonijiet li jseħħu fl-oqsma tal-HNV. Eżempju tal-applikazzjoni ta’ din il-metodoloġija jista’ jinstab hawnhekk: <http://www.hnvlink.eu/download/D1.3BAcomplete.pdf>

* **PASS 2 - Iġbor informazzjoni dwar il-prestazzjoni tal-PŻR kontra l-kriterji u l-indikaturi tal-ġudizzju** (kif propost fit-Tabella 9 tal-elementi tal-evalwazzjoni ta’ hawn fuq) għat-tliet submistoqsijiet relatati mal-punt safejn il-PŻR kellu impatt fuq it-tliet perkorsi.
* **Il-perkors 1** għandu l-kriterju tal-ġudizzju “l-adozzjoni ta’ ideat, proċessi, mudelli u/jew teknoloġiji innovattivi introdotti mill-PŻR”. Dan jista’ jitkejjel b’indikaturi komuni u addizzjonali kif propost fit-Tabella 9. Għall-indikaturi komuni, id-data tista’ tinġabar permezz tal-bażi tad-data tal-operazzjonijiet. Għall-indikaturi addizzjonali, id-data u l-informazzjoni jistgħu jinġabru permezz ta’ stħarriġ organizzat u mmexxi mill-evalwatur (ara l-eżempju ta’ hawn taħt)

L-adozzjoni ta’ ideat, proċessi, mudelli u/jew teknoloġiji innovattivi introdotti mill-PŻR tista’ tiġi evalwata bl-użu ta’ **stħarriġ** li jkejjel il-livell u l-firxa tal-adozzjoni ta’ novitajiet u li jistabbilixxi s-sors tan-novità. L-istħarriġ għandu:

* + - * jinkludi lil dawk li adottaw in-novità, iżda wkoll lil dawk li ma adottawhiex u għandu jistinka sabiex: a) jifhem ir-raġunijiet għan-nuqqas ta’ adozzjoni u b) jidentifika jekk jeżistux modi alternattivi sabiex tiġi indirizzata l-kwistjoni li tindirizza n-novità;
      * ikun enumerat fost dawk li jadottaw u dawk li ma jadottawx idea ġdida, meta l-adozzjoni tkun magħrufa li seħħet, kif ukoll f’oqsma li ġew identifikati bħala promettenti matul il-valutazzjoni tal-potenzjal tal-innovazzjoni (ara [l-Kapitolu 2.2](#Screening_Potential)).
* **Il-perkors 2** għandu tliet kriterji ta’ ġudizzju, li huma akkumpanjati b’indikaturi tar-riżultat:
  + - * L-ewwel wieħed huwa aktar kollaborazzjoni u kondiviżjoni bejn l-atturi involuti sabiex iġibu l-bidla li għaliha kkontribwixxa l-PŻR. Dan jinvolvi l-identifikazzjoni ta’ ftehimiet fost l-imsieħba li l-PŻR għamel senserija bl-għajnuna tal-indikaturi addizzjonali tar-riżultat: “In-numru ta’ sħubiji formali intermedjati mill-PŻR bħala marbuta mal-bidliet fi ħdan il-prijoritajiet tal-iżvilupp rurali li għalihom ikkontribwixxa l-PŻR” u “% taż-żieda fin-numru u t-tipi ta’ msieħba involuti fi proġetti ta’ kooperazzjoni” (ara d-Dokument ta’ Ħidma [Is-CEQs għall-PŻR 2014-2020](https://enrd.ec.europa.eu/sites/enrd/files/uploaded-files/wp_evaluation_questions_2015.pdf)). Id-data u l-informazzjoni għall-ewwel indikatur addizzjonali jistgħu jinġabru minn evalwaturi matul l-evalwazzjoni permezz ta’ intervisti u gruppi fokus mal-imsieħba involuti fi sħubiji stabbiliti. Għat-tieni indikatur addizzjonali, id-data tista’ tinġabar direttament mill-bażi tad-data tal-operazzjonijiet.
      * It-tieni wieħed jirrigwardja l-kontribut tal-PŻR għal aktar tagħlim, riflessjoni u kondiviżjoni. Dan jinvolvi l-identifikazzjoni ta’ pjattaformi (eż. komunità ta’ prattika), gruppi u forom oħrajn ta’ “spazju” istituzzjonali (eż. analiżijiet wara l-azzjonijiet), kemm virtwali kif ukoll wiċċ imb’wiċċ, li jippermettu lill-parteċipanti fil-proċess tal-innovazzjoni jaqsmu l-esperjenzi tagħhom, jirriflettu fuq it-tifsira u l-valur tagħhom u jitgħallmu u jieħdu azzjonijiet sussegwenti. L-indikatur tar-riżultat addizzjonali: “In-numru u l-kwalità ta’ pjattaformi u “spazji” li jappoġġaw l-innovazzjoni u li ġew stabbiliti jew imsaħħa mill-PŻR”, huwa propost li jintuża sabiex jitkejjel is-suċċess kif speċifikat b’dan il-kriterju tal-ġudizzju.L-informazzjoni kwantitattiva u kwalitattiva għandha tinġabar mill-evalwaturi matul l-evalwazzjoni (eż. bl-użu ta’ intervisti tal-gruppi fokus mal-parteċipanti tal-pjattaformi/spazji msemmija hawn fuq).
      * It-tielet wieħed jirrigwardja t-titjib fil-fluss ta’ informazzjoni u d-diversità tat-tipi ta’ organizzazzjoni fis-sistema tal-innovazzjoni li fiha seħħet il-bidla. L-evidenza tista’ tinġabar bl-indikatur tar-riżultat addizzjonali. “Tnaqqis fit-tul medju tal-linja tan-netwerk u fid-diversità tan-netwerk”. Dan jista’ jitkejjel mill-Analiżi tan-Netwerk Soċjali (SNA) li għandha titmexxa mill-evalwatur fil-ħin tal-evalwazzjoni. ***L-Analiżi tan-Netwerk Soċjali***[[77]](#footnote-77) hija l-metodu li għandu jintuża sabiex tinġabar l-evidenza għall-indikaturi relatati f’żewġ punti ta’ żmien, billi jiġu kkalkolati l-bidliet fit-tul medju tal-linja u n-numri ta’ tipi differenti ta’ atturi involuti. Imbagħad, il-bidliet għandhom jiġu relatati lura mal-intervent tal-PŻR permezz ta’ ***intervisti*** informanti ewlenin ta’ persuni infurmati iżda indipendenti li jistgħu jivverifikaw jew inaqqsu t-talbiet kawżali. Idealment, il-linja bażi kienet tkun stabbilita bħala parti mill-istima tal-potenzjal tal-innovazzjoni fil-bidu tal-PŻR.

**Il-ġbir tal-eżiti** huwa metodu li jitlob lill-aġenti tal-bidla tal-PŻR (dawk involuti fl-impenn tal-politika tal-PŻR) biex jidentifikaw il-bidliet ta’ politika li għalihom ikkontribwixxa l-PŻR u mbagħad jitlob lin-nies infurmati iżda indipendenti sabiex jivvalidaw dawn it-talbiet.

* **Il-perkors 3** għandu bosta kriterji ta’ ġudizzju marbuta ma’ diversi tipi ta’ ambjenti favorevoli kif deskritti fil-Kapitolu 1.1:
* L-ewwel wieħed jirrigwardja l-punt safejn il-PŻR informa l-politiki li appoġġaw il-bidla li għaliha kkontribwixxa l-PŻR. Dan jirrikjedi li jiġu identifikati l-politiki li l-PŻR jista’ jsostni li influwenza, segwit minn proċess ta’ evidenza sabiex tiġi stabbilita l-leġittimità ta’ dawn it-talbiet. L-evidenza tista’ tinġabar bl-indikatur tar-riżultat addizzjonali “in-numru u t-tip ta’ politiki li influwenza l-PŻR fil-livell tal-organizzazzjonijiet parteċipanti u l-ambjent favorevoli usa’” matul l-evalwazzjoni. Il-ġbir tal-eżiti[[78]](#footnote-78) huwa approċċ imqabbel tajjeb għall-evalwazzjoni tal-impenn tal-politika tal-PŻR.
* It-tieni kriterju tal-ġudizzju jirrigwardja l-opportunitajiet għat-taħriġ u l-iskambju ta’ prattiki innovattivi kif appoġġati mill-PŻR. L-indikatur tar-riżultat addizzjonali propost sabiex tinġabar l-evidenza huwa “in-numru ta’ sessjonijiet ta’ taħriġ u avvenimenti organizzati għall-iskambju ta’ prattiki innovattivi u s-sehem tagħhom fuq in-numru totali ta’ sessjonijiet ta’ taħriġ/avvenimenti appoġġati mill-PŻR”. Id-data għall-indikatur tista’ tinġabar permezz tal-bażi tad-data tal-operazzjonijiet wara li l-informazzjoni dwar l-attivitajiet u l-avvenimenti ta’ taħriġ tintrabat mal-innovazzjoni.
* It-tielet kriterju tal-ġudizzju huwa marbut mal-interazzjonijiet favorevoli bejn l-atturi tal-innovazzjoni. Sabiex jitkejjel is-suċċess marbut ma’ dan il-kriterju tal-ġudizzju, huwa rrakkomandat li jintuża l-indikatur tar-riżultat addizzjonali: “in-numru ta’ avvenimenti organizzati ffokati fuq l-istabbiliment ta’ kuntatti bejn atturi tal-innovazzjoni appoġġati mill-PŻR”. Id-data għal dan l-indikatur tista’ tinġabar permezz tal-bażi tad-data tal-operazzjonijiet (eż. billi mal-monitoraġġ tal-avvenimenti tiżdied informazzjoni dwar l-atturi tal-innovazzjoni appoġġati mill-PŻR).
* Ir-raba’ kriterju tal-ġudizzju jirrigwardja l-PŻR bħala kreatur ta’ ambjent favorevoli għall-introduzzjoni ta’ teknoloġiji ġodda. Dan jista’ jitkejjel bl-indikatur tar-riżultat addizzjonali “in-numru ta’ teknoloġiji ġodda f’żoni rurali appoġġati mill-PŻR maqsuma skont it-tip”. L-informazzjoni meħtieġa għal dan l-indikatur tista’ tinġabar mill-bażi tad-data tal-operazzjonijiet, jekk tkun adatta kif xieraq.
* **PASS 3 - Żviluppa skeda ta’ żmien kawżali u narrattiva** li tiddeskrivi kif seħħew il-bidliet identifikati fil-Pass 1. In-narrattiva se tassumi ‘a priori’ li l-bidliet seħħew permezz ta’ wieħed jew aktar mit-tliet perkorsi u l-interazzjonijiet tagħhom (ara [l-Figura 1](#Pathways)). L-iskeda ta’ żmien u n-narrattiva għandhom jinkludu l-avvenimenti u l-proċessi ewlenin kollha li wasslu għall-bidla, mhux biss dawk li rriżultaw mill-attività tal-PŻR. Dan l-approċċ huwa mibni fuq metodoloġija ta’ studju ta’ każ[[79]](#footnote-79). Metodi speċifiċi li jistgħu jkunu ta’ użu huma t-traċċar tal-proċess (li jistabbilixxi linja teoretika mill-eżitu għall-kawżi tiegħu billi jitqiesu bosta alternattivi)[[80]](#footnote-80) u l-kostruzzjoni ta’ stejjer ta’ innovazzjoni (metodu għar-reġistrazzjoni u r-riflessjoni fuq proċess ta’ innovazzjoni) [[81]](#footnote-81). Id-data se tiġi mill-passi preċedenti, mir-reviżjoni tad-dokumentazzjoni tal-PŻR u/jew minn intervisti informanti ewlenin mal-persunal u l-partijiet ikkonċernati tal-programm[[82]](#footnote-82)[[83]](#footnote-83)[[84]](#footnote-84).[[85]](#footnote-85)

**Tekniki għall-iżvilupp tan-narrattiva u l-klassifikazzjoni tar-riżultati**

Fl-iżvilupp tan-narrattiva, l-evalwatur jista’ juża diversi **tekniki sabiex jagħmel it-triangolazzjoni u jissostanzja l-każ**.Dawn it-tekniki jinkludu: analiżi tal-kontribuzzjoni li fiha l-evalwatur jidentifika pakkett kawżali meħtieġ u suffiċjenti biex jispjega l-bidla82; l-istabbiliment u t-tnaqqis ta’ spjegazzjonijiet kawżali alternattivi83 u/jew l-identifikazzjoni u l-issostanzjar ta’ partijiet kruċjali tal-katina ta’ evidenza kkompilata sabiex tiddefendi l-ħtieġa għall-kontribut tal-PŻR84.

Il-firxa tal-kontribut tal-PŻR għandha tiġi ġġudikata fuq skala Likert85 bħal Xejn, Ftit, Kemmxejn, Fattur Kontributorju Kbir, Fattur Kontributorju Biss. L-evalwatur għandu jikklassifika wkoll il-livell ta’ fiduċja li huwa għandu fis-sejbiet fuq skala simili ta’ ħames punti. Il-klassifikazzjoni mogħtija għandha tiġi ġġustifikata.

* **PASS 4 - Qabbel il-potenzjal tal-innovazzjoni identifikat qabel l-evalwazzjoni mal-kontribut li sar mill-PŻR.** L-ipoteżi ta’ ħidma tagħna hija li se jkun hemm differenzi li jgħinu lil dawk involuti jifhmu aħjar l-innovazzjoni bħala proċess emerġenti u imprevedibbli li madankollu jista’ jiġi mrawwem jekk ikun hemm fis-seħħ mekkaniżmi ta’ ġestjoni adattiva u tagħlim fil-PŻR.

1. **Riskji u soluzzjonijiet**

Ir-riskju ewlieni huwa li l-evalwazzjoni ta’ studju ta’ każ deskritta hawn fuq ma titwettaqx fi standard għoli biżżejjed sabiex tkun persważiva fil-konklużjonijiet tagħha.

Min-naħa l-oħra, jekk ma jintużax approċċ ta’ studju ta’ każ, allura r-riskju huwa li s-CEQ nru. 30 tiġi evalwata biss kontra l-kriterji u l-indikaturi tal-ġudizzju, li ma jippermettux li ssir evalwazzjoni tal-firxa tal-kontribuzzjonijiet tal-PŻR, u lanqas jgħinu lil dawk involuti jitgħallmu kif jinbidlu s-sistemi kumplessi.

1. **Konklużjonijiet u rakkomandazzjonijiet**

Il-konklużjonijiet u r-rakkomandazzjonijiet relatati mas-CEQ nru. 30 għandhom jikkunsidraw dawn li ġejjin:

* Miżuri speċifiċi (u l-kombinament tagħhom) li kienu l-aktar effettivi u effiċjenti biex irawmu l-innovazzjoni fiż-żoni rurali permezz tal-PŻR.
* Modi li bihom il-PŻR rawwem innovazzjonijiet marbuta mat-tliet perkorsi.
* L-objettivi ta’ politika li għalihom l-innovazzjoni mrawma kkontribwixxiet bl-aktar mod sinifikanti.
* Il-partijiet ikkonċernati u l-benefiċjarji tal-PŻR li kienu l-aktar trasportaturi tal-innovazzjoni effettivi.

**Aktar qari**



Allen, I.E. u Seaman, C.A. (2007). [Likert scales and data analyses](http://asq.org/quality-progress/2007/07/statistics/likert-scales-and-data-analyses.html). Quality progress, 40(7), p. 64.

Collier, D., 2011. “[Understanding process tracing.](https://www.cambridge.org/core/journals/ps-political-science-and-politics/article/understanding-process-tracing/183A057AD6A36783E678CB37440346D1)” PS: Political Science & Politics 44.04: 823-830.

Douthwaite, B. u Ashby, J., 2005. Innovation histories: a method from learning from experience. Institutional Learning and Change Initiative. Aċċessat fil-15 ta’ Mejju minn: <http://ageconsearch.umn.edu/bitstream/52515/2/ILAC_Brief05_Histories.pdf>

GAO (L-Uffiċċju tal-Kontijiet Ġenerali) (1987) [Case study evaluation.Program Evaluation and Methodology](https://www.gao.gov/products/GAO/PEMD-10.1.9). Diviżjoni, Dokument tat-Trasferiment 9. Washington DC: GAO.

Hilton, D.J., 1996. [Mental models and causal explanation:Judgments of probable cause and explanatory relevance](http://www.tandfonline.com/doi/abs/10.1080/135467896394447). Thinking & Reasoning, 2(4), pp. 273-308.

Mayne, J., 2012. [Contribution analysis:Coming of age?](http://journals.sagepub.com/doi/abs/10.1177/1356389012451663)Evalwazzjoni 18.3 (2012): 270-280.

Pawson, R., Greenhalgh, T., Harvey, G. u Walshe, K., 2005. [Realist review–a new method of systematic review designed for complex policy interventions.](https://www.ncbi.nlm.nih.gov/pubmed/16053581) Journal of health services research & policy, 10 (suppl 1), pp. 21-34.

Wilson-Grau, R. (2015) *Outcome Harvesting*. Better Evaluation. Miksuba minn <http://betterevaluation.org/plan/approach/outcome_harvesting>.

2. ANNESSI
   1. Glossarju

**Eżitu favorevoli**

Eżitu marbut mat-tliet perkorsi tal-innovazzjoni, bħal: 1.) l-identifikazzjoni u t-trawwim ta’ ideat innovattivi potenzjali; 2.) il-bini tal-kapaċità għall-innovazzjoni; u 3.) il-bini ta’ ambjent favorevoli għall-innovazzjoni. Dan jista’ jiġi espress bħala bidliet fil-klassifikazzjoni u l-kwalità ta’ ideat innovattivi emerġenti; bidliet fil-kapaċità għall-innovazzjoni; u bidliet fl-ambjent favorevoli.

*Referenza: TWG-4.*

**Eżitu tal-innovazzjoni**

L-eżiti tal-innovazzjoni jirriżultaw mill-eżiti favorevoli (eż. prattiki ġodda, żieda fl-introjtu, l-adozzjoni ta’ prattiki tal-biedja aktar sostenibbli).

*Referenza: TWG-4, paġna 11.*

**Gruppi operazzjonali**

Gruppi ta’ nies (bħal bdiewa, riċerkaturi, konsulenti, eċċ.) li jaħdmu flimkien fuq proġett ta’ innovazzjoni prattika b’objettivi konkreti.

*Referenza: EIP-AGRI brochure on innovation support services (Fuljett tal-EIP-AGRI dwar is-servizzi ta’ appoġġ għall-innovazzjoni):* [*https://ec.europa.eu/eip/agriculture/en/content/innovation-support-services*](https://ec.europa.eu/eip/agriculture/en/content/innovation-support-services)

**Innovazzjoni interattiva**

F’innovazzjoni (sistema) interattiva, l-elementi kostitwenti għall-innovazzjonijiet huma mistennija li jiġu mix-xjenza, iżda wkoll mill-prattika u l-intermedjarji, inklużi bdiewa, servizzi ta’ konsulenza, NGOs, riċerkaturi, eċċ. bħala atturi fi proċess minn isfel għal fuq. Innovazzjoni interattiva tinkludi l-għarfien (xi drabi taċitu) eżistenti li mhux dejjem ikun purament xjentifiku.

*Referenza: Guidelines on programming for innovation and the implementation of the EIP for agricultural productivity and sustainability (Linji gwida dwar il-programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu):* [*http://ec.europa.eu/eip/agriculture/sites/agri-eip/files/eip-guidelines-july-2014\_en.pdf*](http://ec.europa.eu/eip/agriculture/sites/agri-eip/files/eip-guidelines-july-2014_en.pdf)*.*

**Innovazzjoni soċjali**

L-innovazzjoni soċjali tista’ tiġi definita bħala l-iżvilupp u l-implimentazzjoni ta’ ideat ġodda (prodotti, servizzi u mudelli) sabiex jiġu ssodisfati l-ħtiġijiet soċjali u jinħolqu relazzjonijiet jew kollaborazzjonijiet soċjali ġodda.

*Referenza: DG REGIO, DG EMPL, DG AGRI, eċċ. (2013) Gwida għall-Innovazzjoni Soċjali.*

**Kapaċità għall-innovazzjoni**

“Il-kapaċità kontinwa li jiġu kkombinati u jintużaw tipi differenti ta’ għarfien”.

*Referenza: Chuluunbaatar, D. u LeGrand, S., 2015. Enabling the capacity to innovate with a system-wide assessment process. Occasional Papers in Innovation in Family Farming. FAO, Ruma. http://www.fao.org/3/a-i5097e.pdf*

**Perkors tal-innovazzjoni**

Proċess li permezz tiegħu l-attivitajiet tal-PŻR jipproduċu outputs, riżultati u impatti li jikkontribwixxu sabiex jintlaħqu l-objettivi tal-PŻR, li jinfluwenzaw u jiġu influwenzati mis-sistema tal-innovazzjoni li fiha jseħħ.

*Referenza: TWG-4, paġna 5.*

**Potenzjal tal-innovazzjoni tal-PŻR**

Il-potenzjal tal-innovazzjoni tal-PŻR huwa l-punt safejn l-approċċ speċifiku tal-PŻR imfassal lejn l-innovazzjoni jista’ jrawwem l-innovazzjoni u jilħaq l-objettivi ta’ politika f’żoni rurali f’sistema jew kuntest ta’ innovazzjoni partikolari.

*Referenza: TWG-4.*

**Raggruppament**

Raggruppament ta’ impriżi indipendenti, inklużi impriżi ġodda, impriżi żgħar, medji u kbar, kif ukoll korpi ta’ konsulenza u/jew organizzazzjonijiet ta’ riċerka - maħsuba biex jistimolaw attività ekonomika/innovattiva billi jippromwovu interazzjonijiet intensivi, jikkondividu faċilitajiet u jiskambjaw għarfien u kompetenzi, kif ukoll jikkontribwixxu b’mod effettiv għat-trasferiment tal-għarfien, in-netwerking u t-tixrid tal-informazzjoni fost l-impriżi fir-raggruppament.

*Referenza: Guidance document “Co-operation" measure, November 2014:* [*http://ec.europa.eu/eip/agriculture/sites/agri-eip/files/16\_measure\_fiche\_art\_35\_co-operation.pdf*](http://ec.europa.eu/eip/agriculture/sites/agri-eip/files/16_measure_fiche_art_35_co-operation.pdf)

**Servizzi ta’ appoġġ għall-innovazzjoni**

Is-servizzi ta’ appoġġ għall-innovazzjoni jaħdmu bl-użu ta’ mudelli li huma adatti għall-kundizzjonijiet lokali u jista’ jkollhom irwol importanti sabiex iġibu n-nies addattati fil-proġetti, jgħaqqdu l-bdiewa u l-konsulenti mar-riċerkaturi u jgħinu sabiex jidentifikaw il-finanzjament.

*Referenza: EIP-AGRI brochure on innovation support services (Fuljett tal-EIP-AGRI dwar is-servizzi ta’ appoġġ għall-innovazzjoni):* [*https://ec.europa.eu/eip/agriculture/en/content/innovation-support-services*](https://ec.europa.eu/eip/agriculture/en/content/innovation-support-services)*.*

**Sħubija Ewropea għall-Innovazzjoni**

Bħala parti mill-inizjattiva emblematika tal-Unjoni ta’ Innovazzjoni, hija approċċ għar-riċerka u l-innovazzjoni tal-UE. Hija xprunata mill-isfidi, taġixxi tul il-katina kollha tar-riċerka u l-innovazzjoni u tarmonizza, tissimplifika u tikkoordina aħjar l-istrumenti u l-inizjattivi eżistenti.

*Referenza: Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni Ewropa 2020. Flagship Initiative Innovation Union (Inizjattiva Emblematika “Unjoni ta’ Innovazzjoni”) (2010)* [*https://ec.europa.eu/research/innovation-union/pdf/innovation-union-communication\_en.pdf*](https://ec.europa.eu/research/innovation-union/pdf/innovation-union-communication_en.pdf)

**Sħubija Ewropea għall-Innovazzjoni “Il-Produttività u s-Sostenibbiltà fil-Qasam Agrikolu” (EIP AGRI)**

L-EIP AGRI, li tnediet mill-Kummissjoni Ewropea fl-2012, hija s-Sħubija Ewropea għall-Innovazzjoni li tiffoka fuq is-setturi tal-agrikoltura u tal-forestrija. L-EIP AGRI tlaqqa’ flimkien atturi tal-innovazzjoni u toħloq sinerġiji bejn il-politiki eżistenti. L-għan fundamentali tagħha huwa li trawwem il-kompetittività u s-sostenibbiltà f’dawn is-setturi, sabiex b’hekk tikkontribwixxi għal: l-iżgurar ta’ provvista stabbli ta’ ikel, għalf u bijomaterjali u l-ġestjoni sostenibbli tar-riżorsi naturali essenzjali li fuqhom jiddependu l-biedja u l-forestrija billi jaħdmu f’armonija mal-ambjent.

*Referenza: Evaluation study of the implementation of the European Innovation Partnership for Agricultural Productivity and Sustainability (Studju ta’ evalwazzjoni tal-implimentazzjoni tas-Sħubija Ewropea għall-Innovazzjoni għall-Produttività u s-Sostenibbiltà fil-Qasam Agrikolu)https://ec.europa.eu/agriculture/external-studies/2016-eip\_en*

*Communication from the Commission to the European Parliament and the Council on the European Innovation Partnership 'Agricultural Productivity and Sustainability’ (Komunikazzjoni mill-Kummissjoni lill-Parlament Ewropew u l-Kunsill dwar is-Sħubija Ewropea għall-Innovazzjoni ‘Produttività u Sostenibbiltà fil-Qasam Agrikolu’ (2012)* [*https://ec.europa.eu/eip/agriculture/sites/agri-eip/files/communication\_on\_eip\_-\_en.pdf*](https://ec.europa.eu/eip/agriculture/sites/agri-eip/files/communication_on_eip_-_en.pdf)

**Sistema ta’ innovazzjoni**

“Il-gruppi ta’ organizzazzjonijiet u individwi involuti fil-ġenerazzjoni, id-diffużjoni u l-adattament, u l-użu ta’ għarfien ta’ sinifikat soċjoekonomiku, kif ukoll il-kuntest istituzzjonali li jirregola l-mod kif iseħħu dawn l-interazzjonijiet u proċessi.”

*Referenza: Hall, A., S. Rasheed, N. Clark, u B. Yoganand. 2003. From measuring impact to learning institutional lessons: an innovation system’s perspective on improving the management of international agricultural research. Agricultural Systems 78: 213-241.*

**Skambji tematiċi u analitiċi**

L-iskambji jistgħu jiġu promossi min-NRN f’forom differenti. L-aktar forma komuni ta’ skambji tematiċi żviluppati min-NRN kienet il-Gruppi ta’ Ħidma Tematiċi permanenti jew *ad hoc* (TWGs). It-TWGs tan-NRN ilaqqgħu flimkien diversi partijiet ikkonċernati sabiex jiddiskutu, janalizzaw u jikkondividu informazzjoni dwar suġġetti komuni, li ta’ spiss jirriżultaw f’rakkomandazzjonijiet relatati mal-implimentazzjoni u l-programmazzjoni tal-PŻR.

*Referenza: NRN guidebook:* [*http://enrd.ec.europa.eu/enrd-static/app\_templates/enrd\_assets/pdf/guidebook/nrn\_handbook\_webversion.pdf*](http://enrd.ec.europa.eu/enrd-static/app_templates/enrd_assets/pdf/guidebook/nrn_handbook_webversion.pdf)

* 1. L-identifikazzjoni tal-potenzjal tal-innovazzjoni tal-PŻR: pass pass

|  |  |  |  |  |  |
| --- | --- | --- | --- | --- | --- |
| **Passi** | **Mistoqsija ewlenija li għandha tiġi mwieġba** | **Fejn fil-PŻR?** | **Eżempji** | **Riskji marbuta mal-pass** | **Soluzzjonijiet** |
| Pass 1: Identifika r-rabtiet bejn il-ħtiġijiet relatati mal-innovazzjoni u l-miżura/submiżura | X’inhuma l-ħtiġijiet relatati mal-innovazzjoni identifikati fil-valutazzjoni tal-ħtiġijiet fir-rigward tal-miżura/submiżura?  Il-miżura/submiżura kif qed tindirizza dawn il-ħtiġijiet, filwaqt li tikkunsidra t-tliet perkorsi? | Taqsima 4 – Analiżi SWOT u analiżi tal-ħtiġijiet  Taqsima 5 – Deskrizzjoni tal-istrateġija  Taqsima 8 – Deskrizzjoni tal-miżuri u tas-submiżuri | Il-ħtieġa li tittejjeb is-sistema R+D+I; Il-ħtieġa li jittejbu l-mekkaniżmi tat-trasferiment tal-għarfien; Il-ħtieġa li tiġi promossa l-kultura ta’ innovazzjoni fost l-atturi fis-settur tal-ikel agrikolu. | Il-ħtiġijiet relatati mal-innovazzjoni ma ġewx artikolati b’mod ċar fl-analiżi SWOT u fil-valutazzjoni tal-ħtiġijiet. | Irrieżamina l-analiżi SWOT u l-valutazzjoni tal-ħtiġijiet mill-perspettiva tal-ħtiġijiet relatati mal-innovazzjoni. |
| Pass 2: Identifika l-partijiet relatati mal-innovazzjoni tal-objettivi tal-miżura/submiżura | Sa liema punt l-objettivi tal-miżura/submiżura jindirizzaw il-ħtiġijiet relatati mal-innovazzjoni?  Kif inhu(ma) fformulat(i) l-objettiv(i) fir-rigward tal-innovazzjoni? | Taqsima 5 – Deskrizzjoni tal-istrateġija  Taqsima 8 – Deskrizzjoni tal-miżuri u tas-submiżuri | Ippromwovi teknoloġiji ġodda fis-sistemi tat-tisqija; Introduċi għarfien ġdid fil-qasam tal-protezzjoni u l-ipproċessar tal-għelejjel; Tejjeb ir-riżultati ekonomiċi tal-intrapriżi rurali permezz tal-innovazzjoni. | L-objettivi relatati mal-innovazzjoni mhumiex evidenti fid-deskrizzjoni ġenerali tal-miżuri u tas-submiżuri. | Irrieżamina s-submiżuri kollha u l-objettivi rispettivi tagħhom sabiex tidentifika kwalunkwe objettivi relatati mal-innovazzjoni. |
| Pass 3: Identifika l-kriterji tal-għażla relatati mal-innovazzjoni tal-miżura/submiżura | Sa liema punt il-kriterji tal-għażla tal-proġett tal-miżura jew tas-submiżura jippromwovu t-trawwim tal-innovazzjoni, filwaqt li jikkunsidraw it-tliet perkorsi?  Liema kriterji tal-għażla konkreti jippromwovu proġetti li jrawmu l-innovazzjoni? | Taqsima 8 – Deskrizzjoni tal-miżuri u tas-submiżuri  Kriterji tal-għażla żviluppati matul l-implimentazzjoni (sors: sit elettroniku tal-programm, MA) | Prijoritizzazzjoni tal-atturi b’esperjenza fl-innovazzjoni; Prijoritizzazzjoni tal-operazzjonijiet li jgħaqqdu r-riċerka u l-prattika; Enfasi fuq il-kompożizzjoni tas-sħubiji (f’operazzjonijiet ta’ kooperazzjoni). | Id-deskrizzjoni tal-miżuri ma tispeċifikax il-kriterji tal-għażla tal-proġett relatati mal-innovazzjoni jew tapplika biss formulazzjoni ġenerali, eż. “il-proġetti magħżula huma innovattivi”. | Ipproponi kriterji operattivi, li jispeċifikaw taħt liema kundizzjoni l-proġett magħżul jitqies bħala innovattiv. |
| Pass 4: Identifika l-partijiet ikkonċernati tal-innovazzjoni fid-deskrizzjoni tal-miżura/submiżura | Liema benefiċjarji huma previsti li jrawmu l-innovazzjoni permezz tat-tliet perkorsi?  Liema partijiet ikkonċernati oħrajn tal-innovazzjoni huma involuti fl-implimentazzjoni tal-miżura? | Taqsima 8 – Deskrizzjoni tal-miżuri u tas-submiżuri | Ċentri tar-riċerka u l-iżvilupp  Istituti tat-teknoloġija  Id-dipartimenti tal-innovazzjoni tal-istituzzjonijiet pubbliċi | Jista’ jkun li l-partijiet ikkonċernati relatati mal-innovazzjoni ma jkunux jistgħu jiġu definiti fit-tfassil tal-miżura. | L-evalwatur għandu janalizza jekk il-partijiet ikkonċernati relatati mal-innovazzjoni ġewx involuti fl-implimentazzjoni tal-miżura u tas-submiżuri. |
| Pass 5: Identifika l-azzjonijiet, l-ispejjeż u l-baġits relatati mal-innovazzjoni fid-deskrizzjoni tal-miżura/submiżura | Liema azzjonijiet u spejjeż eliġibbli se jappoġġaw l-innovazzjoni?  X’inhu l-baġit tal-azzjonijiet u tal-ispejjeż sabiex tiġi appoġġata l-innovazzjoni? | Taqsima 8 – Deskrizzjoni tal-miżuri u tas-submiżuri  Sistemi ta’ kunsinna żviluppati matul l-implimentazzjoni (sorsi: sit elettroniku tal-programm, MA)  Taqsima 10 Pjan finanzjarju – il-baġit għal kull miżura | L-użu ta’ sensara tal-innovazzjoni għat-twaqqif ta’ gruppi operazzjonali; L-istabbiliment ta’ gruppi ta’ tmexxija sabiex jimmonitorjaw l-innovazzjoni. Kwistjonijiet amministrattivi f’interventi li jippromwovu l-innovazzjoni; Avvenimenti ta’ sensibilizzazzjoni dwar l-innovazzjoni. | Nuqqas ta’ evidenza dwar strumenti u appoġġ relatati mal-innovazzjoni. | Analizza informazzjoni addizzjonali dwar l-implimentazzjoni tal-miżura u tas-submiżuri pprovduti mill-AIRs jew mill-MA. |

1. Iż-żewġ objettivi trażversali l-oħrajn huma l-ambjent u l-mitigazzjoni tat-tibdil fil-klima u l-adattament għalih. [↑](#footnote-ref-1)
2. L-Art. 8(1)(ċ)(v) tar-Regolament (UE) Nru 1305/2013 u l-Anness I, il-Parti I.5(ċ) tar-Regolament (UE) Nru 808/2014 [↑](#footnote-ref-2)
3. L-Art. 68 tar-Regolament (UE) Nru 1305/2013 [↑](#footnote-ref-3)
4. Linji gwida dwar il-programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikoluhttps://ec.europa.eu/eip/agriculture/sites/agri-eip/files/pb\_guidelines\_eip\_implementation\_2014\_en.pdf [↑](#footnote-ref-4)
5. Linji gwida dwar il-programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu<https://ec.europa.eu/eip/agriculture/sites/agri-eip/files/pb_guidelines_eip_implementation_2014_en.pdf> [↑](#footnote-ref-5)
6. Orizzont 2020 jappoġġa bil-qawwa l-kunċett ta’ approċċ ta’ diversi atturi għar-riċerka, li jgħin lil bdiewa, konsulenti u prattikanti oħrajn fi sħubiji ma’ riċerkaturi joħolqu flimkien soluzzjonijiet jew jiżviluppaw opportunitajiet innovattivi bil-għan li jiffokaw ir-riċerka u l-innovazzjonijiet fuq il-ħtiġijiet tal-prattika agrikola, ara H2020 WP 2018-2020 paġna 8-9 għar-rekwiżiti għal proġetti b’diversi atturi (<http://ec.europa.eu/research/participants/data/ref/h2020/wp/2018-2020/main/h2020-wp1820-food_en.pdf> ) u l-fuljett tal-EIP dwar approċċ b’diversi atturi (<https://ec.europa.eu/eip/agriculture/sites/agri-eip/files/eip-agri_brochure_multi-actor_projects_2017_en_web.pdf> ) [↑](#footnote-ref-6)
7. Rapporti mill-Grupp ta’ Ħidma Strateġiku (SWG) tal-Kumitat Permanenti dwar ir-Riċerka Agrikola (KPRA) dwar is-Sistemi tal-għarfien u l-innovazzjoni agrikoli (AKIS):

   - Agricultural Knowledge and Innovation Systems Towards 2020 – an orientation paper on linking innovation and research (Sistemi tal-Għarfien u l-Innovazzjoni Agrikoli Lejn l-2020 – dokument ta’ orjentazzjoni dwar ir-rabta bejn l-innovazzjoni u r-riċerka)

   <http://www.gppq.fct.pt/h2020/_docs/brochuras/bioeco/agricultural-knowledge-innovation-systems-towards-2020_en.pdf>(dwar il-bini tal-approċċ b’diversi atturi)

   - Agricultural Knowledge and Innovation Systems towards the Future - A Foresight paper (Sistemi tal-Għarfien u l-Innovazzjoni Agrikoli lejn il-Ġejjieni - Dokument ta’ tbassir), <https://ec.europa.eu/research/scar/pdf/akis-3_end_report.pdf#view=fit&pagemode=none> [↑](#footnote-ref-7)
8. Schot u Geels (2008) għal aktar dwar in-niċeċ soċjotekniċi. [↑](#footnote-ref-8)
9. ENRD (2013). Towards Successful Innovation Brokerage: Insights for the 2007-2013 Rural Development Programmes u Leeuwis C, Schut M, Waters-Bayer A, Mur R, Atta-Krah K u Douthwaite B. 2014. Capacity to innovate from a system CGIAR research program perspective. Penang, il-Malasja: CGIAR Research Program on Aquatic Agricultural Systems. Program Brief: AAS-2014-29. [↑](#footnote-ref-9)
10. L-ENRD (2013) jidentifika s-senserija tal-innovazzjoni bħala kapaċità tas-sistema ewlenija, jiġifieri, il-preżenza (u l-attività) ta’ dawk l-atturi li huma impenjati għall-bidla, u li huma kreattivi, proattivi, motivati, imparzjali, trasparenti u sensittivi għall-kuntest tal-innovazzjoni. [↑](#footnote-ref-10)
11. Douthwaite u Hoffecker (li jmiss) u Nemes u Augustyn (2017). [↑](#footnote-ref-11)
12. ENRD (2013). Towards Successful Innovation Brokerage: Insights for the 2007-2013 Rural Development Programmes (Lejn Senserija tal-Innovazzjoni b’Suċċess: Intuwizzjonijiet għall-Programmi tal-Iżvilupp Rurali 2007-2013) [↑](#footnote-ref-12)
13. EIP AGRI (2016) Workshop on Cities and Food: Connecting Consumers and Producers (Workshop dwar il-Bliet u l-Ikel: Nikkollegaw il-Konsumaturi u l-Produtturi). Disponibbli fuq: <https://ec.europa.eu/eip/agriculture/sites/agri-eip/files/eip-agri_factsheet_cities_and_food_en_web.pdf> [↑](#footnote-ref-13)
14. Senge, P. M., & Sterman, J. D. (1992). Systems thinking and organisational learning: Acting locally and thinking globally in the organisation of the future. Ġurnal Ewropew tar-riċerka operattiva, 59(1), 137-150. [↑](#footnote-ref-14)
15. Pawson, R. (2013). *The science of evaluation: A realist manifesto*. Londra, ir-Renju Unit: Sage Publications [↑](#footnote-ref-15)
16. Orizzont 2020 huwa l-akbar programm ta’ riċerka u innovazzjoni tal-UE li għandu l-għan li jakkopja r-riċerka u l-innovazzjoni fis-setturi kollha, inklużi l-agrikoltura u l-forestrija, bħala mezz biex jinkisbu tkabbir u impjiegi intelliġenti, sostenibbli u inklużivi. Ħafna politiki oħrajn tal-UE li jindirizzaw l-innovazzjoni u l-iżvilupp tal-ħiliet jistgħu jikkontribwixxu wkoll għar-riċerka agrikola u l-innovazzjoni (il-Politika ta’ Koeżjoni, COSME, ERASMUS, LIFE+). [↑](#footnote-ref-16)
17. Dan għandu l-għan li jindirizza sfidi soċjetali ewlenin, bħat-tibdil fil-klima u l-effiċjenza fir-riżorsi u jsaħħaħ ir-rabtiet fil-katina tal-innovazzjoni (<http://ec.europa.eu/europe2020/europe-2020-in-a-nutshell/flagship-initiatives/index_en.htm>) [↑](#footnote-ref-17)
18. <http://ec.europa.eu/europe2020/europe-2020-in-a-nutshell/targets/index_en.htm> [↑](#footnote-ref-18)
19. L-Art. 5 tar-Regolament (UE) Nru 1305/2013 [↑](#footnote-ref-19)
20. L-Art. 8.1(ċ)(v) tar-Regolament 1305/2013 [↑](#footnote-ref-20)
21. L-Art. 8.1(b) tar-Regolament 1305/2013 [↑](#footnote-ref-21)
22. L-Art. 5 tar-Regolament 1305/2013 [↑](#footnote-ref-22)
23. Linji gwida dwar il-programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu, taqsima 8.2, paġna 13 [↑](#footnote-ref-23)
24. Regolament (UE) Nru 1303/2013, Anness 1, il-Parti 5 tar-Regolament (UE) Nru 808/2014, u l-Linji Gwida dwar il-Programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu (2014, p. 10) [↑](#footnote-ref-24)
25. L-Art. 27 tar-Regolament (UE) Nru 1303/2013 u l-Anness 1, il-Parti 5 tar-Regolament (UE) Nru 808/2014 [↑](#footnote-ref-25)
26. L-Art. 32-34 tar-Regolament (UE) Nru 1303/2013 u l-Anness 1, il-Parti 5 tar-Regolament (UE) Nru 808/2014 [↑](#footnote-ref-26)
27. L-Art. 53 tar-Regolament (UE) Nru 1305/2013 [↑](#footnote-ref-27)
28. L-Art. 54(d) tar-Regolament (UE) Nru 1305/2013 [↑](#footnote-ref-28)
29. Linji gwida dwar il-Programmazzjoni għall-innovazzjoni u l-implimentazzjoni tal-EIP għall-produttività u s-sostenibbiltà fil-qasam agrikolu (2014, p. 13) [↑](#footnote-ref-29)
30. L-Art. 54.3(b)(iv) tar-Regolament (UE) Nru 1305/2013 [↑](#footnote-ref-30)
31. L-Anness I, il-Parti 1, il-punt 9.3(a) tar-Regolament (UE) Nru 808/2014 [↑](#footnote-ref-31)
32. L-Anness VII, il-punt 2 tar-Regolament (UE) Nru 808/2014 [↑](#footnote-ref-32)
33. L-Anness IV għar-Reg. (UE) 808/2014 [↑](#footnote-ref-33)
34. Ara s-seminar tal-EIP dwar is-Sistemi tal-Għarfien u l-Innovazzjoni Interattiva: <https://ec.europa.eu/eip/agriculture/sites/agri-eip/files/field_event_attachments/sem-knowledge-20151203-pres02-inge_van_oost.pdf> [↑](#footnote-ref-34)
35. Aktar gwida hija pprovduta fil-linji gwida: Assessment of RDP results: how to prepare for reporting on evaluation findings in 2017, <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en> [↑](#footnote-ref-35)
36. L-Art. 66 tar-Regolament (UE) Nru 1305/2013 u l-Art. 15 u l-anness VII tar-Regolament (UE) Nru 808/2014 [↑](#footnote-ref-36)
37. Ara l-Linji Gwida “Assessment of RDP results: How to prepare for reporting on evaluation in 2017”, Helpdesk ta’ Evalwazzjoni, Settembru 2016, <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en> [↑](#footnote-ref-37)
38. Link għas-Segretarjat Svediż tal-Evalwazzjoni: <https://www.jordbruksverket.se/utvardering> [↑](#footnote-ref-38)
39. L-Anness VII, il-punt 7 tar-Regolament (UE) Nru 808/2014 [↑](#footnote-ref-39)
40. L-Anness IV, il-punt 2.3 u 4 tar-Regolament (UE) Nru 808/2014 [↑](#footnote-ref-40)
41. Il-kriterji tal-ġudizzju kif ipprovduti fid-Dokument ta’ ħidma: Common evaluation questions for Rural Development Programmes 2014-2020, <https://enrd.ec.europa.eu/evaluation/publications/working-document-common-evaluation-questions-rural-development-programmes_en> [↑](#footnote-ref-41)
42. L-Anness IV tar-Regolament (UE) Nru 808/2014 [↑](#footnote-ref-42)
43. Il-kriterji addizzjonali tal-ġudizzju jiġu żviluppati fl-Istati Membri flimkien ma’ dawk speċifikati fid-Dokument ta’ ħidma: Mistoqsijiet komuni tal-evalwazzjoni għall-Programmi tal-Iżvilupp Rurali 2014-2020 [↑](#footnote-ref-43)
44. Indikaturi addizzjonali huma dawk żviluppati fl-Istati Membri flimkien mal-indikaturi komuni, jekk dawk komuni ma jkunux biżżejjed sabiex jiġu mwieġba l-mistoqsijiet dwar l-evalwazzjoni kif speċifikati fil-kriterji tal-ġudizzju. Għal aktar gwida, ara l-linji gwida: Assessment of RDP results: how to prepare for reporting on evaluation findings in 2017, <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en> [↑](#footnote-ref-44)
45. L-Art. 15(4), (a)-(g) [↑](#footnote-ref-45)
46. Ara: <http://ec.europa.eu/europe2020/targets/eu-targets/index_mt.htm> [↑](#footnote-ref-46)
47. WP: Common evaluation questions for RDPs 2014-2020, <http://enrd.ec.europa.eu/evaluation/publications/working-document-common-evaluation-questions-rural-development-programmes_en> [↑](#footnote-ref-47)
48. Dawn l-artikoli huma elenkati fir-Regolament (UE) 1305/2013 [↑](#footnote-ref-48)
49. L-Art. 15(4)(ċ) tar-Regolament (UE) 1305/2013 [↑](#footnote-ref-49)
50. L-Art. 32 tar-Regolament (UE) Nru 1303/2013 [↑](#footnote-ref-50)
51. L-Art. 35(2)(b) tar-Regolament (UE) 1305/2013 [↑](#footnote-ref-51)
52. L-Art. 35 tar-Regolament (UE) 1305/2013. Id-dokument ta’ gwida « Cooperation measure » (verżjoni ta’ Novembru 2014) joffri l-lista kollha ta’ submiżuri tal-miżura ta’ kooperazzjoni fl-Anness I., <https://ec.europa.eu/eip/agriculture/sites/agri-eip/files/16_measure_fiche_art_35_co-operation.pdf> [↑](#footnote-ref-52)
53. L-Art. 35(1) tar-Regolament (UE) 1305/2013 [↑](#footnote-ref-53)
54. Preżentazzjoni ta’ eżempji ta’ programmazzjoni marbuta mal-prijoritajiet tal-FAEŻR P4 u P5. Disponibbli minn: <http://enrd.ec.europa.eu/sites/enrd/files/w10_m16_finland_karlsson.pdf> [↑](#footnote-ref-54)
55. <https://ec.europa.eu/eip/agriculture/en/content/innovative-stable-reducing-ammonia-emissions> [↑](#footnote-ref-55)
56. Preżentazzjoni ta’ eżempji ta’ programmazzjoni marbuta mal-prijoritajiet tal-FAEŻR P4 u P5. Disponibbli minn: <http://enrd.ec.europa.eu/sites/enrd/files/w10_m16.5_hesse_de_vonkutzleben.pdf> [↑](#footnote-ref-56)
57. L-Art. 54(2) tar-Regolament (UE) 1305/2013. [↑](#footnote-ref-57)
58. Il-gwida dwar kif tiġi mwieġba s-CEQ nru. 21 ġiet ipprovduta wkoll fil-linji gwida “Assessment of RDP results: how to prepare for reporting on evaluation in 2017” (“Valutazzjoni tar-riżultati tal-PŻR: kif tħejji għar-rapportar dwar l-evalwazzjoni fl-2017”), Anness 11, li fihom ġew ikkunsidrati l-objettivi kollha relatati man-NRN fir-rigward tat-tweġiba għas-CEQ, <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en> [↑](#footnote-ref-58)
59. L-Art. 54 tar-Regolament (UE) 1305/2013 [↑](#footnote-ref-59)
60. L-Art. 54(3)(b) tar-Regolament (UE) 1305/2013 [↑](#footnote-ref-60)
61. L-Art. 8.1(ċ)(v) tar-Regolament (UE) Nru 1305/2013 u l-Anness I, il-Parti I, il-punt 5(ċ) u (e) tar-Regolament (UE) Nru 808/2014 [↑](#footnote-ref-61)
62. L-Art. 54 tar-Regolament (UE) 1305/2013. [↑](#footnote-ref-62)
63. Helpdesk ta’ Evalwazzjoni, Dokument ta’ Ħidma: Common Evaluation questions for RDPs 2014-2020 (Mistoqsijiet Komuni tal-Evalwazzjoni għall-PŻR 2014-2020), disponibbli minn <http://enrd.ec.europa.eu/evaluation/publications/working-document-common-evaluation-questions-rural-development-programmes_en> [↑](#footnote-ref-63)
64. Idem [↑](#footnote-ref-64)
65. Allen u Seaman (2007) [↑](#footnote-ref-65)
66. Helpdesk ta’ Evalwazzjoni, Evalwazzjoni tal-Linji Gwida tan-NRN 2014-2020, 2016, il-Kapitolu 3.1.3 u l-Parti III. https://enrd.ec.europa.eu/evaluation/publications/guidelines-evaluation-national-rural-networks-[2014](https://enrd.ec.europa.eu/evaluation/publications/guidelines-evaluation-national-rural-networks-2014-2020_en)-[2020](https://enrd.ec.europa.eu/evaluation/publications/guidelines-evaluation-national-rural-networks-2014-2020_en)\_en [↑](#footnote-ref-66)
67. Eżempju min-NRN Taljan. <http://www.reterurale.it/flex/cm/pages/ServeBLOB.php/L/IT/IDPagina/16281> [↑](#footnote-ref-67)
68. EUROPE 2020, A strategy for smart, sustainable and inclusive growth (EWROPA 2020, Strateġija għal tkabbir intelliġenti, sostenibbli u inklussiv), [http://eur-lex.europa.eu/legal-content/en/ALL/?uri=CELEX%3A52010DC2020](http://eur-lex.europa.eu/legal-content/en/ALL/?uri=CELEX:52010DC2020) [↑](#footnote-ref-68)
69. <http://ec.europa.eu/europe2020/targets/eu-targets/index_mt.htm> [↑](#footnote-ref-69)
70. [http://ec.europa.eu/eurostat/statistics-explained/index.php/R\_%26\_D\_expenditure](http://ec.europa.eu/eurostat/statistics-explained/index.php/R_&_D_expenditure) [↑](#footnote-ref-70)
71. <http://www.oecd.org/publications/frascati-manual-2015-9789264239012-en.htm> [↑](#footnote-ref-71)
72. Id-Deċiżjoni Nru. 1608/2003/KE tal-Parlament Ewropew u tal-Kunsill, ir-Regolament (KE) Nru. 753/2004 u r-Regolament (UE) Nru. 995/2012 [↑](#footnote-ref-72)
73. [http://ec.europa.eu/eurostat/statistics-explained/index.php/Glossary:Gross\_domestic\_expenditure\_on\_R\_%26\_D\_(GERD)](http://ec.europa.eu/eurostat/statistics-explained/index.php/Glossary:Gross_domestic_expenditure_on_R_&_D_(GERD)) [↑](#footnote-ref-73)
74. Fil-Ġermanja, studju dwar l-evalwazzjonijiet ‘ex ante’, li (fost l-oħrajn) eżamina r-rilevanza tal-PŻR sabiex jintlaħqu l-miri tal-UE2020, wera li l-kontribut tal-PŻR għall-mira ewlenija ta’ 3 % huwa vvalutat bħala baxx ħafna. L-infiq se jkollu biss kontribut żgħir ħafna għan-nefqa fuq ir-riċerka u l-iżvilupp f’diversi Länder. [↑](#footnote-ref-74)
75. Working Paper Common evaluation questions for RDPs 2014-2020 (Dokument ta’ Ħidma: Mistoqsijiet komuni tal-evalwazzjoni għall-PŻR 2014-2020), <http://enrd.ec.europa.eu/evaluation/publications/working-document-common-evaluation-questions-rural-development-programmes_en> [↑](#footnote-ref-75)
76. L-Art. 8.1 (ċ)(v) tar-Regolament (UE) Nru. 1305/2013 u l-Anness I, il-Parti I, il-punt 5 (ċ) u (e) tar-Regolament (UE) Nru. 808/2014 [↑](#footnote-ref-76)
77. <http://www.analytictech.com/networks/whatis.htm> [↑](#footnote-ref-77)
78. Wilson-Grau, 2015  [↑](#footnote-ref-78)
79. Studju ta’ każ huwa metodu għat-tagħlim dwar każ kumpless, ibbażat fuq fehim komprensiv ta’ dak il-każ miksub b’deskrizzjoni u analiżi estensivi ta’ dak il-każ meqjus kollu kemm hu u fil-kuntest tiegħu” (GAO, 1990, p. 15). [↑](#footnote-ref-79)
80. It-traċċar tal-proċess huwa approċċ ibbażat fuq każ għal inferenza kawżali li jiffoka fuq l-użu ta’ indikazzjonijiet f’każ (osservazzjonijiet ta’ proċess kawżali, CPOs) sabiex jiddeċiedi bejn spjegazzjonijiet alternattivi possibbli, aqra aktar <http://www.betterevaluation.org/en/evaluation-options/processtracing> , aqra wkoll Collier 2011, ara l-letteratura [↑](#footnote-ref-80)
81. “It-tħejjija ta’ “storja ta’ innovazzjoni” hija metodu għar-reġistrazzjoni u r-riflessjoni fuq proċess ta’ innovazzjoni. In-nies li kienu involuti fl-innovazzjoni jibnu b’mod konġunt rendikont dettaljat bil-miktub (li xi drabi ssir referenza għalih bħala “storja ta’ tagħlim”) ibbażat fuq il-memorji tagħhom u fuq dokumenti disponibbli.” Aqra aktar <http://www.betterevaluation.org/en/resources/tools/innovation_history/innovation_timeline>, kif ukoll aqra Douthwaite u Ashby, 2005, ara l-letteratura [↑](#footnote-ref-81)
82. Mayne, 2012, ara l-letteratura [↑](#footnote-ref-82)
83. Hilton, 1996, ara l-letteratura. [↑](#footnote-ref-83)
84. Pawson et al., 2005, ara l-letteratura. [↑](#footnote-ref-84)
85. <http://www.socialresearchmethods.net/kb/scallik.php>, u Allen u Seaman (2007) [↑](#footnote-ref-85)